
न्ह्यखं 


मल्ल के. सुन्दरजुया न्वच्‌ गुलि ज्व: वयकःया च्वसानं उलिहे 
ज्वः धयागु खँया दसु थ्व “नेवाः म्हसीका” सफ्‌ खः । मल्लजु जिगु 
न्ह्यःने दनाः वयकःया म्हुतंहे जितः नेवाःया इतिवृत्ती कनाच्वनादीथें 
ताल। खुसि न्ह्यानावंथें दिपाःमदयेक न्ह्यानावनाच्वंगु नेवा: म्हसीकाया 
खँल्हाबँल्हा शैलिं सफ क्ववमचाःतक जित: सालायंकूगु जिंहे मचा: । 

थौंयाम्ह नेवाःनं म्हिगःया नेवाःतय्‌त थःनालेगु छु चिं ल्यं 
दनि ? वयकलं “नेपाल” खंँग्वः नेवाःया प्वाथं पिहाँवयाः नेवाःतयगुहे 
लाहिं ब्वलंकूगु खॅयातनं माःथाय्‌ माःकथं भ्याभचाहे बरायमचासे 
कुलादीगु दु । थौं बहे नेवाःतय्‌ म्हय्‌ क्वँय्‌ व छ्यंगू जक ल्यं दनिगु 
खना: मल्लजुया मिखां हाःगु ख्वबिं जिग नुगःनापं प्याका बिल । 

नेवाःतय्‌हे पौरखं बाहा, बही, लाछि, पुखू, चीबहा, u, 
फलेचा, ल्वहँहिति, लंहितिं देय्‌ न्यन । थुज्चःगु' कीर्तियात लिपातक्क 
ल्यनेमा धयागु मतिइतयाः ज्याकथंया नांछुना: छेंबुँ गुथि दयेकाः 
लःन्हाना थकल । भीगु नुगः गुलि तब्या धयागु स्यूपिं तर, भी 
महितातयसं कीत थवंथः कचवं ब्वलंका: कीत धस्वाये मबीकेत थजा: 
क्वजालय्‌ कुचाथला बिल । थौं की सीक वा मसीक चायेकं वा 
चायेक हिन्दू, बौद्ध, मुस्मां, क्रिश्चियन धकाः हालाजूसां न्हापांला नेवा:हे 


(क) 


खः । भीगु धयागु धर्म छुँ दुसा नेवाः धर्महे खः । भी न हिन्दू न 
बौद्ध, न ga न क्रिश्चियन । नेवाः देययागुहे न्हाय्‌ , भी नेवा: 
कर्पिन्सं लुसिल्वाकल धायेवं भी करकिगु जात व धर्म ज्वनाः ल्वायेगु 
अले ब्यागलं च्वनेगु कीत मल्वः: | 

छक्वः भीदुनेहे वालास्वये-बुसांनिसें दिपय्‌ उइ धुंकाःनं सीम्ह 
मन्‌ ज्याना: नौ चुइका व्छयेगु दुनेया दर्शन छुंहे मदयेक मचातय्‌ 
म्हितेथें Mar कतांमरि ज्याःगु खःला ? मां अबुया ख्वा: स्वयेगुया अर्थ 
सकसिनं खंगु ख्वाःस्वयेगु धकाः दच्छिइ छक्वः मां अबुया ख्याःस्वयेगु 
याःगु जुइला ? हानं छक्व: दुवाला स्वया दिसँ - किजापुजा व 
भाईटीका छगूहे खःला ? म्हपुजाया अर्थ गोवर्धन पुजां त्याजीके 
फइला ? सकतांदुपिं नेवाःतयूके धर्म छता मदइला ? 

आजुद्यःया भैरवनाथ, अजिमायात भद्रकाली, भ्याय्चाद्यःयात 
भेडासिं, वास्याःद्यःयात बाङ्गेमुढा भी पुर्खाया नां हिलेवं नेवाःतय्‌ 
हिनूयादुने न्ह्यानाच्चंगु हिया रंगनं पानावनिला ? भीगु द्यः, देगः, 
कला, बाजं, प्याखं सकतां यः, तर भी मयः । मयःगु जकनं मखुत आः 
जि जक ज्यूसा भी सकलें न्हंका व्छये मास्तिव: , मयेका व्छये 
मास्तिवः, उमि । “न्ह्यस्व लिस्व, थःगु ख्वा: थःम्हं स्व” धयागु मूमन्त्र 
ज्वनाच्वंपिं नेवाःत त्रिकालदर्शि खः । उपिं न्हनावनी धयागु देयहे 
लिकूना वनीगु खः धयागु खँ सकसिनंहे इलय्‌ वा:चायेकूसा बांला । 


नेवा: म्हसीकाय्‌ मल्लज्‌ं नेवाःतयूसं छताजक निताजक मखु 
देयूया दकव ख्यलय्‌ थःत पानाः नं देय्‌या न्हाय्‌ तस्वाका ब्यूगु दसुत 
ब्वयाब्यूगु दु । थ्व अबु दालाय्‌ मदुगु खँ मखु । थुकिया लागि वयकलं 
यक्व यक्व दसि न्त्यःने ब्वयादीगु दु । 


महितातयूसं भीत महिल महिल किन्तु, झीसँहे भीगु भाय्‌ 
त्वःता वनाच्वंगु हुनिं नेवाः धयाम्ह म्हसीके थाकुल धका: वयकलं कीत 
न्वानादीगु दु । तच्वकहे हिसिदुगु नेवाः भायया लिस्सें क्वातुगु , दुग्यंगु 
भीगु संस्कृति खनीबलय्‌ अजूमचाःपिं सुं मदु । भी घायँघायँ अजा- 
अजिपिन्सं देययात माःगु हलंज्वलं सकतां चूलाकाः नेवाः थःहे छगू 
स्यल्ला:गु राष्ट्र जुयाः कयना बिल । तःताजिगु भाय्‌ धर्म व जाति दुगु 


(@) 


नेपाःदुने नेवाः राष्ट्र नं दु धयागु खँ थुगु नेवाः म्हसीका सफुतिं 
कुलाच्वंगु दु । 

मल्लजुं कीत नेवाःतयूगु ARE ल्हवयाः क्यनादीगु दु थ्व 
सफुतिइ । आः भीस भी मचाखाचातयूत भी सु धयागु 
ध्वाथ्वीक कनाबी माःगु दु । भीसँ भीत म्हसीकेगु माध्यम खः भीगु 
भाय्‌ व भीगु संस्कृति । संस्कृतिया नामं इयात मल्वःकथं भ्वासिपहलं 
मचायेक भवाकलय्‌ दुनेगु वा:चायेकेमा: | 

न्ह्यलंब्वानाच्वोपें नेवाःतय्‌त थ्व सफतिं बांलाकहे 
न्स्यलंचायेकाबी धयागु जिगु क्वातुगु विश्वास - थुकिया लागि मल्ल 
के. सुन्दरजुयात भिंतुना लिस्सें दुनुगलंनिसें सुभाय्‌ STATT । 


लक्ष्मण राजवंशी 
नायः 


नेवाः देय्‌ दबू चौलाथ्वः ३ ११२० 


(7) 





थनि खुदे. न्ह्यव “की नेवाः” नांया छगू सफूचा पिथने धुंका: 
नेपालभाषा मंका: खल: व नेवाः देय्‌ दबूयापाखें उकियात गुकथं न्यंकभनं 
थ्यंकेगु ज्या जुल उकियात कयाः लिपा खास याना: स्वनिगलंपिने व 
देयूया क॑ कलामय्‌ च्वनाच्वंपिं अले नेपालंपिनेया नेवाःतय्‌सं क्यंगु अतिकं 
सकारात्मक MAR थुगु सफया हःपाः खत । इलय्‌ ब्यलय्‌ जुइग्‌ नेवाः 
ज्याभवलय्‌ ब्वतिकायेत थासं थासय्‌ थ्यनीबले स्वनिगःपिनेया नेवाःतयूसं 
थःगु जाति, भाषा, संस्कृति आदिया म्हसीकाया सम्वन्धय्‌ न्हयथनीगु 
जिज्ञासां जित: ताईनिसें थुकथंया छगू सफ्‌ मदयेक मगाःथें जुयाच्वंगु 
खः । 

अथेला, समाजशास्त्र जिगु लागा मखु, थुगु विधाय्‌ प्रारभ्मिक 
ज्ञानतक मदुम्ह मनू खः - जि ! थ्व ल्याखं नेवाः जाति थुज्व गु तःजिगु व 
तहाकगु इतिहास क्वबियाच्चंगु समुदायया म्हसीकायात कया: च्वसा' 
न्हयाकीगु सखे, जिगु लागि दृष्टता बाहेक मेता मखु । उकि जुइफ जिगु 
च्वसाया गुलिखे धापूत शास्त्रीय मान्यता कथं मचाखँ जक खनेदयेफ | 
यदि, अथे खत धाःसा जिं थ्वैत थःगु मगाः मचा: धकाः इमान्दारीपूर्वक 
नालाकाये । 

खतं, सफुतिइ दुथ्याःगु “नेवा! ग्हयीका” ने.सं. ११११ सिल्लागा: 
११ व १२ निन्हु यंक नेपालभाषा परिषदया ग्वसालय्‌ जूगु “न्हापांगु नेवाः 
जाति व भाषा तःमुँज्या”य्‌ न्हयब्वयागु ज्या-पौ जुल , उगु तःमुँज्याय्‌ 
ब्वतिकयादीपिं विद्वानपिन्सं बियादीगु सल्लाह साउतियात दुथ्याकाः 
भिंकागु च्वसु खः । “नेवाः संगठन व आन्दोलन” नेवा: देय्‌ दब्‌ स्वनेग्‌ 
भवलय्‌ TE. १११५ कउलागा: ७ व ८ स्‌ जूगु न्हापांगु नेवाः राष्ट्रिय 


सम्मेलनय्‌ न्हयब्वयागु ज्या-पौयात हीकाः नेवाःतय्‌ थौंतकया 
आन्दोलनयात कया: लिपिबद्धयायेगु कृत: जुल । नापं थुकि छुं छं 
ऐतिहासिक ज्वलंत तसां कथं दुथ्यागु दु । “तेवा'दुने लोक कल्याणया 
भावता” टेवा , सामाजिक संस्थायापाख २०००, जनवरी २९ कुन्हु 
जूगु “सन २००० पदयात्रा” या लसताय्‌ पिथंगु “अलिकति टेवा - 
परोपकारको कला” (Twice Blessed - The art of giving) नांया 
सफूया निंतिं Sa भासं व अंग्रेजी भासं च्वयागु च्वसुया नेवाःभासं हीका 
खः । ल्यं “नेवाः जीवत दर्शन” व “राष्ट्र निर्माणय्‌ तेवाःतय्‌ भूमिका” 
निपु पिमद॑निंगु च्वसुत खत । | 

थुगु सफ्‌ आपालं नेवाःतय्‌ नुगलय्‌ थौंकन्हय्‌ ब्वलनाच्वंगु 
“की सु ?” धेगु न्हयसःया लिसःत मालेगु छगू बचाःधंगु लिधँसा जक 
जुयाबीफत धा:सानं जिगु नितिं तःधंगु सन्तुष्टिया खँ जुयाबी । 

सफूयात छिकपिनि न्हयःनेतक थ्यंकाबीगु निंतिं नुगःचायेकाः 
पिथनेगु भाला क्त्रबियादीपिं समाजसेवी व भाषाप्रेमी गोपाल राज 
राजभण्डारी भाजु गुम्हेसिनं भायात माक्व आर्थिक श्रोत चूलाका बिल 
अथेहे मेम्ह समाजसेवी व भाषाप्रेमी सेवा प्रिण्टिङ्ग प्रेसया थुवाः अमृतमान 
शाक्य भाजुं थ्व सफ प्रेसं ध्वानाः पिकायेगु व थुकिया द्यवःया प्रायोजन 
याना दिल । वयकःपिं निम्हहे थ्व सफूया श्रेयया धाथेपिं थुवाःत खः । 
वयकःपिं प्रति जिगु आपालं कृतज्ञता । अथेहे सफया कम्प्युटर सेटिङ्ग 
ग्वहालियानादीपिं भरत महर्जन व सुविन श्रेष्ठ, द्यवःया आखः च्वयेगुलि 
er. बियादीम्ह शरद कसा:पिं नं उतिक सुभायया पात्रपिं खः । 


मल्ल के. सुन्दर 
थकछें, FT, थायमद्‌ येँ, नेपाः । 


नेवा: म्हसीका 


FIT 

थौंया नेपाःया भौगोलिक लागा पूर्व मेचींनिसें पश्चिमया 
महाकालीतक्क, अले उत्तरया हिमाली च्वापुगुनिसें दक्षिण तराईया 
माथूतक्क न्यनाच्वंगु दु । थुकियात विश्व मानचित्रय्‌ “ नेपाल 
अधिराज्य” धका: म्हसीकावयाच्वन, थुगु देया छगू जाति नेवाः खः । श्री 
५ या सरकारं ने. सं. ११११ स कयात:गु जनगणनाया ल्याखय कयना 
तःकथं नेवाःत १०,४१,०९० (५.६ प्रतिशत) जक दु । सत्तापाखें 
कायेकातःगु थ्व ल्या: नेवाःतय्‌ वास्तविक ल्याःसिबें गाक्क म्हो, थुगु 
जनगणनाय्‌ सरकारीस्तरं गाक्क भेल्ला:या:गु सकसिंन महसूसयानाच्वंगु 
खं खः । | 

सरकारी तथ्याइय नेवाःतय्‌ ल्या: न्ह्याक्वहे क्यनातःसां थुपिं 
दक्कले IE स्वनिगलय्‌ दुने ५५ प्रतिशत व स्वनिगलंपिने नेपाःया 
आपालं जिल्ला जिल्लाय्‌ ४५ प्रतिशतया ल्याखं न्यानाच्वंगु दु । 
नेवाःतय्‌ बस्तिया मूलागा नेपाल मण्डल खःसां धरान, धनकुटा, पाल्पा, 
पोखरा, बाग्लुङ्ग, बन्दीपुर, चैनपुर, भोजपुर, नारायणघाट, त्रिशुली, 
हेटौंडा, वीरगंज, रिडि, आदि लागाय्‌ नं नेवाःतय्‌ ख्वातुगु बस्ति दु । 
अले, देसंपिने छगू इलय्‌ धार्मिक कारणं पितिनाछूवःपिं गुलिखे नेवा: 
परिवार भारतया वेतियाय्‌ अभनं दनि । कालिम्पोङ्ग, सिक्किम, 

दार्जलिङ्गय च्वनाः लजगाःयानाः पुस्तौंया ई छायायेधुंकुपिं गुलिखेसिनं 
अभ थःत नेवा: धकाः गर्वयानाच्वंगु दु । थुज्व'पिं नेवाःतय्‌ ल्याः नं 
स्वंगू लाख थ्यं धैगु अनुमान दु। अले निखलः स्वखलः खःथे मखुथें 
च्वंक नेवाःत मदुगु बस्ति ला नेपा:दुनेया शायद म्होहे जक थाय दु 
हाई 

नेवाःत न्ह्यागुकथं च्वनाच्व॑पिं जुइमा: उपि नेवाः खः । नेवाःत 
थःगु मूथाय्‌ स्वनिगलय्‌ च्वनाच्वंपिं जुइमा वा स्वनिगलं सलंसः क्वय्‌ 
तापाक गुँया गुगुनं कुंचाय्‌ च्वनाच्वंपिं जुइमा, नेवाः खः । तराई 
लागाया वीरगंजय्‌ च्वनाच्चंपिं नं नेवाः, अले पहाडी पाखाया बागलुङ्गय्‌ 
च्वनाच्वंपिं नं नेवाः । थुकथं उखेथुखे न्यनाच्वंपिं थ्व नेवाःतय्‌ वास्तविक 
म्हसीका तत्व छु, गुगु खँया दापुतिं दाना: सु मनूयात नेवा: खः वा मखु 
धकाः म्हसीकेगु ? 

गुबलयूतक्क नेवाःतयूसं थःगु अस्तित्व, म्हसीका थुकी दु 
धइगु खँ ध्वाथुइकी मखु उबलय्‌ तक्क नेवाःतयूसं जातिगत रुपं थःगु 
सही विकासयाये फइमखु । अले, सरकारी तथ्याङ्कय्‌ नेवा:या ल्या: दँय्‌ 
दसं पाःजुया वंथें सामाजिक वा साँस्कृतिक रुपयूनं नेवा: धइपिं थ्व 
नेपालं छगू इलय्‌ तनाहे वनेफु । 


नेवाःया इतिहास 

नेपाल मण्डल अर्थात ये, यल, ख्वप, Iren, भोतं, दोलखा, 
सिन्धुपाल्चोक, नुवाकोट, व मकवानपुर नेवाःतय्‌ कल छे खः । थुकिइ 
फुक्क धइथें इतिहासकारतय्‌ सहमति दु । तर, थुपिं गुब्लेनिसें थन 
वसोवास यानाच्वंपिं खः, नेवाःतय्‌ दक्कले न्हापांया अवस्था वा स्वरुप 
छु धइगु खय्‌ धाःसा तःम्हेसिया तःगू धापू दु । दक्कले अःपुक तर्क 
याइपिन्सं “भारतया नाय्यरत है नेपालय्‌ वयाः नेवाः जग ख” धका: खं 
न्स्यथनाच्वंगु दु । (V.A. Smith- History of Fine Arts in India and 
Ceylon-Clarendon Press, Oxford-1911) गुगुं ऐतिहासिकः लिधंसा 
मदुगु थ्व खयात उप्वः विद्वानपिन्सं तःकथं खण्डनयाये धुंकल । 

नायूयरयापाखें नेवार जूगु मखुसां नेवा:या पूर्व रुप नेवार खः 
धइगु खँ धा:सा सकसिनं स्यूग खः । नेपालभाषाया वर्तमान स्वरुपकथं 

नेवारया T तंथाय्‌ 'वा’ ल्यूने विसर्ग छयलाः, 'वाः' च्वया वयाच्वंगु 
खः । उकि 'नेवाः' खँग्वःया रुप हिलेबलय्‌ आः नं भायया छचलाबुलाय्‌ 
'नेवाल' धकाः च्वयावयाच्वन तिनि । नेपालभाषाया थःगु हे पहःकथं 
दुवालेबलय्‌ नं 'र' यात 'ल' कथं, 'व' यात 'प' कथं उच्चारण याइगु 
जूगुलिं थ्व 'नेपाल’ 'नेपार' अले 'नेवाल' SIE स्वरुप खः धका: अःपुक 
धायेफ । इतिहास शिरोमणि बाबुराम आचारयजुं नं “नेपाल” यापाखें 
नेवार, नेवाल व नेवा: जूगु खः धकाः स्वीकार यानादीगु दु । (नेपाल, 
नेवार र नेवार भाषा-१९५३, नेपाल साँस्कृतिक परिषद्‌ पत्रिका, अंक-१, 
वर्ष-१,पेज-१-१६) इतिहासकार बालचन्द्र शर्माजु बाबुराम आचार्य 
भाजुंथें धयामदीसां नेपाल व नेवारया स्वापू दुगु खँ स्वीकार याना दिसे 
नेवार” खंग्वःया व्युत्पत्ति थ्व जातिया मूल निवासस्थलु नेपाल” यापाखें 
जूगु खः । इङ्गलैण्डया निवासी इङ्लिस वा अफगानिस्थानया निवासी 
अफगान जूर्थे नेपालया निवासी नेवार” अथवा नेवा” जूगु शका मदु” 
(नेपालको ऐतिहासिक रुपरेखा, प्रथम खण्ड, अध्याय-२ पौ-३९,२०३२ 
वि.सं., तृतीय संस्करण) धका: धयादीगु दु । 

फ्रान्सया नांदम्ह इतिहासविद्‌ सिल्भां लेभिजं " Either 
Newara derives its origins from the word Nepala or that Nepal 
owes on the contrary her name to the Sanskrit adaptation of 
local ethnic name" धा:गु कथं नं नेवाः वा नेपाल खँग्व:दुनेया त:धंगु 
स्वाप्‌ दु धइगु खँ स्पष्ट या: । थ्वहे भवलय्‌ भारतया विद्वान भाषाशास्त्री 
सुनीति कुमार चटर्जीजुं ला अझ थ्वसिबें ध्वाथुइक अले तछयाना: हे 
धयादी नेपाल खँग्वः धइगु It would appear, however, that the 
name came from that of a Tibeto-Burman speaking tribe, the 
ancestors of the present day Newar people...." वास्तवय्‌ नेवार 
खँग्व: नेवाः थःपिन्सं थःपिनि नितिं छ्यला वयाच्वंगु संज्ञा मखु । छग 
इलय्‌ स्वनिगःया पिनेंवःपिन्सं स्वनिगःया दुनेच्वंपिं मनूतय्‌ निंतिं 
छयलीगू विशेषण जक खः । नेपा:या इतिहासविद्‌ डा. डिल्लीरमण 
रेग्मीजुया दाबीकथं 'नेवार' धइगु खंग्वः दक्कलय्‌ न्हापां गोरखाय्‌ 
बनेज्यायायेत नेवाःत उखे यंकूगु ई सन्‌ १६०५ लिपा तिनि छयलाबुला 
जूगु & । अंले, थ्वया लिपा येँया जुजु प्रताप मल्लजुं Ga लायकलिइ 

थनातःगु ईस्वी १६५४ या शिलापत्रय्‌ "नेवार' खँग्व:या प्रयोग जगु 
खनेदत । थन भाषा व लिपियात 'नेवार' भाषा व 'नेवार' लिपि धाःग॒ 
खनेदत । जातिया अर्थय थ्व खँग्व: SET मखुनि । 

नेपाल संवत्‌ ८८८ स गोरखाया शासकपिन्सं स्वनिगः त्याकाः 
सत्ता थःगु ल्हातय्‌ लाकेधुंकाः स्वनिगःया मनूतयूत “नेवार” 
धकाः धायेगुलिइ छगू तीब्रता वल । थुकिया नापनापं पृथ्वीनारायण 
शाहया “प्यगू वर्ण सुइखुगू जातया कयन” धेगु दिव्योपदेशपाखें ला 
नेवाःतयूत छगू समुदाय (Community), छगू जाति (Ethnic 
Group) या पलेसा हिन्दू वणाश्रमया ल्याखं जात (Caste) या भवलय्‌ 
ल्वाकःबुकः यायेयंकल । सरकारी क्षेत्रया थुकथंया व्यवहारं छखे 
नेवाःतय्‌दुने हीनताबोध व लघुताभासया अनुभव जुजं वनंसा मेखे 
नेवा:या सही परिचय व अस्तित्व लोमंना उपि नं ब्रम्हू, क्षेत्री, कामी, 
दमै थेंहे छग्‌ जात जक खः ला धैगु भ्रम नं उतिक ब्वलंकाबिल । 

वर्णाश्रमया IE नेवाः न त वैश्य खः, न त शूद्र । थ्व गुगं 
जात विशेषण मखु । बरु, नेवाः स्वयं हे छग्‌ पूर्णाङ्ग खः । उकि नेवाः 
खँग्वःयात गुग जात विशेषया पर्यायकथं छयलेत स्वयेगु ऐतिहासिक 
तथ्ययात म्वयेथ्यायेगु जर्वजस्ति कुतः जक खः । थुज्वःगु कृतलं 
“नेपाल” यापाखें हे नेवा: ET खः धइगु ऐतिहासिक विकास क्रमयात 
नं लोमंके थें जक जुइ । जातिया अर्थय्‌ 'नेवार' खँग्व: छयःग॒ मल्ल 
कालया सनिलइल्‌ नेपा: वःपिं क्यापुचिन पादरीपिन्सं सन्‌ १७१३-१७ 
पाखे रोमय्‌ च्वःग थःगु पत्र ब्यवहारय्‌ न्हापां खनेदत । 


“नेपाल” SEIT स्रोत 

खतं “नेपाल” या नेवाल वा नेवा: जूव:गुलिइ विवाद मदु । 
तर “नेपाल” खँग्व: गुकथं ब्वलन धइगुलिइ धाःसा विद्वानृतय्‌ थःथःगु 
बिचाः, तक व दावी दु । 

'नेपाल' खँग्वःया स्रोत मामां वनेबलय्‌ विद्वान्‌तय्‌सं ईसापूर्व 
प्यंगू शताब्दिपाखे च्वयातःग॒ धकाः अनुमान यानात:गु “अथर्वपरिशिष्ट” 
ग्रन्थया कर्मविभागय्‌ 'नेपाल' खँग्वः यात थुकथं छयलातःगु खनेद्‌ 
“नेपाल कामरुपं च विदेहोदम्वर तथा । तथाकात्प्या केकया सा 

उत्तरापूरवे हत हत्योत /” तर, गुलिखे विद्धानतयूसं थ्व ग्रन्थ ईस्वीया 
प्यंगूगु शताब्दिसिबें लिपातिनि च्वःगु जुड धकाः धया वयाच्वंगु दु । 
श्रावस्ती सम्बन्धीया विवरणबिसें तःधंम्ह बौद्ध विद्वान जिनमित्रजुं 
च्वयादीगु “ मूलसर्वास्तिवाद विनय संग्रह” (टोकियो संस्करण, अध्याय 
- ११ , नेसर्गिक-१६ या पौ १००) सं नं 'नेपाल' खँग्वयात छचलात:गु 
खनेदु । अनुमानित इस्वी स्वंगूगु शदिया कौटिल्यया अर्थशास्त्र 
सफतिइ भीसँ खनी “अष्टप्लोतियघात्या कृष्णा भिङ्गयी 
बर्षवारणमपसारक इति नैपालम्‌” (अधिकरण-२, अध्यायया-११, सूत्र- 
१०६ ) धकाः नेपालयात देया रुपय्‌ न्ह्यथनातःगु । थ्वहे भवलय्‌ 
भरतमुनिजुया अतिक नांदंगु नाट्यशास्त्रया अध्याय-१४ स 'नेपाल' 
यात देया नांया भवलय्‌ दुथ्याकुगु दु । “अयंबंगकलिज्ञश्च वत्सश्चेवोद्र 
मायधा / पोण्ड्रानैपालिकाशचैव अन्तर्गिरि बहिगिय /” (अध्याय-१४) 
थन देया नां अनया सम्बन्धित वासिन्दा जातिया नामं संवोधन 
जुयाच्वंगु यच्चुक सीदु । 

भारतया च्वन्ह्याम्ह सम्राट समुद्रगुप्तजुया (इस्वी ३३५-३४५) 
इलाहावादया विजयस्तम्भया नीनिगू भवलय्‌ च्वंगु “......... समतट 
डवाक -नेपाल-कामठप- कतपृरादि-प्रत्यत्तनृपतिभि......../” या थ्व 
खंपुर्ति नं ईस्वी ३३५ पाखेहे 'नेपाल' देया नां हिन्दू उप-महाद्धिपय्‌ 
प्रसिद्ध जुइधुंकगु प्रमाणित जू । 

अयूसां “नेपाल” खँग्व: गुकथं ब्वलन ? थुकिया पायूछि अर्थ छु 
खः | नेपाःया दक्कले पुलागुं ऐतिहासिक ज्वलं “गोपालराजवंशावली” 
दुने धाःसा नेपाल खँग्व:या स्रोत वा अर्थयात कया: छु धयातःगु मदु । 
बरु, मध्यकालपाखे धार्मिक आस्थाया लिधँसाय्‌ च्वयातःगु 
'स्वयम्भूपुराण' 'पशुपति पुराण”, “नेपाल महात्म्य’ ग्रन्थय्‌ धाःसा 
'नेपाल' खँग्वःयात थःगुहे कथं ब्याख्यायायेत स्वःगु दु । हिन्दुतयूसं हिन्दू 
धर्मया लिधॅसाय्‌ 'ने' धाःम्ह मुनियापाखें पालना यानावयाच्चंगुलि 
'नेपाल' धाःगु खः धकाः तक ब्वयातःगु दु । अथेहे बौद्धमार्गीपिन्सं नं 
महायानी बोद्ध धर्मकथं 'ने' धाःम्ह स्व-उत्पत्तिजूम्ह आदिबुद्धयापाखें 
पालन यानात:गु वस्ती जूगुलिं 'नेपाल' धाःगु खः धकाः धयाच्चंगु दु । 

नेपाःया विद्धान इतिहासकार डा. डिल्लीरमण रेग्मीजुं धाःसा 

नेपाल' खँग्व: नीप+आलय छगू जुया: 'नेपाल' जूगु खः धयादिगु दु । 
वयूकःया व्याख्याकथं 'नीप' या अर्थ लःदुगु अले 'आयल' धइगु थाय्‌ 
जुल । न्हापा नेपा:गा: पुखू जूगुलिं 'नेपाल’ धाःगु खः धकाः 'नेपाल' 
खँग्व:यात संस्कृतया रूप बिया: दुवालेगु कुत:यानादीगु दु । 

मेख, नर्वेया संस्कृत विद्वान्‌ क्रिश्चियन लासेनजुं (Christan 
Lassen) नं 'नेपाल' खॅग्व:यात नीप+आलय कथं ब्वथला दीगु दु । तर, 
वयकःया कथं 'नीप’ या अर्थ गुँच्वया क्वय्‌ खःसा आलय' धाइगु 
मनू च्वनाच्वंगु वस्ति खः । तर, थ्व सकल विद्वानपिंनि धापूयात धाःसा 
संस्कृतया विद्वान - भारत-तिब्बत सम्बन्धी विशेषज्ञ सिल्भां लेभिजुं 
'नेपाल' खँग्वःयात संस्कृत भायूनाप गुगुं स्वापू दुगु खँयात नकारेयाना 
दिसें "The name Nepala despite its Sanskrit appearance , does 
not lend itself to a satisfactory etymological explanation " 
धयादिल । विद्वान सुनीतिकुमार चाटर्जीजुं थ्वैत अझ स्पष्टयासें धयादी 
कथ...... It would appear, however, that the name came from 
that of a Tibeto-Burman speaking tribe the ancestors of the 
present day Newar people .... .ख: | 

नेपाः गालय्‌ लिच्छवी , थक्‌ वा शाहत वयेन्स्यव मंगोल 
वंशया मनूतयूसं शासन यानाच्वंगु वा उमिसंहे ल्हाइगु जनभाषां 
थनया आपालं थायया नां छुनातःगु खें अनुसन्धानयापाखें सिद्ध 
जुइधुंकुगु हे खः । ख्वश्पूड़, म्हसपृङ्ग, टेष्टुङ्ग, टेकुसि, यम्बु, यंगाल, आदि 
थें हे 'नेपाल' खँग्व: नं थथेहे गैरसंस्कृत मूलपाखें ब्वलना: थौंया रुप 
का:गु खनेद्‌ । 

डा. कमलप्रकाश मल्लजुं तिस्तुङ्गया वसन्तदेवया इस्वी ५१२ 
या छगू शिलालेखयात दसि कथं न्ह्यब्वयाः 'नेपाल' धइगु थायूया नां 
मखसें छगू जातिया नां खः धयादीगु दु । न्यागूगु शताब्दीनिसें गुंग्‌गु 
शताब्दीयादुने लूगु नेपा:या मध्यकालीन निसः व चाःच्‌ शिलालेखत 
मध्ये थ्व छगू व मेगू MI शिलालेखया प्रारम्भय्‌ ज्वःलाक 
'स्वस्तिनेपालभ्य'’ धकाः संवोधन यानातःगु दु । थुकिइ निगू ६०७ 
इस्वीया अंशुवर्माया शिलालेख नं दु । थ्यंमथ्यं छगू शताब्दी धइथें पाःगु 
थ्व स्वंगुलिं शिलालेख छगूहे थासय्‌ लुग्‌ दु । अले स्वंगुलिं शिलालेखय्‌ 


(६) 


'स्वस्तिनैपालभ्य” धकाः सम्बोधन जुयाच्वंगु दु । 'स्वस्तिनैपालभ्य' 
धका: बहुवचनया रुपय्‌ छ्यला: नेपालतय्‌ भिं जुइमा' धयातल । थुकिं 
'नेपाल' धइगु थाय्‌ विशेषया नां मखसें छगू निश्चित थासयच्ब॑पिं 
विशेष जातया मनूतयूत संवोधन याइगु संज्ञा खः धका: क्यं । तिस्तुङ्ग 
लागा नेपा:या आदिवासी आभीर सापूतय्‌ छगू मूवस्ति जुयाच्वंगु अले, 
लिच्छवी शासकत व आभीरतय्‌ दथुइ इलय्‌ ब्यलय्‌ जुयाच्वनिगु सत्ता 
संधर्षया विवरण उगु ईया इतिहासय्‌ झीसँ खंकेफ्‌ । जुइफ, अनया 
आभीरतय्‌तः लयूतायेकेत लिच्छवी जुजुपिन्सं मेमेथाय्‌ च्वकीगु 
शिलास्तम्भया शैलीसिबें पाक्क स्थानीय जनतायात विशेष महत्व बिया: 
उमिगुहे नामं 'स्वस्तिनैपालभ्य’ धकाः संबोधन याःगु खः । वसन्तदेव 
व अंशुवमांया निगू शिलालेख तिस्तुङ्गया स्कूल न्ह्य:ने लूगु खःसा AT 
IT धाःसा अनं छगू कि. मि. उखे भटुवाल धइगु थासय्‌ दु । 

विद्वानतयूसं 'नेपाल' सँय्‌-बमेली खलःया खँग्व: धकाः धयाच्वंगु 
धापूया लिधॅसाय्‌ डा. मल्लजं नेपा:या आदिवासीत आभीर/गोपाल/ 
महिषपालयात नेपा:या सँय्‌ बर्मेली भासं अर्थ छयाना दीबले 
डेहे=सा,मेय्‌, पा=लहीम्ह मन्‌ । थ्व 'डपा' जातिया मनूतयूत संस्कृत 
भासं नेपाल! संबोधन जूगुःखः । (Nepala : Archaeology of the 
Word-1989- PATA Souvenir — Heritage Preservation 
Tourism for Tomorrow PATA:.Nepal Chapter and the Heritage 
Society) 

थथे स्वदेशी व विदेशी विद्वानपिनि अध्ययन व 
विश्लेषणयापाखें अन्तत: स्पष्ट जूवइगु खँ खः, नेपाल जातिया नां खः, 
अले नेपालया हे आधुनिक रुप नेवार वा नेवा: खः । थ्वहे नेपाल 
जातिया नामं लिपा कीगु देशया नां नेपाल च्वंगु खः । 


ऐतिहासिक HATT नेवाः 

gi ऐतिहासिक रुपं छगू निश्चित लागायुच्वंपिं मनूत 
गोपाल / महिषपाल / आभीरतय्‌ नितिं छय्‌'गु संज्ञा खः- नेपाल (डहेपा) । 
तर इतिहासया थथ्या: क्वथ्या: वा थीथी घःमाः चाःचाःतूबलय्‌ सत्ताय्‌ नं 
FIT: वल । अले, आदिवासी आभीरतयूत चीका: किरातत वल, 

वंशावलीकथं थुमिसं ३२ ग्‌ पुस्तातक राज यात । लिच्छवीत ला 
ईसापूर्व ४८४पाखे हे स्वनिगलय्‌ दुहाँ वःसां किराततयूत चीका: ईस्वी 
४६० निसें शासन थःगु ल्हातय्‌ लाकल । थ्वहे भवलय्‌ इस्वी ५९४- 
६२१ तक बर्मनतयसं शासन न्हयाकल, थक्‌ जुजुपिन्स इस्वी ८७९ 
निसें १२०० तक व थ्वयां लिपा मल्लतयूसं इस्वी १७६९ तक राज्य 
यात थुकथं ara जक छगूया लिपा मेगु वंशया शासकतय्‌ ह्युपा: 
वःगु मखसें इसापूर्व ४६२ स कपिलवस्तु राज्य नष्ट जुइधुंकाः शाक्यत 
नं दक्षिणं स्वनिगः दुहाँ वल । इस्वी ५३० पाखे कोलियत नं स्वनिगः 
थ्यन । मल्लकालय्‌ कर्णाटक वशंयापिंनाप इहिपा स्वाप हे च्वन । 
मैथिली ब्रम्हृतय्‌ स्वनिगलय्‌ विशेष वनेच्वने जुल । १५०१ इस्वीपाखे 
जुजु रत्न Maar पालय्‌ स्वनिगलय्‌ मुस्मांतय्‌गु नं प्रवेश जुल । 
अथेहे इस्वी १६३९ स जुज प्रताप मल्ल्या राज्य कालय्‌ इसाईत नं 
नेपालय दुहाँवये धुंकगु इतिहासय्‌ खनेद्‌ । 

थथे थीथी इलय्‌ सत्ताय्‌वःपिं जुइमा वा नेपालय्‌ दुहाँवःपिन्सं 
ऐतिहासिक भवलय्‌ थःत गुगु नं रुपय्‌ नेवाः धकाः परिचय बीत धाःसा 
स्वःगु मद्‌ । अझ शासकपिन्सं ला थःत किरात , लिच्छवी , मल्ल वा 
थक्‌ धकाः गर्वपूर्वक म्हसीकेगु यानावयाच्वंगु खनेद्‌ । इस्वी १७६९ , 
गुब्ले तक स्वनिग:दुनेया राज्यसत्ता गोरखाया खस जुजुपिनि न्हाःतय्‌ 
मवःनि उब्ले तक थनया जनतां ल्हाइगु सम्पर्क भाषा व सत्ता 
नालात:गु 'देशभाषा' नेपालभाषा- नेवा: भाय्‌ हे खः । तर , गुबले खस 
जुजुपिन्सं राज्यसत्तायात न्ह्याकल उब्लेनिसे खँय्‌ भाय्‌ राज्य भाषा 
जुल । थ्व स्थितिड खासयानाः स्वनिगःदुने सत्ताय्‌ च्वंपिनिगु भाय्‌ 
ल्हाइपिं व न्हापांनिसें नेवा: भायूयात थःगु भायूकथं ल्हानावयार्च्चापि 
थीथी धर्म , संस्कृति व जातया मनूतय्‌ दथुइ भाषिक रुपं ब्वथलेगु 
जुल : . " It is only after 1769 that Newar designates someone 
who speaks Newari -Decalan Quigle Ethnicity without 
Nationalism : The Newar of Nepal - 1987-Europen Journal of 
Sociology Vol. 28, 1987) खस जातिया शासकतयसं बियाब्यूगु 
तात्कालिक संज्ञाया लिच्चंलं नेवाः (नेवार) या लागा न्हू कथं चकन । 
प्राचीन इलय्‌ म्येपू, साप्‌ (महिषपाल/ गोपालतयूत धयावयाच्वंगु 

'नेपाल' जाति वाचक संज्ञादुने शाक्य, कोलिय्‌ लिच्छवी, थक, मल्ल 
आदि नं दुतिना: फुक्क नेवा: जुल । 


नेवाःया म्हयीका 

थौं न्ह्यागु रुपय्‌ नेवा: धकाः धायेगु यानावयाच्वंगु खःसा थ्वया 
गुगं छग्‌ म्हसीका तत्व (Identity) ला दयेमाः, यैदि दुसा उज्वःगु तत्व 
छु खः ? छुकिया लिधंसाय्‌ सु मनू नेवा: खः वा मखु धकाः म्हसीकेगु ? 

समाजशास्त्र, नृतत्वशास्त्रकथं गुगुं जाति, समुदाययात 
म्हसीकेगु मू लिधंसा उपिं बसोवास यानाच्चंगु भौगोलिक लागा, 
मनूतय्‌ ख्वाः, BT वा नश्ल, धर्म , संस्कृति अले भाषा खः थ्वहे 
सिद्धान्त कथं नेवाःतयूत म्हसीकेगु छगू मंका चिं मालेबलय्‌ गुगुं 
निश्चित भौगोलिक लागाय्‌ च्वनाच्चपिंन्त जक नेवा: धकाः धायेगु 
अःपु मजू । Tara शाहकाल लिपा जक बनेज्याया नितिं 
लजगाःया नितिं स्वनिगःपिने च्वंवनाच्वंगु मखसें जुजु रामशाहया 
पालय्‌ यलया बंजात गोरखा वना: पस: चायेका: अनहे च्वनाव्छःगु खः। 
उकि लागा क्वःछिना: वा नेपाल मण्डल वा स्वनिग:दुने च्वँपिं जक 
सकलें नेवा: अनं पिनेच्वंपिं नेवाः मखु धकाः नेवाः परिचयया नितिं 
भौगोलिक लिधंसा न्हयब्वयेगु पायछि मजू । 

जातिया म्हसीकेगु छगू लिधंसा मनूतय्‌ ख्वाः, म्हः वा उमि 
नश्ल नं खः, तर ब्रम्हू , स्यस्यःत स्वयेबलं दक्षिणया आर्य मूलयापिं 
खने दुसा उराय्‌, गुभाजु आपालं उत्तरया मंगोलनाप ज्वःला । अले 
ज्यापु, दुइ, च्यामखल: अण्ट्राइड ड्राभिड नं ख्वाः वः । थथे, थथे 
ख्वाःवःपिं जक नेवाः धकाः शारीरिक बनौटया लिधंसाय्‌ नेवाः 
जातियापिन्त म्हसीकेगु संभव हे मदु । 


नेवा:भाय व नेवाः 

स्वनिगःया भौगोलिक सुन्दरताया कारणं जक मखु थनया 
उवरभूमि सँदे व भारतया दथुइ बनेज्याया निम्ति छगू मूकेन्द्रथें जूगुलिं 
थीथी इलय्‌ थीथी शासकपिन्सं थनया राज्य थःगु ल्हाःतय्‌ लाकल । अले 
ई बिनावंवलिसें शासकत व शासकतनापं स्वनिगलय्‌ दुहाँवःपि न्हून्हूपिं 

जातिया मनूत नं सदांया नितिं थनहे च्वनाछवत, बुल॒हँ उमिसं 
स्वनिगःया लःफय्‌नापं थनया कला, संस्कृतिलिसें नं भ्यलयेपुने 
सयेकल । अले, तिब्बती मूलया किरातत न नेवा: जुल, आर्य मूलया 
शाक्य, कोलिय, लिच्छवी, थक, मल्ल नं नेवाः जुल । उलि जक मखु 
विहारं वःपिं धोब्यात, अले काश्मिरं कुहाँवःपिं मुस्मातं नं नेवाः 
जुल । थथे थीथी इलय्‌, थीथी कथं नेपाःगाः दुहाँवयाः गुब्ले थुमिसं नेवाः 
भायूयात थःगु मांभायू कथं नालाकाल SIT सकले नेवा: कथं परिचित 
जुल , छाय्‌ धाःसा “नेवाःतय दथूइ छु दाया व तत्व थ्वहे धका: धायेगु 
मानवशास्त्री , सास्कृतिक सामाजिक वा मेमेगू प्रमाणित आधार छु 
सदु । ...नेवातय्‌स लाना TAT गुरु भाय्‌ खः व भाव हे थ्व 
सम्बन्धया छगू FIT प्रमाणिक आधार खः ” - डा. कमलप्रकाश 
मल्ल-भीगु भाय्‌ : भीगु खंग्व:- सिकःमिया स्वाने-पौ २२५,१०९८ ने. 
सं.) मखुसा , भीगु पुचलय्‌ च्वनाच्वपिं धोब्यात व भारतय्‌ च्वनाच्वंपिं 
धोब्यातय्‌गु दथुइ पाःगु छु दु ? उमिगु जात, उमिगु ख्वा: म्हगः जक 
स्वया: गुम्ह नेवा: खः, गुम्ह मखु धकाः म्हसीकेगु गथे ? स्पष्टः खः, 
सुनां सुनां स्वनिगलय्‌ वयाः नेवाःभाय्‌ मांभाय्‌ नाल, उपिं नेवाः 
जुल , अले सुनां मेता हे भाय्‌ ल्हानाजुल उपि नेवा: मजुल । मिथिला 
प्रदेशं थीथी इलय्‌ स्वनिगः दुहाँवःपिं का व मिश्रतयूगु सम्बन्धय्‌ नं 
age शारीरिक, साँस्कृतिक रुपय्‌ थौं नं स्वनिगलयूच्चंपिं तिरुहुत 
ब्रमहृतय्‌ दथुइ समानता दनि । अनं उखे वैवाहिक समबन्धतयगु 
ज्या जूनि । तर, मिथिला प्रदेशय्‌ च्वना: मैथिली खँल्हानाजूपिं सकलें 
मैथिली जुलसा स्वनिगलय्‌ वयाः नेवाः मांभाय्‌ ल्हानाच्वँपिं नेवाः 
जुल । जातया ल्याखं जक सुनं छम्ह मल्लयात खय्‌ वा नेवाः धका: 
गथे सीकेगु ? सुना थःगु मांभाय्‌ नावःभाय्‌ नाल उपिं नेवाः मल्ल 
जुल , सुनां aa भाय्‌ मांभाय्‌ ल्हाना जुल, उपि खँय्‌ मल्ल जुल । 

खः, प्राचीन इलय्‌ नेवाः धइपिं छपुचः आदिवासी खः, तर, 
तःहाकःगु इतिहासया भवलय्‌ थ्व नेवाःदुने उत्तर, दक्षिणंवःपिं थीथी धर्म, 
संस्कृति, नश्ल आदिया मनूत दुतिन । लिपा जूबलय्‌ थ्वया पुलां स्वरुप 
तना : छगू तःधगु समुदाय (Community) या रुप काल । नेवाः 
जातिया बनौटय्‌ जक मखु थ्वया भासय्‌ तकं थुकिया लिच्च: लात । 

भाषागत स्वरुपया ल्याखं जक खंँल्हायेग्‌ खःसा नेपालभाषा सँय्‌ बर्मेली 
खल:या भाय्‌ ख : (Brain Hodgson: Eassay on the Languages , 
Literature and Religion of Nepal and Tibet, -1828) तर, दक्षिणं 
बःपिं आर्यमूलया मनूतय्‌ संसर्ग यानाः थुकिड दुने आपालं संस्कृत 
मूलया aaa दुहाँवल । उकिया प्रभाव गाक्क लात । थ्वहे ल्याखं 
थीथी सामाजिक, साँस्कृतिक अन्तरक्रिया लिपा “स्वनिगःया सकल 
वायिन्दापिन्त छगू हे जातीय पुचः तायेकगू प्रवृत्ति ब्वलनाः लिण नेपाल 
देया नास थुमिणु मकाः NET नेपालयच्चापि नेपाःसियात नेवाः धायेगू 
यानाहःगु अनुमान दृ” ( हरिराम जोशी, नेपालको प्राचीन अभिलेख - 
२०३०) 

थ्व ल्याखं नेवाः मूलतः छगू भाषिक जाति (Lingual 
Community) ख: । थुमिगु छग म्हसीकाया आधार नेवा: भाय खः । 
उकि सुनां सुनां नेवाः भाययात मांभाय्‌ कथं ल्हात, उपिं सकलें 
ऐतिहासिक क्रमय्‌ नेवा:या धलखय्‌ दुतिना विल । 


थोया समस्या 

भायहे नेवाः जातिया म्‌ परिचय जूगुलिं भी महाकवि 
सिद्विदास महाजु भाषा म्वाया जाति म्वाइ” धकाः भी सकसितं 
न्वाना थकादीगु खः । तर, राजनैतिक, सामाजिक व आर्थिक कारणं 
नेवाःत स्वनिगलं पिनेपिनेनं च्वंवने माल । थुकि यानाः नेवाःतय्‌ वस्ति 
छगू थासयतुं लिकुनेगु पलेसा दे न्यंक चकन । नेवाःत थौंया नेपा:दुने 
गन जक मदु धका: न्हायूतपुकेगु थाय्‌ कीत दत । तर, थ्वया नापनापं 
'मा-अबृ TA FAT TAT भाव त्वःतल” धइगु खँपुयात ल्वयेक 
स्थिति ब्बलन । नेवाःत स्वनिगलं पिहाँ वना: गन गन ख्वातुक वस्ति 
दयेकल, अन अन उमिसं जात्रा, गुथि स्वना: थःगु संस्कृति व भायूयात 
ल्यंकातुं तल । तर, गन गन प्यंगू, न्यागू जक नेवाः परिवार दु , 
उज्वःगु लागाय्‌ अल्पमत नेवाःतय्‌सं भेषभूषानिसें भाषा तक त्वःतल । 
निनि, पाजु, मलेजु थुज्वःगु छता निता नेवा: खंग्वः उमिगु बोलचालय्‌ 
अवशेषकथं ध्वदुइफ, अले स्वनिगलं गुलिखे दं. न्स्यव: बसोवासया:वःपिं 
नेवाः पूर्खातय्‌ छय, छुइपिं खः धइगु लुमन्ति जक उमिके दनि । 

मेखे नेवाःत स्वनिग: थुज्वःगु केन्द्रय्‌ च्वनाःनं सरकारया 
भाषिक नीति वा थःगु च्यः मनोवृत्तिया कारणं थः व थः मस्तय्‌त नेवाः 
भाय्‌ मल्हाकेगु यानावयाच्वंगु नं दु, यद्यपि थुमिसं थःत नेवाः धकाः 
दाबी यायेगु धाःसा त्वःतूगु मदुनि । 

श्री ५ या सरकारया दक्कले लिपाया तथ्याइ कथं भिगू लाख 
पीद्र: चाचू दु धाःपिं नेवाःतय्‌ पुचलय्‌ ३७.५ प्रतिशत मनुखं आ: नेवाः 
भाय्‌ मल्हाये धुंकल । मेखे देसंपिने खास याना दार्जलिङ्ग, सिक्किम, 
कालिम्पोङ्ग आदि भारतय्‌ च्वनाच्वंपिं लखं लखं नेवाःतय्‌ सन्तानतयूसं 
सुनां थौंतकनं थःत नेवाःधकाः धायेगु मत्वःतूनि उमि दथुइ नं नेवाःभाय्‌ 
ल्यानाच्वगु मदये धुंकल थ्व थौंया भीगु यथार्थ खः । 

अथे खःसां न्ह्यागुहे जूसां नेवाः: समुदायया संरचना व थ्वयात 
छगू सूत्रय्‌ गुगु तत्वं चिनाबीगु ज्यायात धकाः ऐतिहासिक 
विकासक्रमयात दुवालेबले थ्व तत्व धेगु भीगु मांभाय्‌ नेपालभाषाहे 
खः धका: भेस स्वीकार यायेहेमा: । अले, नेपालभाषायात त्वःतावीगु 
धैगु नेवाःतयूसं थःगु म्हसीकाया छता मू आधारयातहे त्वःतेगु खः 
धकाःनं थुइकेमा: । नापं थथ मांभाय्‌ त्वतावं वनेगु प्रवृत्तिं नेवाः 
समुदायया म्हसीका ल्यंकेगुलि लिपा थ्यंका: ग्यानापुगु संकटहे हयाबीगु 
Sa वाःचायेकेमाः | 

खयेत ला खः, नेवाः पूर्खाया मस्त, तर, थौं थःगु मांभाय्‌ 
नेवाःभाय्‌ ल्हायेमसय्‌ धुंकल, उज्वःपिन्सनं थःत नेवाः धकाः म्हसिकेगु 
कथं थःथःगु नांया ल्यूने जात च्वयेबले नेवा: जुयागुया चिं घाकेगु ला 
मत्वःतुनि । तर, गुबले झीसँ छगू समुदायया , छगू समाजया 
म्हसीकाया खंल्हांये, उब्ले सुं पिनेयाम्ह मनू वयाःस्वइबले उम्ह मनुखं 
नालाच्चंगु जीवन शैलीया विविध पक्ष अले उकिया माध्यम बं थः सु 
धका: म्हसिकाबीगु ब्यवहार यानाच्चंगु दु कि मदु धैगु मून्ह्यसः जुइ । 
छम्ह मनू शेपा खः धकाः वं पुनाच्वंगु वसः, वया तिसा, वया भाषा, 
अले SM, उनं जक मखु वया विधि-ब्यवहारं उलाः क्यनाच्चनि । व 
थम्हं जि शेपा धकाः दावीयायेमाःगु अवस्था दइमखु । तर, गुब्ले 
सुयातं जि थथे खः धकाः दावीयायेमाःगु अवस्था वइ, उब्ले व मनुखं 
थःगु विस्क म्हसीकाया चिं न्हंकाव्छये धुंकूगु जुइ । उकि दावी जक 

प्रयाप्त मखु धैगु खँ भी नेवाःतय्‌सं थुइकेमा:, वाःचायेकेमा: । 

छखे, नेवाःतय्‌ वास्तविक म्हसीकाया मू आधार नेवा: भाय्‌ खः 
धकाः इतिहासं कीत छगू यथार्थ खँ कनाच्वंगु दुसा मेखे नेवा: खयाःनं 
नेवाःया मौलिक स्वरुप भाषागत लिधंसायात त्व:ता वनाच्वंगु ग्यानापुगु 
गुगु सत्य दु थुज्वःगु इलय्‌ नेवाःया परिचय्रै बिइगु कुतलय्‌ धायेफु " & 
Newar is someone who has Newari as his or her mother tounge 
or who is descended from ( or is belived to be decended from) 
those who had Newari as a mother tounge in the past" --David 
N. Gellner — Language, Caste, Religion and Territory : Newar 
Identity — Ancient and Modern - Europen Journal of 
Sociology , Vol-28 year 1987 ) अले थ्व छपु मध्यस्थताया AU 
जुइफु॥ 

छगू भाषिक समुदाय जुयाच्वंगु भी नेवाःतय्‌ म्हसीकाया मू 
लिधंसा भीगु मांभाय्‌ नेपालभाषा हे खः, धैगु गुकथं निर्विवाद खः 
उकथं नेवा: दुने तःता कारणं ब्वलनाच्वंगु भाषा विचलनया दथुइ नं 
नेवाःया म्हसीका मेता छु छु जुइफु धकाः दुवालेगु थोंया छगू हाथ्या 
खः । ई पुलावंलिसे नेवाः समाजयादुने ब्वलनावःगु थौंया गुगु स्वत्तुमत्त 
स्वःगु संरचना दु, उकिया दथुइ नेवाःया म्हसीका/ दापू मालेगु 
आवश्यकता खः | 


नेवा: भाषिक समुदाय खः धैगु ऐतिहासिक तथ्य व वर्तमान 
भाषा विचलनया यथार्थया SI दथु लँपु डा. डेभिड एन. गेलनरया 
बिचाः जुइफ । वास्तवय्‌ थ्व Cultural Motherhood समाजशास्त्रीय 
सिद्धान्त कथं मनूया म्हसीका क्व:छिगु दापू खः | छम्ह मनुखं न्त्यागुहे 
कारणं थःगु मांभायूयात त्वःफिका च्वनेमाःगु विवशताया स्थिति दुसां 
नं उम्ह मनू वा वया पूर्खा अले व मनूया समाजया साँस्कृतिक पूर्वाधार 
छु खः, उकिया लिधंसाय्‌ व मनूया म्हसीका क्वःछीगु मेगु ल॑पु खः । 
छाय्‌ धाःसा SE मन्‌ दुनेया जातियत्व [Ethinicity] या अभिब्यक्ति 
वया ख्वा:या उन, बान्कि वा भासं जक मखसें व मनूया नसा 
aa पुसां , तिसा अले जीवन व जगत सम्वन्धी 
दुष्टिकोणयापाखें बियाच्चंगु दइ। अले मचांनिसें वयादुने हाकया 

वयाच्वंगु संस्कारगत / साँस्कृतिक प्रवृति खः (Instinct) थुकि नं वयात 
म्हसीकेगु लिधंसा बियाच्वंगु दइ । छम्ह मनूया म्हसीका मालेबले थुकथं 
IPA: व तब्या: जया बिचाःयायेगु ब्यवहारिक आवश्यकता खः । 


" The race of Niwars is a mixed race , derived from 
Indian or Tibetan stocks, and their religion naturally presents a 
corresponding mixture of the India and Tibetan creeds. (H.A. 
Oldfield - Sketches from Nepal -Vol -II, pp -73) खः । नेवाः 
धइपिं धार्मिक रूपं इतिहासया थीथी चरणय्‌ थी थी कथं व थी थी 
थासं नेपाः गालय्‌ वयाः छधी छप्पँ व ल्वाकःबुकः जुयाच्वंगु 
(Heterogeneous) पुच : खः । थ्वहे ल्याखं नेवाः दुने धार्मिक, 
साँस्कृतिक रुपया समिश्रण व समन्वय (Synthisis) या थःगु विस्क 
पह: दु। थ्व खँ भोसँ थूगु यथार्थ खः। 

अथे IT नश्लगत ल्याखं सकल नेवाःत छगूहे मानवीय 
पुस्ताया मचाखाचात मखु । अमि म्हगः, ख्वा: स्वयेबले ज्वःलाःगु खने 
मदु । तर, छता खँ छु धाःसा ad दुतवःपिं, TI खलःया मनूत 
नेपालय्‌ वःबले म्हयाम्हच्छिं जक वःगु सखे मखु जुइ । उमिसं 
थःनापनापं बिस्कं बिस्कंगु जीवनशैली व संस्कारयात नं ज्वना वल । 
तर, गथे स्वनिगः दुनेवःपिं सकलें मनूत कालक्रमया भवलय्‌ नेवा: 
जुयावन, अथेहे उपिंनापनापं दुतवःगु तःताजिया संस्कार, संस्कृति, 
परम्परा व आस्था सकतां नेपाल मण्डलया मौलिक संस्कृतिनाप युगं 
युगतक बुलाववं 'व्वलंगु गुगु बिस्कंगु साँस्कृतिक संयोजन व 
विकसित स्वरुप खः थुकियाहे लिपा वना: नेवाःतय्‌ छगू मंकाः संस्कृति 
कथं थातंच्चन । उकिं, काचाक्क स्वयेबले नेवा: संस्कृतिइ बौद्ध वा हिन्दू 
परम्पराया गाक्क प्रभाव लानाच्चंगु दु थें खने दुसां दुग्यंक दुवालेबले 
छता छता पक्षय्‌ भीस नेपाल मण्डलया स्थानीय विशिष्टता व 
मौलिकताया नस्वाः खंकेफ्‌ । छता, छताय्‌ नेवाः तयगुहे आस्था व 
विश्वास अले दार्शनिक पक्षया किचःत सुलाच्चंगु लुइकेफु । गथे, छम्ह 
नेवा:यात म्हसीकेगु छगू क्वातूगु लिधंसा उमिसं ल्हानावयाच्वंगु 
मांभाय्‌ नेपालभाषा खः, अथेहे उमित म्हसीकेगु मेगु छगू धिसिलाःगु 
दापू धैगु उमिसं नालावयाच्वंगु ्वहे मौलिक नेवा: संस्कृति जुयाच्वंगु 

दु | नेवाःतयूदुने न्ह्यानावयाच्वंगु थुकथंया साँस्कृतिक विशिष्टतापाखें 
नेवाःत मेपिसिवें छु ल्याखं वा गुकथं भिन्न धकाः त्याजिक क्यनाच्वंगु 
दु । उकिहे संसारया आपालं विद्वान समाजशास्त्रीपिन्सं नेवाः 
म्हसीकायात Cultural Nationalism या ल्याखं नालावयाच्वंगु खः । 


खः, नेवाःतयदुने दयाच्वंगु गुगु सामाजिक विविधता खःउकिया 
लिच्च: कथं साँस्कृतिक पक्षय्‌ नं उकथंहे विविधता मदुगु मखु, दु । 
थीथी धम, सम्प्रदाय हनीपिं मनूत नेवाः समाजदुने दुगु ल्याखंनं 
सामाजिक विधि,ब्यवहार, संस्कार, रितिथिति व परम्पराय्‌ नेवा:- 
नेवा:या दथुइ आपालं पानाच्वंगु नं दु । नेवाः समाजय्‌ ल्यनाच्वंगु गुगु 
जात प्रथा दु, उकि नं नेवा: नेवा:दुने संस्कारगत विभेद ब्वलंकाच्चंगु 
दु। अभला छगूहे धम, सम्प्रदाय व छगूहे कवःया नेवाः, नेवाःया दथुइ 
नं थायूबाय्‌ कथंया रितिथिति व साँस्कृतिक विधिब्यवहारय्‌ ज्वःमलागु 
आपालं दसि मदुगु मखु, दु । तर, थ्व नेवाः संस्कृतियात नेवाःतय्‌ दुनेया 
कोणं दुवालेबले 'खनेदैगु विविधता जक खः । उकिसनं थुज्वःगु 
विविधता साँस्कृतिक सार रुपय्‌ मखसें छयलाबुलाया प्रकयागत कथं 
जक खंकेफ । उकि , गुब्ले नेवा: समाजपाखें बिस्कं च्वना: नेवाःतयूसं 
परम्परानिसें हनावयाच्चंगु छता, छता रितिथिति, संस्कार, परम्परा 
अले, जीवन शैलीयात समग्र रुपय्‌ दुवाले उन्ले, साँस्कृतिक ल्याखं थुगु 
पक्षया मौलिक म्हसीका यच्चुक खनेदयाच्वनि । अथे मखुसा थौं 
सकसिनं छप्वाः म्हुतं धैथें नेवाः संस्कृतिया नां न्ह्यथनाः थुकिया बयूबय्‌ 
याना मजुइ खइ । 


वास्तवय्‌ छम्ह गैरनेवाः व नेवाःयात मौलिक कथंहे भिन्न खः 
धका: ब्वयेगु गुगु साँस्कृतिक लिधंसा खः वहे को सकल नेवाःया मंका: 
संस्कृति खः, नेवाःया साँस्कृतिक म्हसीका Cultural Identity ख : । 
अले थुकथं नेवाःतयूगु बिस्कंगु Cultural Identity या हे लिधंसाय्‌ भी 
नेवा:या Cultural Nationalism ब्वलनाच्बंगु खः, न्ह्यानाच्वंगु. खः । 
a वया: नेवा:यात म्हसीकेगु भवलय्‌ वा नेवाःया म्हसीका मालेगु 
कुतलय्‌ भाषागत लिधंसाया लिपा मेगु क्वातुगु लिधंसा भीगु 
साँस्कृतिक म्हसीका खः धकाः त्याजिक धायेफु । उकि सुं छम्ह मनू 

नेवा: खः वा मखु धकाः उम्ह मनुखं जीवनय्‌ नालावयाच्वंगु संस्कार व 
संस्कतियापाखें यच्चुक लिस: बियाच्वनि । 

गुब्ले भीस नेवाःतय्‌ साँस्कृतिक म्हसीकाया खंँल्हाये उन्ले, 
उमिसं हनावयाच्वंग नखः चखः, रितिथिति वा विधि व्यवहार व 
संस्कारया जक मखु उमिगु जीवन शैलीइ नं उकिया किच: ध्वदुया 
च्वनि | सामुदायीकताहे सामाजिक मूल्य व मान्यता जुयाच्चंगु ल्याखं 
नेवाःतय्‌ जीवनया हरेक पक्षय्‌ थुकिया लिच्च: छगू संस्कृति व संस्कार 
कथं ब्वलनाच्चंगु भीस॑ खंके । 

TAT शहर वा वस्ति जुइमा वा च्याखा भिखा जक छँ दुगु 
गां जक जुइमा छगू नगरीय सभ्यताया ल्याखं थितुं थीक अले छथासं 
8 दना: चुक, लाछि ननि, ger, बहि दयेकाच्वनेगु जीवनशैली नेवाःतय्‌ 
दुने म्वानाच्वंगु सामुदायीकताया सामाजिक मूल्य मान्यताया लिच्च: 
खः । थः च्वनेगु छे. जक मखु देग:, सतः, फलेचातक्क तिकभयाः, 
सँभ्या:, कुंभयालं छायपियाः अले छेरि,मातं,च्वतं व बजिगःदुगु छेय्‌ 
च्वनेगु नेवाः स्थापत्यकलाया चिं खः । 

गणेद्यः, भिंनद्यः थापना यानाः , लाखेप्याखं , द्यःप्याखं पिकयाः 
अनहे जात्रा न्यायेका: न्ह्याइपुक्क च्वनेमाःपिं मनूतय्‌ म्हसीका - 
नेवा: | सकलें मुना: च्वनेगु सामुदायीक भावना घाना: म्वानाच्वंपिं 
मनूतय्‌ समाज गन गुथि थुज्वःगु सास्कतिक संगठनयादुने च्वना: 
ज्यायायेगु छगू सामुहिक प्रवृति दु थ्वहे खः - नेवाः सामाजिक प्रवृतिया 
म्हसीका । थुमिगु समाजया विशेषता धैगुहे थवंथवय्‌ जानाःपाना: 
मंका: कथं ज्यायायेगु, माःपिन्त, माःबले, माःकथं ग्वहालियायेगु संस्कार 
खः । 

छम्ह मनुखं म्वानाजःछि नालावयाच्वंगु मचाजंक्वःनिसें 
बुराजंक्व तक्कया गुगु कर्मकाण्ड खः उपि नेवाः जूगुया म्हसीका खः । 
Te मनूया इहि, बाहा, बुसँखा, कयूतपूजा, बरेछुइगु ज्या: मजूतले कर्म 
खनीमखु, न्हयून्हमा,न्यान्हमाजा तयाः , पाखाजा खानाः, नोनिनं लुसि 
मथीक शुद्ध जुइमखु धैगु संस्कार हनाच्वंपि खः , उपि नेवाः जूगुया चिं 
खत । 

धाः, धिमे, बय्‌ , क्वँचाखिं, खिं, mare, दमोखिं, क्वताः, 
म्वायूलि, प्वंगा आदि बाजंया तालय्‌ संगीतबद्ध जया: चचा हालेमाःपि, 
दाफा हालेमाःपि , भजन हालेमाःपिं मनूत नेवाः जूगुया चिं खः । 

पञ्चमकारया तान्त्रिक पद्धति कथं क्वा:, नसा घासायात 
अर्थपूर्ण कथं छायपियाः तःखाः, न्याखुना, दायेकाला, व्छयेला, 
छयालाः, पाउँक्वाः, वाउँचा, फसिक्वा: चयप्यता घासा नयेसःपिं अले 
सीकाभू याना:तिनि मृभ्वय्‌ क्वचाइगु संस्कृति नालावयाच्वंपिं मनूतय्‌ 
म्हसीका नेवाः खः । यःमरि, चतांमरि व समयबजि थुज्वःगु बिस्कंगु 
पुजाज्वलनं नेवाः जूगुया चिं ब्वयाबी । तःजिगु नखःचखःबले, पूजाबले 
मोहनि फयाः, ह्याउसिन्हः तिना: , स्याउ क्वखां क्वखायेमाःपिं गनेद्यः, 
भिनद्य, आजुद्य, अजिमाद्यः, लुकुमाःद्यः, आगंद्यः, ker 
पूजायानावयाच्वापिं नेवाः जूगुया चिं खत । 

नेवाःदुनेया जातिगत व स्थानगत सांस्कृतिक विभेदत आपालं 
दुसां दँयूदसं कछलाथ्वः पारु कुन्हु नहूद नेपाल संवत्‌यात थःगु नखः 
कथं हना: अले म्हपूजाया मन्दलय्‌ च्वनाः थम्हं थःत पूजायानाः “जि 
नेवाः” IT मंकाः भावना कःघानावयाच्वंपिं सकलया म्हसीका नेवाः 
खः । 

नेवा:या बिस्कंगु म्हसीकायात ल्यंकातयेगु लँपुलीगु थौंया 
आवश्यकता खः | उकि भीगु मांभाय्‌ नेपालभाषा नेवाः समुदायया 


आत्मा खःसा भीसँ नालावयाच्चनागु संस्कृति व संस्कार थ्वैत तःजिक 
म्हसिकेबीगु तिसा खः । 

नेवा: जीवन दर्शन 


छपु बौद्धिक लँपु खः दर्शन, जीव व जगतयात दुवालेगु । 
मनुखं थःगु चेतनाया स्तरयात गुकथं थन्त्याकावं यंकल उकथं 
ब्रम्हाण्डया श्रष्टा व सृष्टियात कया: दुवालेगु व थःथः कथं थुइकेगु 
कुत: खः थ्व ! जीव व जगत सार रुपय्‌ वहे खः-सां उकियात खँकिगु 
व थुइकेगु मिखा मनूपतिकं, अले मनूतय्‌ समाजपतिकं पानाबीवं 
स्वभाविक रुपं दार्शनिक अवधारणा व उकिया ब्याख्या, विश्लेषणय्‌ 
पाःगु खनेदइगु खः । थौं वया: मानव समाजय्‌ तःताजिया जीवन दर्शन 
FIT खनेदयाच्वंगु नं उकि खः । थःथःगु आस्था कथं मनूत बिस्क 
बिस्क दार्शनिक पक्षया लिध॑साय्‌ धस्वानाच्चंगु दु । अले, आस्थाया 
लिधँसाय्‌ सु, गुम्हेसिया जीवन दर्शन दुग्यं वा तःजि धकाः 
धेधेंबल्लायानाः समाजय्‌ ल्वापुया पुसापीगु प्रवृति नं मदुगु मखु । 

तर, सुसंस्कृत व समुन्नत न्ह्यागु नं समाजयात धाःसा थुकथं 
निश्चित गुगुं छगू जीवन दर्शनपाखें उमित न्ह्यब्वाकेगुलि हःपा 
बियाच्वंगु दइ । अले, समाजशास्त्री वा इतिहासकारपिन्सं सम्वन्धित 
समुदायदुने जीवन्त जुयाच्वंगु थुज्वःगुहे दार्शनिक पक्षयात दुवालाः उगु 
समुदायया सभ्यता व संस्कृतियात ध्वाथुइकेगु कुतः यानाच्वनि । पाःगु 

थुलिहे जक खः, Tag समाजय्‌ थःगु जीवन दर्शनया पक्षयात 
लिपिबद्ध यानाः ताई तक्क ल्यंका वयाच्वंगु दुसा अले गुलिखे 
समाजय्‌ धाःसा दर्शन सम्वन्धय्‌ लिखत ज्वलंया पलेसा न्हियान्हिथंया 
ब्यवहारय्‌ उकियात नालाः जीवन्त अवस्थाय्‌ ल्यंकेगु प्रवृति खनेदु । 
धाथें धायेमाल धाःसा दार्शनिक पक्ष न्ह्याक्वहे तःजिगु जूसां वा 
उकियात बांलाक लिपिबद्ध याना: ल्यंका तःसां उकि ब्यवहारिक पक्ष 
मदया: मनुखं जीवनय गुगुनं कथं छयलावयाच्वंगु मदुसा उज्वःगु 
जीवन दर्शनया महत्व निरर्थक खत । थौं मानव समाजय्‌ केवल 
वौद्धिक कसरत कथंया थुकथंया सारहीन जीवन दर्शनया अभिलेख 
भीस संग्राहलयया धुकति आपालं खंकेफ्‌ । म्वानाच्वंपि व म्वायेमानिपिं 
मनूतय्‌ निति थुकथंया जीवन दर्शनया छुं म्‌ मदु । मेखे लिखत वा 
श्रुति परम्परा कथं छुं ल्यनाच्वंगु मदुसां तर मनुखं थःगु ब्यवहारिक 
जीवनय्‌ छयलाः उकियात म्वाकातःगु दु धाःसा उज्वःगु जीवन दर्शनया 
तच्वःगु मू दु , उज्वःग॒ दर्शनयात कत्तुकलेगु आवश्यक ज्‌ 

नेवाःतय्‌ जीवन दर्शन नं थुकथं छगू अलिखित तर, सामाजिक 
जीवनय्‌ न्हिथं नालावयाच्वंगु छग्‌ जीवन्त पक्ष खः । नेवाः जीवन 
दर्शनयात कयाः खंल्हायेबले दक्कले न्हापां थ्व यथार्थयात थुकथं 
थुइकिगु कृत: जुइमा: । नेवाः जीवन दर्शनया प्रमाण प्रमेय धैगहे द्वलंद्व: 
दं न्ह्यवनिसेँ नेवाःतयसं थःगु जीवनय्‌ नालावयाच्वंगु ब्यवहार व 
उकिया दुने सुलाच्वंगु दार्शनिक रहस्य खः । उमिग संस्कार व 
संस्कृतिइ कःघानावयाच्वंगु जीवन उपयोगी व मानवीय भावनाया 
किचःत खः । उकि नेवाःत हिन्दू वा बौद्ध ? थुमिगु जीवन दर्शन गुगु 
धर्मपाखें प्रभावित धका: न्ह्यसः छुइगु पलेसा थ्व समुदायया जीवन 
दर्शनया मौलिकता छु धका: थुइकिगु मूख खः । 

खः, अवश्य खः, TAT. दया नापंच्वनाः नापं बुलाया लिच्वः 
कथं नेवाः समाजय्‌ नेपाःगालंपिने दुहावँ:पिं हिन्दु वा गैरहिन्दुतय्‌ प्रभाव 
आपालं लायेधुंकल । भीगु रितिथिति, संस्कृति व विधि ब्यवहारय्‌ 
उकथंया आपालं दसि भोस खनाच्चना । काचाक्क स्वयेबले 
नेवाःतय्‌ जीवन दर्शन हिन्दु वा बोद्ध दर्शनसिबें छतिं मपाःथें च्वने 
धुंकल | अले, आपालं विद्वानपिन्सं नेवाःतय्‌ पुचलय्‌ ल्यंहेंबुयाच्चंगु हिन्दु 


(18) 


वा बौद्ध दर्शनया प्रभावय्‌ न्ह्यानाच्वंगु थौंकन्हयूया आपालं विधि 
ब्यवहार व संस्कारयात स्वया: अःपुकहे नेवाःतय्‌ जीवन दर्शनयात थःत 
छिंछिं कथं हिन्दु वा बौद्धया ल्याखं परिभाषितयायेगु यानावयाच्वंगु दु । 
तर, गुब्ले गुब्ले नेवाःतय्‌ जीवन शैलीयात दुग्यंक थुइका: उमिसं 
थौंतक नालावयाच्वंगु पद्धतियात कया: बिचाःयाये, उब्ले उब्ले हिन्दु 
वा बौद्ध गुगु नं जीवन दर्शनया प्रभावंपिनेया छगू बिस्क पह: खने थ्व 
समुदायया दुने । थःत हिन्दु वा बौद्ध धाइपि नेपा: दुने वा पिनेया मेमेगु 
समुदायलय्‌ भ्या: भचाहे खने मदुगु आस्थागत ब्यवहार गुब्ले खने- 
उब्ले कीत च्वनि नेवाःतय्‌ दुने छगू मौलिकता दु - साँस्कृतिक रुपय्‌, 
जीवन शैलीया पक्षय्‌ अले थ्व जीव व जगतयात थुइकेगु दार्शनिक 
अवधारणाय्‌ नं । थुज्वःगुहे बिस्कं पहःया संस्कार, संस्कृति , विधि 
ब्यवहार व परम्परा अझ भीदुने द्वलंद्र: द न्ह्यवनिसेँ हाकया: 
म्वानाच्वंगु, ल्यनाच्वंगु दनि, थुपिं न त मुक्क हिन्दुतय्‌ नाप ज्वःलाः न 
त बौद्धतय्‌ नाप । 

ऐतिहासिक तथ्यया लिधँसाय्‌ खं न्स्यथनेबले नं बुद्ध धर्म धैगु 
नीन्यासः द॑ न्ह्यवयागु जक खत । अथेहे थौंकन्हय्‌ गुगु हिन्दु धर्म 
धइच्चन, पुराणया लिधँसाय्‌ ब्वलंगु गुगु धर्म सम्प्रदाय खः, थ्व ला 
भारतया .गुप्तकाल लिपा तिनिया जक विकास खः, भिंस्वसः भिप्यस: 
दँ न्स्यव जक । तर, मेखे नेवाःत स्वनिगःया आदिवासीपिं बुद्धया ई 
स्वया geist न्ह्यवहे सभ्यताया विकास जुइ धुंकूगु नेपाःगाःया 
वासिन्दात खः, छु उमिगु समाजदुनेया सभ्यता वा जीवन दर्शनया 
अवधारणा बुद्धकाल वा गुप्तकालसिबें न्ह्यव छुं मदुगुइहे खइला ? 
स्वनिगलय्‌ आः तक त्यनाच्वंगु पुरातात्विक स्मारकत व प्राचिन 
सभ्यताया अवशेषयात दुवालेबले थनयापिं मनूत उगु ई सिबें यक्वहे 
न्ह्यव सभ्य व सुसंस्कृत जुइ धुंकल धेगु ख दावी यानाः धायेफु । 
स्वनिगःया टोखा, फुटुङ्ग, फूसिंख्यः, पुलांगुह्येश्वरी, भुइजःसि, बलम्वु, 
सतुंगः, थकवा: आदि लागाय्‌ यक्व न्त्यवहे जुइ धुंकूगु सभ्यताया 
विकासया ऐतिहासिक तथ्यतसें थुकिया पुष्टि यानाच्वंगु दु । प्राग 
ऐतिहासिक कालनिसें विकसित जुयावयाच्वंपिं स्वनिगःया भूमिपुत्र 
नेवाःत, यदि उब्लेनिसें थुपिं स्वनिगलय्‌ सुसंस्कृत अवस्थाय्‌ जीवन 

हनावयाच्व॑पिं खःसा अवश्य नं उब्ले उमिगु थःगु दर्शन दु जुइ, थःगु 
संस्कृति व परम्परा दु जुइ । अले वुद्ध धर्म वा हिन्दु धर्म तायतिति 
यायेन्स्यवनिसें न्ह्यानावयाच्वंगु भीगुहे बिस्क पहःयात हानं हिन्दु वा 
बौद्ध धका: नां बीगु गुलित पाय्छि जुइ ? 


भीसँ स्यू, अलौकिक शक्तिया अराधना हिन्दू दर्शनया मू 
आधार खः - थुकियात द्वैत वा अद्वेतवादया न्ह्यागु मिखांस्व । हिन्दु 
दर्शनं मनू व द्यःया दथुइ लौकिकपक्ष व अलौकिक स्वरुपया छगू ध्व: 
साला: मन्‌ सिबें द्यःत च्वयया तँय्‌ तयाः ध्वाथुइकेगु यानावयाच्वंगु दु । 
थ्वहे यथार्थया नित्यताय्‌ जीवन दर्शनया घःचा हीकेगु कृत: जुयाच्वंगु 
खः । हिन्दु दर्शन मेपिन्त द्यः भापियाः भक्तियोगय्‌ लीन जुइगुलि 
अभिप्रेरित खः। 


अले संसारया अनित्य स्वरुपया स्विकृति बौद्ध दर्शनया म्‌ पक्ष 
खत । बोद्धतयसं दुःख, अनित्य , अनात्माया खंँल्हानाः मूलतः शून्य 
सारया परिकल्पना यानावयाच्वंगु दु । बोद्ध दर्शन मूलत अनिश्वरवादी 
व कर्मकाण्ड पूजा पाठया आलोचक खः, नापं सामाजिक परिबन्धय्‌ 
अनुरागी मजुइत घ्वात्तुध्वाइगु छगू मार्ग खः । 

तर, नेवाःतय्‌ जीवन शैली दुने न त हिन्दुतय्‌ आस्था कथं 
अलौकिक शक्ति पक्षया प्रवलता दु, न त बौद्ध दर्शनया अनित्यता वा 
पूजापाठ विरोधी धारणाया प्रभाव दु । वास्तवय्‌ थ्व निगुलि दर्शनपाखें 
बिस्कं ब्वलनाच्चंगु नेवाःतयूगु गुगु जीवन पद्धति खः उकिया दुने 
अभिव्यक्त जुयाच्वंगु दु - नेवाः जीवन दर्शन ! 

खतुं नेवा: दशनया ब्याख्या व विश्लेषणया गुगुं सफू वा ग्रन्थ 
भी पूर्वजपिन्सं त्वःता वंगु मदु । उकि थ्व इलय्‌ थुगु ग्रन्थया, थुगु 
परिच्छेदया, थुगु भवलय्‌, II धयातःगु दु धकाः उद्धरणयानाः क्यनेगु 
अवसर भके मदु । तर, सं ग्रन्थकारपिनि विद्वत्‌ ब्याख्यासिवें जीवन्त 
ल्याखंनेवाःतयूसं थौं तक नं थःथःगु जीवन हनेगु भवलय्‌ 
नालावयाच्चंगु आस्थागत व ब्यवहारिक पक्षयात गुब्ले कृत्‌कला: वा 
दुवालाः स्वयेगुयाये उब्ले झीसँ नेवा: जीवन दर्शनया मौलिक पक्षयात 
यच्चुक खंके । 

खः, नेवाःत नास्तिक मखु । नेवाःतय्‌ जीवन पद्धतिदुने 
पूजापठया आपालं थाय्‌ दु । आदिम सभ्यताय्‌ थःगु जीवन दर्शनयात 
ब्यवहारय्‌ हीलेत वा पितब्वयेत मनूतयसं सयेकाःगु छगू पद्धति खः- 
पूजा । उकि गुगु समाजया, गुम्ह मनुखं छुकियात गुकथं पूजायाना: 
हनाच्वंगु दइ उगु समाज वा ब्यक्तिया जीवन दशनया सार संक्षेपया 
किच: नं यच्चुक खने दयाच्वनि । थ्वहे भवलय्‌ गुब्ले कीस नेवाःतय्‌ 
जीवन दर्शनया किच: ध्वदुइकेगु कुतलय्‌ उमिगु मौलिक व परम्परागत 
पूजापाठया पद्धतियात दुवालेगु कुतःयाये, IA खनि उमिगु पूजापाठया 
आजु हिन्दु धर्मय्‌ थें भक्तिइ दुनाः गुगुं अलौकिक शक्तिया न्त्यःने 
थःत समर्पितयायेगु वा थः उज्वःगु शक्तिनाप आशक्त जुयाः उकियापाखें 
गुगुं अप्रत्याशित वरदानया निंतिं आसाकुति जुइगु पह: उमिके मदु । 
दुग्यंक स्वयेबले नेवाःतयूसं यानावयाच्वंगु गुलिंनं थःगुहे पहःया पूजा 
विधि वा संस्कार दु उकिया आजु गृब्लेंनं गुगुं अलौकिक शक्तिया 
साधना कथं मजू। उकि उमि नितं पूजनीय पक्ष मेगु लोक कृहाँवःपिं, 
स्वर्गया द्यःपिं मखु, परि वा अप्सरात नं मखु । अथेला थौं वयाः 
नेवाःतयसं पूजायाइपिं ्यःधाःपिनि भवलय्‌ ग्वाःग्वाः ल्हाःदुपिं, छयोँदुपिं 
हिन्दु पुराण दुनेया वा बौद्ध जातक बाखं वा महायानी सूत्रतय्‌ 
परिकल्पनाया आपालं आपालं ख्वाःपाःत भवछुवये धुंकल । स्वीस्वंगूकोटी 
द्यःपिनि अस्तित्व नं संभवत्‌ थुकथं यक्व: लिपा वयाः खनेदयेकः वःगु 
खत । 

दर्शनया ल्याखं धायेगु खःसा ब्रम्हाण्डया सृष्टि व श्रष्टाया 
परिकल्पनाया श्रोत स्वयं मानवीय न्ह्यपु त्वःता मेगु मखु । मनूयाहे 
कल्पनां द्यः धाःपिनि न्हाय्‌ , म्हतु , a, ल्हाः, छ्या. आदिया स्वरुप 
लुइक्‌गु खत । थ्व ल्याखं धायेगु खत धाःसा थ्व समाजय द्यःया श्रष्टा 
मनूहे खः । मनुखहे द्यःया अस्तित्वयात धस्वाके हःगु खः । मनूहे मदुगु 
Ta वा मनुखं थःगु न्ह्यपु चुला: कल्पना मयाःगु खःसा द्यः धैपिंनि 
रुपहे मलुइगु जुइ । अले मनुखंहे द्यः धैपिनि अनेक कथंया न्ह्याइपु 
बाखं Fat थीथी धर्म व दर्शनया ब्याख्या विश्लेषण मयाःगु खःसा 
aaa मू छति मदेगु जुइ । धाथें धायेबले मनूतय्‌ नुगलय्‌ दुगु श्रद्धा 
भाव थुज्वःगु छगू करुणाया पक्षं यानाः भी दथुइ द्यः धयापिं ल्यनाच्वंपिं 

खः, म्वानाच्वंपिं_ खः: । कन्हय्‌ गुब्ले मनुखं थःगु नुगलय्‌ उगु श्रद्धाया 
लुखा तिनाबी, उब्ले द्य: धाःपिं मनूया समाजं छुं छां म्वायेक दुसुना, 
तुसुना वनी, गनं गन जुइक । थ्व ल्याखं धायेगु खःसा जीवनया 
महत्वपूर्ण पक्ष मनू स्वंय, थः खः । मनूया अस्तित्वहे दक्कले सार्थक 
पक्ष खः । मनृहे निर्णायक तत्व खः । थुगु दार्शनिक पक्षयात नेवाःतयूसं 
बांलाक थू, अले नेवाःतय्‌ थौं तकया आस्थापाखें नं थ्वहे खं 
धयावयाच्चंगु दु । वास्तवय्‌ नेवाःतय्‌ जीवन दर्शनया म्‌ तत्वहें थन 
थाय्‌ लाक्क सुलाच्वंगु दु । थुकिया दुनेहे नेवा: दर्शनया मूति दुसुनाच्वंगु 
दु। 

थःथःगु दार्शनिक आस्था कथं जीवनहनेगु वा जीवनय्‌ 
आस्तिक वा नास्तिक जुया: म्वायेगु आपालं समुदायदुने जुयाच्वंगु दु । 
अले, श्रद्धा भाव तया: अराधनायायेगया नामं सुं मेम्हेसित वा गुगुं 
अलौकिक ब्यक्ति वा शक्तियात अराध्य श्रोतदयेकेगु सामान्य प्रवृति 
खः । तर, नेवाःत गुम्हेसिया जीवन दर्शनय्‌ सुं मेम्ह अराध्यदेवप्रतिसिबें 
मनूप्रति अगाध श्रद्धा व आस्था द्‌, अले उमिसं थ्वयात संस्कृतिया 
रुपय्‌ gg: द न्स्यवनिसें पूजनीय शक्ति वा ब्यक्ति कथं स्वंय मनूयात 
थनेगु यानावल । SIR नेवाःतयूसं छँजःया प्रत्येक मनूया बुन्हिया 
कथं जुइमा वा मचा व बुराबुरि जँक्वया लसताय्‌ जुइमा मनूयातहे 
पूजायायेगु ययेकल । मनूया दुनेहे देवत्व सुलाच्चंगु दु, छगू अवस्थाय्‌ 
मनू थःहे द्यःया थायकायेत सफल जुइफु धैगु आस्थां नेवाःतयूसं 
मनूतयूत खतय्‌ तयाः सालाः ज्याथः जँक्व यानावयाच्वन । स्वनिगःया 
अराध्य देवीया ल्याखं थःहे म्ह्यायमचायात देवारोहण याका: कुमारीया 
नामं मनूयात पूजायायेगुलि नेवाःतयूसं गर्वतायेका वयाच्वंगु नं उकिहे 
जुइ । अले झिनिदँय्‌ छम्व: शक्ति साधनाया अर्थय्‌ खड्गसिद्धियायेगुया 
नामय्‌ मनूयातहे द्यः दयेकाः वया ल्हाःतं स्वंय देनायः लायकूलिं 
पिहाँवया: खड्ग लःल्हानाःकायेगु परम्परा स्वनावन । 

मनूया अस्तित्वयात प्रधान्यता बियावयाच्वंगु नेवाःतय्‌ जीवन 
दर्शन-उकिं उमिसं मौलिक कथं हनावयाच्वंगु जात्रापात्रा व नखःचखःया 
aa धैपिंनं मेपिं मखु थःहे तःकेहँ, छेंज. वा समाजय्‌ गुगुं इलय्‌ 
म्वानावंपिं तर, भिं ज्यायानावंपिं नेवाः म्ह्यायूमस्त न्यत अजिमा, कंग 

अजिमा, Aa अजिमा जुयावन । अले, भीहे पुर्खापिन्त वंघ: आजु, 
पचलि आजु धका: श्रद्धां हनाच्वना । उकि भी नेवाःतय्‌ म्‌ द्यः धैपिं 
आजु जुयाबिल , अजिमा जुयाबिल । उकि, नेवा: जीवनय्‌ चिचाधंगु छुं 
जुल धाःसां ब्रम्हा, बिष्णु, महेश्वर वा भगवान बुद्धयात लुमंके न्ह्यव 
अजिमायात कल: छायेगु वा कीसलि फ्यायेगु यानाच्चना । मन्‌ बूसां, 
सीसां व्छास अजिमायात निं दक्कले न्हापां लुमंकाच्चना । वास्तवय्‌ थ्व 
सकतां नेवाःतयूसं म्वानाच्चंपिं व म्वानावने धुंकूपिं मनूतय्‌ महत्तायात 
थुइका: न्स्याकावयाच्वंगु संस्कृतिया दसित खः । मन, केवल मनूया 
अस्तित्वयात सर्वाधिक महत्व बियावयाच्चंगु जीवन दर्शनया ब्यवहारिक 
पक्ष खः | 
| za दसं स्वन्तिया भवलय्‌ RT पारु कन्ह॒ थःपाखें थः निर्लिप्त 
जुया: थःत दुवालेगु निति थम्ह थःत पूजायायेगु नेवाःतय्‌ म्हपुजाया गुगु 
संस्कृति खः वास्तवय्‌ नेवाः जीवन दर्शनयाहे छगू विशिष्ट न्ह्यब्वसा 
जुयाच्वंगु दु । उकि नेवाःत आस्तिक जुयाः पूजा ला यायेगु याः तर, 
अन TE अलौकिक वा दैविक ब्यक्तित्व थनेहयाच्चंगु मदु , अन सुं 
दुसा केवल मनू दु, स्वंय थः दु । 

नेवाःतय्‌ जीवन दर्शनया AT पक्षया ल्याखं अझ थ्व सिबें नं 
तब्याक बिचा: यानास्वयेबले जीवनया निति भिंज्यायानावंपिं वा 
भिंज्यायाइपिं मनूत जक मखु पशुपक्षिंतयूत नं श्रद्धापूर्वक हनेगु वा 
पूजासायेगु थुमिगु दर्शनया निर्दिष्ट पक्ष कथं खने दु । dm 
लिधँसाय्‌ म्वायेमाःपिं नेवाःतय्‌ निंतिं थ्व धरतीया अतिकं मू दु, उकिं 
दय्‌ दसँ उमिसं सिथि नखःबले धरतीयात मां कथं पूजा 
यानावयाच्वंगुला दहे दु , यःमरिपुन्हिबले न्हूवा दुकया कपुजायाइगु नं 
थःगु थासय्‌ दु । थ्वसिबें न्स्यथने बहःगु खँ खः छु धाःसा बँ ज्यायायेया 
नितिं चायात व्छासुका बीपिं, वा बालि स्यंकाबीपिं कीचात नया: 
वातावरणीय सन्तुलन हयाबीपिं ब्याँचा लगायत मेमेपिं ज्ञात, अज्ञात 
कीटपतङ्गया गुणयात तक लुमंकाः उमिगु हनाबनाय्‌ सिनाज्या 
क्वचायेवं गुलां थुमिगु लुमन्तिइ ब्यॉजानकेगु नामं श्राद्धयायेगु थुज्वःगु 
उदात्तचित्त स्वभावयात नेवाःतयूसं संस्कृतिया कथं नालावयाच्वंगु दु । 
स्वन्तिबलेला क्वः, खिचा, साचा पूजायाना: उमिगुपाखे कीगु जीवनय्‌ 


(7%) 


मदिक दयाच्वंग्‌ गुगु सेवा खः उकियात हनेगु नेवाःतय्‌ गुणग्राही 
स्वभाव खः । उकि केशचन्द्रयात तःमि यानाब्यूपिं बखुंतय्‌ लुमन्तिइ 
आःनं इतुंबहालय्‌ न्हिन्हिं वा ह्वलावयाच्वन । अले, भिंज्यायाइपिं खत 
धाःसा नरभक्षीहे जसां गरुंमापा जुइमा वा मजिपा: लाखे, भीसं द्य 
भापियाः पजा याना । लाखे लसिं धकाः उमित क्वथनेग वा पनपक्षे 
याये कीस मस: । अले थन नं नेवाःतय्‌ पूजापाठयादुने स्वर्ग कहाँव:पिं 
वा मानवीय लोकपिनेया शक्तिया अस्तित्व मखना । 

गुणयुक्त वा जीवन उपयोगी जुल धा:सा मेताला छु छेँया 
पिखालखुंनिसें लुखाखरु, मूलुखा, अले मिच्याकेगु भुतूप्वा जक मखु 
कःसिइ क्वहायेकातःगु ध्वंप्वा, हिति, तृं व कलःगाः, व्छास व 
कयूतायात तक पूजायाना वयाच्वंपिं नेवाःत । नेवाःतयूसं पूजायाइगु 
ज्वलं हासा, तुफि, सिफ, ताःचा, ल:थल: निसें क्‌, क्वकिचा, इंचा, मुगः, 
कःति, हँ,रण्डा, चुपि, त्वाकः, ढाल, तरवार थःगु जीवनयात भिंयाइगु 
सकतां ज्वलं । तर, नेवाःतयूसं थथे थीथी ज्वलंयात पूजा यानावयाच्वंगु 
अर्थ न त. थुकिदुने देवत्व दु धकाः खः, न त थ्व गुग अलौकिक 
शक्तिया श्रोत धका: हे खः । मेमेगु धार्मिक आस्था कथं छुं बस्तुयादुने 
देवत्व खना: पूजायाये IRA धाःसा उकियात हानं लाःलाःथें यायेमत्यः, 
याइनं मखु । छुं छां मखुगु चागःचित नं द्यः धकाः स्वांसिन्हः छाना: 
पूजायाये धुन धायेवं उकियात हाजां तक गाये मज़्यू । थुकथंहे 
देवत्वया अंश खंका: थीथी बस्तुयात पुजायानावयाच्वनागु जसा सखे 
पिखालखुयात न्हिथं हाजां गाया: नेवाःत मजुइगु जुइ । थःपिन्सं न्हिथं 
पुजायानावयाच्चनागु लुखाखरुइ तुतिं पला: तयाः मजुइगु जुइ । अले 
ध्वंप्वालय्‌ दक्कले मध्ये ज्याख्यले मदुगु बस्तुत च्वयेकाव्छयेगु ज्या 
मयाइगु जुइ । यथार्थय्‌ धायेमाल धाःसा नेवाःतयूसं द्वलंद्वः दे न्ह्यवनिसें 
थःगु सामाजिक ब्यवहारय्‌ नालावयाच्वंगु थ्व बिस्कं पहःया जीवन 
दर्शनया मेगु पक्ष खः - उपयोगतावादी, वस्तुवादी व ब्यवहारवादी 
पहः । गुगु भीगुहे थःगु बिस्क पहः खः । 

अले, समुदायया दुने पुचः मुना: ज्यायायेगु, छुं जुल धाःसा 
सकलें जायेगु वा पायेगु छगू मंकाः भाव खः गुकिया अभिब्यक्ति 
गुथियापाखें आ: तक भी समाजय्‌ जुयाच्वंगु दनि थ्व वास्तवय्‌ नेवाः 


(१%) 


जीवन दर्शनं कःघाना वयाच्वंगु समताभावया ब्यवहारिक पक्ष खः । 
अले न्ह्यागुनं लसताया इलय्‌ त्वा:छिं , जःखः धौबजिनिसें समयबजि, 
यःमरि, छुस्यामुस्या इनानयेगु भीगु संस्कृतिदुने सुलाच्चंगु जीवन दर्शन 
नं थ्वहे समताभावया लिच्च: खः । मन्‌ जुइमा, जीव जन्तु जुइमा वा 
गुंगु हलंज्वलं छायूमजुइमा थःथःगु थासय्‌ सकसियां उतिकं मू दु, 
सकतां उतिक पूजनीय खः धकाः हनेगु नेवाः दर्शनया सार खः । 'खुसि 
छीवं तुतां लोम॑’ मधासें प्रत्येकया गुण प्रति कृतज्ञ जुइगुहे भीगु जीवन 
दर्शनं खः अले थ्वहे भीदुने छगू संस्कार कथं ब्वलंकावयाच्चनागु पहः 
खः । गुगु पहः नेवाः समाजया बिस्कंगु पहः खः , भीगु थःगुहे पहः 
खः । थःगु जीवनयात न्ह्याकेगु व जीवनयात थुइकेगु पद्धति खः । 


(१६) 


नेवा:दुने लोक कल्याणया भावना 


सामाजिक समिश्रण व साँस्कृतिक समन्वय स्वनिगःया 
नेवाःतय्‌ छगू बिस्कंगु म्हसीका खः । पूर्व ऐतिहासिक कालया भूमीपुत्रपिं 
a m आभीरतय्‌ आदिभूमि थ्व स्वनिगः दुने थीथी इलय्‌ 
दक्षिणपाखें दुहाँवःपिं शाक्य, लिच्छिवी, कोलीय, मल्ल, थक्‌, कनांट 
वंशीय नायरत व मिथिला प्रदेशया तिहुतत अले, उत्तरपाखें थ्यंकःवःपिं 
मंगोल कवःया त:गु पुचःया मनूत छथासं म्वानावयाच्वंगुया छगू मंकाः 
सामाजिक स्वरूप थौंया नेवा: समुदाय खः । 

उकि नेवा:या दुने अनेकता दु, अले थ्वहे अनेकताया छगू 
मंकाः स्वरूप खः नेवाः समुदाय-थ्वहे .ल्याखं नेवाःतय्‌ साँस्कृतिक 
पक्षयूनं शैव, शाक्त, वैष्णव अले बौद्ध परम्परा व आस्थाया छगू 
समन्वयात्मक जीवन शैली कथं ब्वलनावयाच्वंगु खत । सखे, नेवाःतय्‌ 
सामाजिक 'विकासक्रमहे थुकथं समिश्रण, समन्वय व सह-अस्तित्वया 
लिधंसाय्‌ न्ह्यानावयाच्वंगुलिं यानाः नेवाःयादुने सामुदायिक सहयोग, 
सदभाव व समन्वयया भावना छगू कथं संस्कारया ल्याखं 
हाकयावयाच्चंगु जुइ । नेवा: समाजया सास्कृतिक व विधि विधानया 
ज्याभवलय्‌ दुग्यनाच्वंगु सामाजिक हितया भावनायात EU: 


(७) 


बियावयाच्वंगु पक्षत नं थुपिंहे जुइमाः धकाः अःपुक अनुमानयायेफु । 
द्वलंद्रःदे॑न्स्यवनिसें छयलाबुलाय्‌ वयाच्वंगु भीगु आपालं साँस्कृतिक 
परम्परादुने नालावयाच्वंगु लोककल्याणकारी ज्याखँय्‌ दथ्याकातःगु 
निर्दिष्ट समाजसेवा लिपालिपा जुयावंलिसे नेवाः समाजया छगू 
सामाजिक मान्यता कथं थातं च्वंवंगु खः । 

आधुनिक राज्यसत्ताया संरचनाया सम्वन्धय्‌ गुग परिकल्पना 
तक मजूनिगु प्राचीन इलय्‌ सत्तानिसें जनतातकया निति निर्देशक तत्व 
IT धर्महे खः । सामाजिक संहिता नं धर्मया लिधंसाय्‌ दयेकीगु खः । 
अथेहे समाजय्‌ जुइगु सकतां ज्याखँया पंग: वा हःपाः धार्मिक विधि 
विधानहे खः । स्वनिगःया आदिवासी नेवाःतय्‌ सामाजिक व साँस्कृतिक 
विकासया सकतां खँया हःपा: धर्महे खः । उकिसनं पूर्वं लिच्छिवी कालय्‌ 
स्वनिगःदुने न्त्यज्याःगु महायानी बोद्ध धर्मया प्रचार-प्रसार व थुकिं 
समाजय्‌ लाकूगु लिच्व: नेवाः समाजय्‌ लिपा वनाः छगू सामाजिक 
प्रवृति कथं न्ह्यज्यात । बौद्ध आस्था कथं त्रियोदशभुवनया दक्कले 
च्वयया सुखावतिभुवनया पद प्राप्तिया नितिं दशपारमिता पूवंकेमाः । 
अले थुगु दशपारमिताया गुगु शिलाचार पक्ष दु उकि दानपारमिताया 
गाथा अत्यन्त च्वन्ह्याः । लुमंकेबहःगु खॅ॑ छु धाःसा थ्वहे 
दानपारमिताया महत्ता थुइके कथं स्वनिगःया थःगु बिस्कगु 
“महासत्वपाख्यान जातक” बाखंया मूबाखंम्व: जुजु महासत्वपाखें 
थःगुहे म्हया लाकुचा धेना नका: पित्याःपिं धुँ व धुँया मस्तय्‌ उद्धार 
या:गु दानशिलताया छगू ज्वःमदुगु दसि नेवा: समाजय्‌ प्राचीन इलंनिसें 
तच्वकं हःपा: बीगु प्रसंग जुयावयाच्वंगु | 

मनूत स्वभावंहे सुख ध्वदुइकेत प्या:चाःपिं खः, उकि उमिसं 
गुलिनं कुतः याना जुइ केवल सुख चूलाकेया नितिं जुइ । गथे मनूत 
थःगु सुख ध्वदुइकेत आयबु, अथेहे थःथेंहे मेपिंन्संनं सुखया निंतिं 
मनंतुना च्वनिगु खँयात वाःचायेकाः मेपिनिगु नुगलय्‌ आत्मपरावर्तन 
याना: बोधिचित्तोत्पादया कुतः यायेमाः, उकि जक मुक्तिया लँपु चूलाइ । 
बोधिचित्त सम्वन्धि थ्वहे आस्थां यानाः मनूतयदुने करुणा, मैत्री, 
परोपकारया भावना ब्वलनेवं दानशिलतापाखे न्ह्यचिलिगु खे 
महायानी बोद्ध दर्शनया मूभावना खः । 


(१८) 


नेवाःतय्‌ संरचनाय्‌ दुगु गुगु छग समन्वयात्मक तत्व खः 
ar ब्वलंकातःगु सामुदायीकताया भावना अले थ्व भवलय्‌ 
आध्यात्मिक खोजया कुत: कथं खनेदइगु दानशिलताया आदर्श यानाः 
नेवा: समाजदुने थौंतकनं भसँ लोक कल्याणकारी पक्ष गाक्कं 
ध्वदुइकेफ | उकिसनं थुकथंया मानवीय स्वभावया अतिक भिंगु पक्ष 
SE मनूया याक: नुगलय्‌ जक लिकुनाः उकिया लिच्च: छभाःया दुने 
फासांफुसुं मजुइमा, थुज्वःगु गुणग्राही ज्याखँ छग भिंगु परम्परा व 
मान्यताजुयाः समाजय्‌ थातं च्वनेफयेमा धेगु मनंतुसें भी आजुपिन्सं 
थुज्वःगु ज्याय्‌ छगू संस्थागत स्वरूप बीत तच्वक बुद्धिमत्तापूर्वक गुथित 
स्वना थकल । गुगु परम्परा नेवाः समाजय्‌ थौं तक न्ह्यानावंच्वंगु 
दनि । 


नेवाःतय्‌दुने छगू सामाजिक मान्यताया कथं म्वानाच्वंगु लोक 
कल्याणकारी व सामुदायीक सहयोगया गुगु भावना खः उकियात 
सामूहिकीकरणयासें संस्थागत रूप बीगु कुतः जूगु इतिहासयात 
मालेबले धाःसा शिवदेव+अंशुवर्माया शक संवत्‌ ५२६ या लेलेया 
अभिलेखयात न्ह्यथनेफ्‌ । थ्यंमथ्यं भिंस्वसः / भिप्यसः दँ न्ह्यवहे 
झीगु समाजय्‌ गुथिया माध्यमं लोक कल्याणकारी पला: न्ह्यज्याये 
धुंकगु खँ थुगु अभिलेखयापाखें क्यनाच्वंगु दु । लँजुवाःतय्‌ निति त्वनेगु 
लःया बन्दोवस्तयायेत “प्रणाली MS”, ल्वगीतय्‌ वासःयायेया नितिं 
“आरोग्यशाला गोष्ठि” , सरसामान ल्ह्ययेया निंतिं “प्रवहन गौष्ठि” 
बासंच्चनिपिं पाहाँपिनि नितिं सतःया ब्यवस्था स्वयेत “पत्तिकया गौष्ठि”, 
लँपुइ बँपुइत "मार्गोन्मार्जन गौष्ठि” आदि गुथित स्वना: लोक 
कल्याणकारी ज्यायात संस्थागत याना थकूगु खनेदु । 

मनूतयूगु धार्मिक आस्थायापाखें मालिगु दिपु धैगु मुक्ति वा 
मोक्ष खयेफु , थुपिं थ:थःगु थासय्‌ दु तर, थुज्वःगु अलौकिक लँपुइ पला: 
च्वयेक्‌ च्वयेक्‌ं थुकिया दथुं लौकिक जीवनया भिं जुइगु आपालं 
ज्यायायेत स्वःता: चूलाकूगु दु । नेवाः समाजय्‌ गुथिया लागा वा आजु 
तप्यंक वा ब्यक्वयेक धार्मिक श्रद्धाय तक्यनाच्वंगु दुसां थुकिया 
ब्यवहारिक छयलाबुला धा:सा तप्यंकहे लोक कल्याणया ज्याया नितिं 

जुयावयाच्वंगु दु । अले सामुदायीक हितया ज्याय्‌ गुथित न्ह्यचिला 
वयाच्वंगु ध्वदुइ । 

दिगुपुजा गुथि, सीगुथि/सना:गुथि थुज्वःगु छगू निगू गृथि 
मुक्के थःथःगु कवः वा छेँजःया सामाजिक कर्मकाण्ड व 
रीति/रिवाजयात मदिक न्ह्याकेगुलि तक्यनाच्वंगु खनेदु । मेगु ल्यं दुगु 
आपालं गुथिपाखें थःगु लागायात समष्टिगत हितयायेगु ज्यायात भाला 
कथं नालावयाच्वंगु दु । नेवा: समाजय्‌ नं खासयानाः ज्यापुतय्‌ दुनेया 
HE: खलक बुँज्याय्‌ HE ग्वहालि चूलाकेगुलि जक मू भूमिका 
म्हिताच्वंगु मखसें थःगु खलः दुनेया जःपिन्त मा:बले छेँ दनेत, लःया धः 
म्हुइत, बुँइ लःबीत व मालिबले मेमेगु ज्या खय्‌ तिब: बीगु ज्या याः । 

अथेला मल्लकालया लिपालिपागु इलयया सामाजिक 
अवस्थायात दुवालेगु खःसा उब्लेया स्वनिग:या छगू, निगू गुथिया ज्याया 
लागा मुक्क सामाजिक सेवा जुयाच्वंगु खनेदु । चाबहि व क्वाःबहाःया 
ल्वहँपतिइ न्स्यथनातःगु “सेवाः खलः” या अस्तित्व समाजय्‌ 
मतिइमखनाथें वइगु आपतविपतय्‌ मनूतयूत मा:गु सेवा बीत खः । खतं 
थुज्वःगु सेवा खलःत स्वनेगु ज्या न्हापां न्हापां ला धार्मिक ज्याखँया 
तातुनाःहे स्वंगु जुइफ । तर, लिपा लिपा वनाः इलयूब्यलय्‌ जुइगु 
तःल्वय्‌, प्राकृतिक प्रकोप, मिंनइगु थुज्वःगु विपतय्‌ मनूतयूत 
ग्वहालियायेगु खल:या भाला जूवन । थुज्वःगु सेवा: खलःतयपाखें याःगु 
ग्वहालि व सेवा राणाकाल व उकिया लिपा थीथी तःल्वयूया इलय्‌, '९० 
सालया तःभुखाय्‌ ब्वबले स्वनिगःया मनूतयूसं अनुभव याःगु खः । 

प्राचिन इलंनिसें थौंतकनं स्वनिग:दुने न्ह्यानावयाच्चंगु गुलिनं 
जात्रा, नखः चखःया पूजा, साँस्कृतिक ज्याभवःत दु उकिया मू दुगःम्वँय्‌ 
धैगु गुथिया रूपय्‌ धस्वानाच्चंगु सामाजिक संस्थात खः । लोक 
कल्याण व सेवा परोधर्म धैगु म्‌ आदर्श ज्वनाः थुकथंया गुथित 
स्वनात:गु जूगुलिं गुथिया गुथियारपिं गुब्लें खुसिचाय्‌ तांस्वायेगु 
ज्यायाना: थःगु गुथिया भाला पूर्वंकिसा, गुब्लें जात्रा वा मेलाय्‌ 
तातापाक्क धर्मकर्म याःवःपिं मनूतय्‌ त्यान्हु व प्याःचाः लंकेत गुँच्वय्‌, 
गामय्‌ थ्यंक लः क्वबियाः सेवा याः जुइ । मठ , देगः , चीभाः, सतः , 


(२०) 


फलेचा थुज्वःगु सास्कृतिक स्मारकया संरक्षणया निंतिं इलयब्यलय्‌ 
स्यंगु ल्ह्वनेगु, भिंकेग वा उकिया ज:खः घाँयम्वः, कभा: बुयावःसा 
लिना: सुचुक्‌चुयायेगु तक गुथिया भाला दुनेया ज्या खः । थ्वया 
नापनापं मठ, देगः, Im व गुम्वाय्‌ च्वनीपि व अनाथपिनि निंतिं 
न्हिथंया नसात्वंसा चूलाकाबीगु ज्या ला छगू कथं आपालं गुथियापाखें 
यानावयाच्वंगु ज्या जुल । 

लोक कल्याण वा समाजिक सेवाया नितिं पाश्चात्य ख्यलं 
संगठित जया: ज्यायाये सयेकूगु अथेहे निसःदँहे मदुनि । रेडक्रश 
सोसाइटीया परिकल्पनानं नकतिनि अथे धेगु १३५ दं न्ह्यव जक जुगु 
खत । रोटरी, जेसिज, लायन्स क्लब थुज्वःगुया इतिहास अभ नःलि 
तिनि । युरोपय्‌ शुरू जूगु औद्योगिक क्रान्तिया नापनापं थुकथंया 
संगठित सामाजिक सेवाया परम्परा ब्वलंगु ख: । मेखे, नेवा: समाजय्‌ 
जीवन्त कथं न्त्यानावयाच्वंगु गुथिया परम्परा व थुकि 
कय्च्यानावयाच्चंगु सामुदायीकता व समाज सेवाया भावना छगू 
संस्कारया ल्याखं द्वःछिद सिबें पुलां धैगु खँ ऐतिहासिक . दसिपाखें 
क्यनाच्चंगु दु । 

मध्यकालय्‌ बिकास जूगु संँदेनापया बनेज्याय्‌ दुथ्याःपिं 
स्वनिगःया नेवाःतयूत आर्थिक आर्जनयायेत तःजिगु लँपु चूलात । 
सँदेनापया बनेज्यां दां कमेयाःपिन्त उगु इलय्‌ “ल्हासा साह” धका: 
धायेगु चलनहे खः । तर, उप्वलं TE उज्वःपिं ल्हासा साहतयके 
पुर्खानिसें हाकयाच्वंगु बौद्ध साँस्कृतिक व संस्कारगत आस्थाया कारणं 
यानाः थःपिन्सं मुंकागु तःजिगु सम्पत्ति पंजरां, नरां, व सम्यक न्यायेकिगु 
थुज्चःगु अतिकं MET ग्वसाः ग्वयाः लोक उपकारया ज्याय्‌ न्ह्यचिलेगु 
प्रचलन दु । da लगं बहाःया दयामुनि शाक्य नांया छम्ह ल्हासा 
साहुपाखेंला थथेहे बनेज्यापाखें HET थःगु सम्पत्ति क्वकया: स्वक्वः 
स्वक्वः तक पंजराया ग्वसा: ग्वसें थःगु दानपारमिताया छगू ज्वःमदुगु 
दसि ब्वयादीग खः । 

मा:बले छम्हेस्यां मेम्हेसित ग्वहालियायेगु जक मखु थःके दुगु 
इनाःनयेगु सामाजिक सदभाव व स्नेहपूर्ण ब्यवहारयात संस्कृतिया छगू 
रुप कथं नेवा: समाजय्‌ न्ह्यानावयाच्वंगु खँ यंद्यापुन्हिबले समयबजि, 


(37) 


सकिमिलापुन्हिबले हलिमलि,य:मरिपुन्हिबले यःमरि जःलाखःला व 
पासापिन्त इना: नयावयाच्वंगुलिं यच्चुक क्यं थुज्वःगुहे दानशिलताया 
संस्कारगत प्रवृतिं यानाः गुलिखे नेवाःतय्‌सं जाति भ्वय्‌ , देय्‌ भ्वयया 
ग्वसा: ग्वया: थःगुपाखें मेमेपिंनं सुखि जुइमा,तृप्ति जुइमा धैगु बोधिचित्त 
प्रवृतिया संस्कारयात ब्यवहारय्‌ छ्यला: वयाच्वंगु खः । 

नकतिनिहे सरकारं राष्ट्रिय विभूती कथं घोषित नेपाल 
संवतूया प्रणेता शंखधर साख्वा:या कृति व महिमाया प्रसडूनं भीगु 
समाजय्‌ प्राचीन इलंनिसें न्ह्यानाच्चंगु दानशिलताया मान्यता व 
लोक कल्याणकारी भावनाया छगू ज्वःमदुगु दसू खत । थःगु सम्पत्तिया 
छयलाबुला समाजया हितया नितिं जुइमाः धैगु सामाजिक 
मान्यतायापाखें हःपाःकासें उगु इलय्‌ शंखधरजुं नेपाःमिया 
ऋणमोचनयायेत थःगु धुक्‌ चायेकेगु ज्या याःगु खः । साख्वाल अथे AT 
साख+वाल ( Money Lender ) खः, शंखधरजु । सखे, 
बनेज्यायापाखें तःमिजूम्ह खः, शंखधर । अथे खःसां शंखधरजुं थःगु 
सम्पत्ति थः याकःचिया निंतिं मखसें सकसियां नितिं छयलेमाःगु 
आवश्यक MIET उगु इया सकल ऋणी नेपाःमिया त्यासा पुला: 
उमित विमोचनयायेगु ज्या यानाबिल । यथार्थय्‌ मेपिनिगु सुखहे थःगु 
सुख धैगु बोधिचित्पोदया सिद्धान्तयात वयकलं ब्यवहारय्‌ छचला 
कयन । स्वनिगःया शंखधरजुं थें उब्लेया ल्हासा साहु सार्थवाह 
केशचन्द्रजुंनं थुकथं सामाजिक कल्याणया नितिं थःगु सम्पत्तियात 
छयलेगु परम्परायात न्ह्याकेगु भवलय्‌ आपालं समाजिक हितया किति 
स्वनाःवन | वयकलं थःगुहे श्रीसम्पत्तियापाखें दयेका थकूगु केशचन्द्र 
पारावर्त बिहार (इतुंबहाः) दुने आः नं आपालं लोक कल्याणकारी ज्या 
परम्पराकथं न्ह्यानाच्वंगु दनि । थ्वहे भवलय्‌ संदेया मेम्ह तःमिम्ह 
बंजा थंबहिया सिहंसार्थबाहयात नं थुकथं लुमंके बह: । थःगु धुक्‌ 
क्वकयाः दयेकूगु थंबहिया विक्रमशिल महाविहार व अन दुने 
न्ट्याकावयाच्चंगु सामाजिक उपकारया ज्या खँ थौंतक म्वानाच्वंगु दु । 
स्वनिगःदुने दुगु आपालं साँस्कृतिक स्मारक व सम्पदा 
धस्वाकावंपिनिबारे मालास्वयेबले झीसँ थुकथंया दानशिल भावनादुपिं 
आपालं मनूतय्‌ कीर्तिया ध्वाँय ब्वयाच्वंगु खंकेफ । 

जनस्तरयापाखें क्यनावयाच्वंगु थुज्वःगु लोकहितकारी ज्या व 
दानशिलताया प्राचीनतम दसि ऐतिहासिक ल्याखं बृषदेवया 
शासनकालय्‌ दयेकात:गु चाःबहिया धंद्रो चीभाःया न्ह्यःने पश्चिमपाखे 
मतच्याकेगु लॉहथामय्‌ कियात:गु अभिलेखयात दसि कथं कायेफ्‌ । उगु 
इलय्‌ सुं ge मिसां बौद्ध संघयात भोजनयाकेया नितिं दानयानात:ग 
बुँया विवरण थुकी कियात:गु दु । जुजु बृषदेवया राज्यकाल अथे धैगु 
थ्यंमथ्यं थौंसिबें भिञन्हयसः दे न्ह्यव जूगु थुगु दानशिलता व 
लोकहितकारी ज्याया विवरण खः । धाथें धायेमाल धाःसा थ्वला छगू 
तथ्यया लिधँसाय्‌ दयाच्वंगु ऐतिहासिक दसि जक खत , थनया समाजय्‌ 
थुकथंया लोक कल्याणकारी सेवाय्‌ थःत व थःगु श्रीसम्पत्ति फ्यायेगु 
आदर्श थ्व सिबेंनं गुलिखे न्ह्यव परम्परा कथं न्ह्यानावये धुंकगु 
जुइमाः । “यावज्जीवेत्‌ सुख जीवेत्‌ ऋण कृत्वा घृत पिवेत्‌ । 
भस्मीभूतस्य देहस्य पुनरागमन कृतः ॥” धाःथें चार्वाकीय 
अतिभौतिकवादी बिचालय्‌ सिवें कीर्ति स्वनाथकेत थःगु श्रोत व 
साधनयात पायदछि जुइक छ्यलेमा: IT सामाजिक मान्यतां याना: 
जुजु महाराजपिन्सं जक मखु सर्वसाधारण न्ह्याम्ह नागरिकयापाखेंनं 
सामाजिक हित, लोक कल्याण, लोक उपकारया कीर्ति तया: उकियात 
थातंच्वंक न्ह्याकेया निंतिं गुथि थुज्वःगु संघटन स्वनेगु यानावन । थ्वहे 
भवलय्‌ स्वनिगःदुने “अक्षयनीवी धर्म”अथे धैगु लोक कल्याणया तातुनाः 
अक्षय धुकूया ब्यवस्थायायेगु छगू सामाजिक प्रचलन लिच्छिबी कालया 
न्हापारिखेहे खनेदये धुंकल । थुकि यानाः सामाजिक हित व लोक 
कल्याणया ज्या थातं च्वनिगु छगू लिधंसा चूलात, लिपा लिपा जुइवं ला 
थ्व छगू सामाजिक संस्कार व प्रवृति कथं ब्वलन । 

वैदिक व सनातनपन्थीतय्‌ पुचलय्‌ “सेवा परमोधर्म” या 
भावनां ग्वाकाः साधु, सन्त व ब्रम्हुतय्‌ निंतिं जक मख समाजया दीन- 
हिन व चीमिपिं, मदपिं व ल्वगिपिं मनतय नितं “सदावर्त”या 
ब्यवस्थायासें न्हिथंया नयेत्वने चलाकेग परम्परा लिच्छिबी जज 
नरेन्द्रदेवया शासनकालपाखे क्वातुसेच्चने धुकगु ख ग्वलया शिलालेख 
धयाच्वंगु दु । अथेहे जिष्णुगुप्तया नरःया सत्यनारायण देगलय्‌च्वंगु मेगु 
अभिलेखयून उगु इलय्‌ थुज्वःगुहे “सदावर्त” या ब्यवस्था जुइ धुंकगु खं 
ध्वदुइकेफु | 

देसय शासन सत्ताया स्वरूप इलय्‌ ब्यलय थला:क्वला: जुइगु 
याःसां झीगु समाजय्‌ द्वलंद्रः दं न्स्यवनिसें प्रचलनय्‌ दुगु थ्व 
“सदावर्त”या ब्यवस्था शाह कालय नं TER न्ट्यानावयाच्चंगु कीस 
खंकेफ । सखे, कर्पिनि आत्मतृप्ति व सुआशिषयापाखें थःगु कल्याण जुइ 
IT आध्यात्मिक आस्थां यानाः थुज्वःगु लोक कल्याणयकारी गुथित 
न्स्यानाच्चंगु जुइ, स्वनिगदुनेया थुज्चःगु गुथिया नां धल: ताहाकः तयार 
जुइ कथं भीसँ च्वयेफ्‌ । 

वास्तवय्‌ श्रीकृष्णं भगवद्गीताय्‌ अर्जुनया धयादी कथं संसारय्‌ 
सुने मनू कर्म मयासें म्वायेहे फइमखु अले मनुखं याइगु कर्मयात क) 
आध्यात्मिक - ज्ञान चूलाकेत यायेगु बौद्धिक ज्या, ख) आधिदैविक - 
द्यःया भक्तियाना: फल प्राप्तयायेगु अले ग) आधिभौतिक - दान 
दातब्य बीगु व लोक कल्याणया ज्यायायेगु धका: ब्वथला दीगु खः। 
we स्वंगूगु आधिभौतिक कर्म , गुगु कर्म निष्काम भावना तया: वा 
अनाशक्त जुया: यात धाःसा मानवीय जीवन पुनरावृत जुइ मखु, अथे 
IT मुक्ति वा निर्वाण प्राप्त जुइ । थ्वया अःखः सकाम कर्म यात धाःसा 
थुज्वःगु कर्म आशक्तिपूर्ण वा वासनायुक्त जुइगुलिं थुज्वःगु कमं न्ह्याक्व 
याःसां हानं हानं पुनर्जन्म जुयाः मुक्ति प्राप्तयायेमफइगु खँ श्रीकृष्णं 
धयादीगु दु । सखे, थ्वहे निष्काम कर्मया चेतनां मनूया दुने धर्मचित्त 
ब्वलनिगु खः । अले थ्व छगू मनूतय्‌ स्वभावनं खः कि गुलि गुलि 
मनूयाके जीवन व जगतया विषय बोध जुजुं वइ व मन्‌ बुलुंहें स्वार्थया 
लागां पिहाँवया: परमार्थपाखें न्ह्यज्यायेत स्वइ । ब्यक्तिया केन्द्रयापाखें 
समष्टिपाखे पला:च्वयेकी । मचाबलेया ब्यक्ति सुखया च्यूता: तःधि जुइवं 
परिवारया सुख अले समाज सुखपाखे उन्मुख जुया: चकनेत स्वःथें । 
थ्व छगू न्त्याम्हनं सचेत व जिम्मेवार मनूया विशिष्ट स्वभाव खः । 
आध्यात्मिक आस्थाया मनूतयूसं धर्मया लँपु लिना: समष्टिइ चकनेत 
स्वइसा मेखे भौतिकवादी वा नास्तिक मनूतयूसं मेगुहे ल॑पुपाखें 
थुज्वःगु कुतः यानाक्यनि । न्छ्यागुसां मनूया आजु ब्यक्तियात 
समष्टिइतक चककेगु चाहना खः । उकि मनूतयूसं ब्यक्ति स्वाथया 
कर्मया लागायात हाजां गाया: समाज हित वा लोक कल्याणया 
दायीत्वय्‌ थःत तक्यंकेत आयबुइगु खः - शारिरिक कथं , मानसिक 

कथं वा भौतिक कथं । थ्वहे भवलय्‌ सेवाया थ्व भावयात खासयाना: 
वैष्णवीतयूसं निथी यानाः ब्वथला तःगु दु । वैष्णवी आस्था कथं धार्मिक 
साधनाया दुनेच्वना सेवा क्रियात्मक व भावनात्मक कथं यायेफ । 
गुकियात तनुजा व कित्तजाया ल्याखं ब्वथलातःगु दु । भक्तयापाखें थहहे 
जाना: थःगु शरिरयापाखे याइगु सेवायात तनुजा व थः मजासें थःगु 
श्रीसम्पत्ति व NAT भौतिक ज्वलंयात छचला: याइगु सेवायात वित्तजा 
धकाः न्स्यथनातःगु दु । सखे, स्वनिगःया उब्लेया नेवाः समाजय्‌ 
लानाच्वंगु थुकथंया वैष्णवी धर्मया लिच्वलं यानाः सामाजिक ख्यलय्‌ 
खास याना: गृहस्थ मनूतय्‌ पुचलय्‌ थुगु वित्तजा सेवाया परम्परा 
आपालं खनेदयाच्चंगु जुइ । 

भीगु समाजय थुलि तहाकःगु इलंनिसें न्ह्यानावयाच्वंगु गुथि 
थुज्वग लोक कल्याणकारी सामाजिक संघटन व उकियापाखें 
न्ह्याकातःगु परोपकारया थीथी ज्याखँँ थौंतक नं ल्यनाच्वंगु व 
बांलाक न्ह्यानाच्वंगु धैगुया मू कारण भीदुने म्वानाच्वंगु संस्कार व 
मान्यताहे खः धकाः धायेफ । खयेफ, थुज्वःग मान्यताया ल्यूने 
दयाच्चंगु हःपाः बोद्ध आस्था कथंया दानपारमिताया भावना खः, थुगु 
संस्कारया आदर्श वैदिक वा सनातन आस्था दुनेया निष्काम कर्म योग 
वा वित्तजा दानशिलता खः वा भी नेवाः समाजय्‌ हाकया च्वंगु 
मानवीय सेवा भावया छगू व्यवहारिक लिच्च: खः । न्ह्यागुहे जूसां, 
गुब्ले झीसँ भी पुखापिन्सं न्ह्याकावंगु थुज्वःगु भिंलंपु खंके उब्ले गथे 
ताइ धा:सा थज्वःगु मान्यता व संस्कार भीदुनेया छगू साँस्कृतिक 
प्रवृति (Cultural Instinct ) जया: ब्वलने धुंकल । खतु थ्व प्रवृति 
नेवाःतय्‌के साँस्कृतिक प्रवृति कथं ब्वलानाच्वंगु मखुसा भी आजुपिन्स 
अलौकिक शक्तिपिं ध्वदुबले तक गुब्सं थःगु वैयक्तिक स्वार्थ व हितया 
नितिं छुं मफ्वंसे लोक कल्याणया निंतिं जक च्यूताः कयना जुइगु मखइ 
जुइ । 

मरु सतः दयेकूगु सम्वन्धय्‌ अतिकं लोकह्वाःगु न्यंकबाखंया 
मू बाखंम्व: येया नांदंम्ह तान्त्रिक विसेतजुं छन्हु, छगू जात्राय्‌ मेगु लोकं 
वयाः थनया जात्रा स्वयाच्वंम्ह अलौकिक पुरुष कल्पवृक्षयात खंकल । 
थःगु तान्त्रिक शक्ति तारन तयाः कल्पवृक्षयात थःगु वशय्‌ तल । थःत 

त्वःताब्यू धासें “छुं फ्वन, जिं पूवंकाबी , जितः त्वःति” धकाः कल्पवृक्षं 
अनुनय, विनय यायेवं तान्त्रिक विसेतज्‌ं उलिज्वःम्ह अलौकिक शक्तिया 
न्ह्यःने थःगु निजात्मक हितया नितिं छुं मफ्वंसे यँदेया जनताया 
कल्याण जुइ कथं छगू तःजिगु सतः दयेकेगु वरदान फ्वन । तान्त्रिक 
बिसेतजुया मनंतुना कथं कल्पवृक्षं मायया छप पुसा बिया: वन । धाइ 
वहे पुसा पिना: बुयावःगु तःमागु सिमा क्वथला उकिया सिं छयला: मरु 
सतः दयेकेगु ज्या जूगु खः । 

अथेहे due छम्ह ज्यापु दाजु छन्ह॒ जात्राय्‌ यमराजयात 
खंकल । यमराजयात म्हसिका: ज्वनाः मत्वःतू । यमराजं हेयेकल । तर, 
थःम्हं “छु फ्वन ,वहे पूवंका व्यू, अले जक त्वःते” धकाः ज्यापु दाजुं 
जिद्दि याःगुयातं । थःगु खँ यमराजया न्ह्यःने तल । तर, उम्ह ज्यापु 
दाजुंनं यमराज थुज्वःम्ह अलौकिक शक्ति ध्वदुबले नं थःगु गुगं 
व्यक्तिगत इच्छा वा हितया खँ न्ह्यमथं । ge नेवा:या मचायाके 
दयाच्वंगु साँस्कृतिक प्रवृतियानाः उम्ह ज्यापु दाजुंनं लोकयाहे कल्याण 
जुइगु वरदान फ्वन । “ येया गुम्हंनं मनू आवंलिं सी धेगुहे म्वालेमा” । 
तर, वया खं नयना: यमराज सात्तुवन । जुइहे मफेगु । सृष्टिया घ:चाहे 
दिकेमालिगु । यमराज थुकथंया वरदान बीत असक्षम । अथेसां ज्यापु 
दाजु थःम्हं फ्वनागु वरदान मदयेक छुं जूसांनं यमराजयात त्वःतेत 
तयार मज्‌ । तहाकःगु कचवं लिपा अन्तिम निसाफया नितिं निम्हं 
जनबहाद्यःया न्ह्यःने दॅवन । लिपा छग्‌ मध्यस्थता जुल । दँयदसं 
जनबहाःद्यःया खः सालाहइबले सुनांसुनां दर्शन याइ वया अकाल मृत्यु 
मजुइमा धका: वरदान बिल । थ्व वरदानया लिपा जनबहा:द्यःया 
खःयात तःजाःयासें देया गल्लि व कुकुलामय्‌ च्वंग छेुँसं च्वना: 
दर्शनयाये दयेमा धैगु ब्यवस्था यात । 

थुकथंया न्यंकं बाखंयादुने सत्यता ध्वदुइकेगु उलि अःपूमज्‌ , 
अथे ख:ःसां समाजय्‌ म्वानाच्वंगु थुज्वःगु EI बीगु खँयापाखें धाःसा 
प्राचीन इलंनिसें स्वनिग:या नेवाः समुदाययादुने लोक कल्याणकारी 
भावना गाक्क दु धेगु खँ उलाः क्यं । नेवाः समाजय्‌ सामाजिक .हितया 
विचा: गुज्वःगु पृष्ठभूमि जुयाः ब्वलना वयाच्वंगु दु धेगु खयात 
ध्वाथुइकाच्वंगु दु । 

सखे, थुज्वःगुहे सांस्कृतिक लिधँसां याना: नेपाःया न्ह्यलुवा: 
समाजसेवीया भवलय्‌ थ्वहे समुदायया दथुं हनेबःम्ह तुलसी मेहर श्रेष्ठ 
देसं ध्वदुकल । थ्वहे कारणं यानाः आधुनिक ल्याखं न्ह्याकेत्यंगु 
सामाजिक सेवाया ज्याखाँय्‌ नं नेवाः समुदाय दुने न्ह्यानाच्वंग 
परम्पराया लसांतये कथं “गान्धी चर्खा प्रचारक महागुथि” नांछुना: 
नेवा: समुदायया गुथिया प्राचीन भावनायात निरन्तरता बीगु कृतः 
वयकलं याना दीगु जुइ । अथेहे निरन्तरतया ल्याखं माधवराज जोशी 
थुज्वःम्ह महान समाज सुधारक व समाज सेवी व परोपकार थुज्वःगु 
संस्थाया संस्थापक दयावीरसिंह कसा: नं मेम्ह न्ह्यलुवा कथं थ्वहे 
नेवा: पुचलं पिदन । 

राष्ट्र निमार्णय नेवा:या भूमिका 


थनि निसः व mE न्ह्यव पृथ्वीनारायण शाहया 
राजनीतिक महत्वाकांक्षा पूवंकेगु भवलय्‌ म्याक्यबेलियन शैलीइ जग 
गोरखा राज्यया विस्तारयात सत्तासिनतय्‌सं शुरु निसेंहे नेपाल 
अधिराज्यया एकिकरण धका: बयूबययायेगु यानावयाच्वंगु दु । अले थःगु 
राज्य विस्तारया अभियानयात न्ह्याकूम्ह पात्रयात राष्ट्र निर्माता धका: 
च्वछायेगुनं जुयाच्वंगु दु । पृथ्वीनारायणया राष्ट्र निर्माणया भवलय्‌ 
आत्म सुरक्षाया अभावय्‌ थःगु कूलभूमि स्वनिगः त्वःताः देया ककुलामय्‌ 
चिच्चादनेमापिं , अले राष्ट्र निर्माता धाःम्हेसिया फौजया 
पाश्विकतापूर्ण ब्यवहारया कारणं थःगु न्हाय, RA, सपः धेंकेमाःपिं 
नेवाःतयसं एकिकृत नेपाल राष्ट्र्या दुने थौंतकनं थःगु थाय्‌ गन धकाः 
मालेमा:गु विडम्वना धासाः गथे खः अथेहे ल्यनाच्वनतिनि । 

सत्तायापाखें नेवाःतयूत अनेक पनपक्षयायेगु क्रम शाहकालया 
शुरुंनिसें थौंतकनं दिकुगु मदुनिसां नेवाःतयूसं धाःसा थःगु नुगलय्‌ न त 
प्रतिशोधया भावना ब्वलंकल, न त असहयोगात्मक प्रवृतिहे कयन । 
संभवत्‌ नेवाःतयूके संस्कारगत रुपय्‌ दयाच्चंगु विनम्रताया लिच्च: खः - 
थ्व ! बरु हिलावंगु राजनीतिक यथार्थयात थुइका: नेपाल अधिराज्ययात 

थौं थनतक थ्यंकेगु अभियानय्‌ थःथःगु थासं यायेफुगु मूवंगु तिबः 
ब्युब्युंवल-नेवाःतय्‌सं ! राष्ट्रप्रति निष्ठावान जुयाः राष्ट्रयात थकायेगुलि, 
न्ह्यज्याकेगुलि अले थ्वया न्हाय्‌ विश्वया न्ह्यःने धस्वाकेगुलि महत्वपूर्ण 
भूमिका म्हितेगुलि नेवाःत गुब्सं लिमचिल । खः, नेपाःयात आधुनिक 
युगय्‌ धस्वाकेगुलि देया मेमेगु समुदाययानं थःगु कथंया योगदान व 
भूमिका दु, तर, नेवाःतयगु गुगु भूमिका दु व निश्चित रुपय्‌ गुन्सं म्हो 
मखु । वास्तवय्‌ थ्व सकतां नेवाः समुदाययाके दयाच्वंगु थःगु 
मादेप्रतिया आस्था, श्रद्धा व सेवाया च्वन्ह्याःगु भावनाया लिच्वः खः । 
नेवाःतयूके दुगु राष्ट्रियताया भावनाया जांथीगु दसि खः- थ्व ! थःगु 
मांदे नेपा:यानिंतिं मालावंवन धाःसा थःगु थासं फुगु न्ह्यागुनंयायेत 
नेवाःत तयार धेगुया छुमां खः - थ्व ! 

“देस थात छुयात धकाः मखु थःपिन्स देयात छुयाना ?” धका: 
च्यूताःतयेगु छम्ह इमान्दार व प्रतिवद्ध नागरिकया विशेषता खः । थ्व 
विशेषता छम्ह नेवाः नागरिकयापाखें ब्यवहारिक रुपय सलंसः द॑ 
न्ह्यवनिसें क्यनावयाच्चंगु दु । थ्व प्रत्येक नेवाःया निंतिं आत्म 
सन्तुष्टिया खँ खः, आत्मगोरवया ख खः । अले थःगु राष्ट्र निर्माणया 
निंतिं थुकथंया योगदान बियांतुं च्वनेफयेमा धैगु मनंतुनानं खः । तर, 
नेवाःतयूसं नेपाल राष्ट्र निर्माणया निंतिं ऐतिहासिक कालनिसें मदिक्क 
बियावयाच्वंगु थुकथंया योगदानय्‌ राज्ययापाखें आत्मगौरवया अनुभव 
यानाच्चंगु दु वा मदु ? नेवाःतय्‌गु थुकथंया भूमिकाय्‌ सत्तायानिंतिं 
आत्म सन्तुष्टिया विषय जुयाच्वंगु दु वा मदु ? नेपाल एकीकरण जुल 
धाःगु निसः व चाचू द॑ लिपा थौं वया: हानं थ्व खँ सार्वजनिक च्यूताःया 
विषय जुयाब्यूगु दु । 

नेवा: जुयाः नेवाःतयूसं थ्व देयानिंतिं थुकथंया योगदान याःगु 
दु धकाः नायखिं च्वयेकः जुइगु छगू अर्थय्‌ भ्वासि व जातिय 
अभिमानया ध्वाँय्‌ ब्वयेकेथें जुइफु । भी थ्व पक्षय्‌ मदु । नापं म्हिगःया 
दास युगयथें लखं लख मनुखं थःगु ज्यानपानाः क्वबियाहःगु ल्वहँ 
द्यतनाः धस्वाकुगु पिरामिड निर्माणया श्रेयया पगरी सुम्कच्चनाच्वंम्ह 
जुजु फराहया छयनय्‌ पुइकाः “साःक्वन्यम्ह बाउचिया लायकुया 
च्यूताः” धकाः याइगु मध्ययुगीन ब्यवहारनं भीत स्वीकार्य मखु । थौंया 

नेपा: प्रजातान्त्रिक नेपा: । प्रजातन्त्र धेगुहे जनता व सत्ताया दथुइया 
सामाजिक अनुवन्धनया लिधँसाय्‌ न्ह्यज्याइगु राजनीतिक ब्यवस्थाया 
नां खः । केवल दायीत्ववोध जक मखु, अधिकार प्रत्याभूतया खन 
नापनापं वनेमाः-थौंया युगय्‌ । प्रजातान्त्रिक आदर्श थ्वहे खः । थ्व 
निताजिइ छता जक न्ह्याना: मेगु अथें जुल धायेवं उज्वःगु प्रजातन्त्र 
खुत्यांकाइ । तापाक न्ह्यज्याये फइमखु । थौया प्रजातान्त्रिक नेपालय्‌ 
नेवाः समुदायया सन्दर्भय्‌ थ्वहे दायीत्व व अधिकारया खँ राज्ययापाखें 
त्याजिमफुगु समस्या कीस खनाच्वना । छखे नेवाःतय्‌सं नेपाः जिगु 
मातृभूमी धकाः श्रद्धापूर्वक राष्ट्र निर्माणया भवलय्‌ मदिक्क योगदान 
बिया: थःगु दायीत्व अतिकं इमान्दारपूवक निर्वाह यानावयाच्वंगु दुसा 
मेखे वहे नेवाःतय्गुनिंतिं न्यूनतम नागरिक अधिकार कथं संवैधानिक 
रुपय्‌ समानताया अधिकार प्रत्याभूतयायेगुलि राज्यया भूमिका 
लिकुनाच्वंगु विडम्वनाया स्थिति दु । थुज्वः'गु इलय्‌ आ: तक नेवाःतयूसं 
थ्व नेपाल अधिराज्यया निर्माणयानिंतिं गुकथं तिब: बियावयाच्वन 
धकाः कुलेगु राज्ययात सचेतयायेयानिंतिंनं आवश्यक खत । अथेला छगू 
प्रजातान्त्रिक प्रणालीयादुने समताया मिखां स्वयेबले राज्यश्रोतं बीगु 
अधिकारया प्रत्याभूत गुगुं गुण विशेषताया लिधँसाय्‌ निश्चित वर्ग वा 
पुचःयात IE: वा कम जुइमाः धैगु अवधारणा गुगुं कथं पायूछि मखु । 
थुज्चःगु एरोस्टोक्राटिक बिचाःयात थौंया इलं समर्थनयायेफैगु गथे 
जुइ ? तर, अधिकारयाहे खँल्हायेबले आकांक्षाया जक प्रस्तुति मजुसें 
उकथंया अधिकार प्राप्तिया नितिं योग्य खः वा मखु धकाः योगदानया 
चर्चा जुइगु धाःसा अनावश्यक मखु । थ्वहे भवलय्‌ राज्यसत्तायापाखें 
मदिक्क पनपक्षया शिकार जुयावयाच्वंपिं नेवाःतय्‌ थुगु पक्षयात कयाः 
मूल्याइनयायेगु ईया माग खः धका: भीसँ थुइकाच्चना । 


राजनीतिक योगदान 

अधिकार प्रत्याभूतया श्रोत न्ट्याब्लें राज्यसत्ताहे खः । अले 
राज्यसत्ताया घःमा धैगु सम्वन्धित राजनीतिक. ब्यवस्था खः । इतिहास 
पुइका स्वल धाःसा भसँ खंके राणाया निरंकुश शासनसत्ता विरुद्धया 
विद्रोह कालंनिसें देया राजनीतिइ नेवाःतयूसं निर्णायक भूमिका 

म्हितावःगु दु । राजनीतिया लँपु कीगुलि नेवाःतय्‌सं सक्रिय सहभागिता 
क्यनावयाच्वंगू खः । राणा शासन क्वथला: देसय्‌ छग्‌ प्रजातान्त्रिक 
ब्यवस्था नीस्वनेगु तातुना: न्ह्याकगु क्रान्तिया मिंइ ह्वब्वाना: शुक्रराज 
जोशी, धर्मभक्त माथेमा, गंगालाल श्रेष्ठ, चिनियालाल सिंह, भोगेन्द्रमान 
मास्के, न्हच्छेरत्न तुलाधार, चिनियाकाजी शाक्य थुज्वःपिं नेवाःया 
कायमस्त शहादत प्राप्तिया भवलय्‌ दना: थ्व दसि ब्वयाच्वंग दु । 


स्वीदँया निर्दलीय ब्यवस्थायात न्हंका: वहुदलीय ब्यवस्था हानं 
नीस्वनेगु जन-आन्दोलनय्‌ स्वनिगःया नेवाःतय्‌गु निर्णायक भूमिका 
जुयाबिल । बहनि बहनि ब्लायक आउटयाना: आन्दोलनयात ग्वाकेगुलि 
जक मखु यलदेयात मुक्त क्षेत्रया रुपय्‌ कब्जायायेत छेँखाछँँखा पतिकं 
नेवाः कायमचा, म्ह्यायूमचा ल्हातय्‌ क्‌ ,तःक, न्वः, तरवार, भाला, 
खुकुरी ज्वना: सतकय्‌ कुहाँवयाः छगू निर्णायक थासय्‌ थ्यंकाब्यूगु खः । 
अथेहे ख्वप व किपूया नेवा: जनतां प्रहरी दमनया विरुद्ध छ्याँ धस्वाका: 
याःगु संघर्षं इतिहासय्‌ सदां लुँआखलं कियाच्वनि । स्वनिगःया जनता 
उगु इलय्‌ शाहासपूर्वक नारायणहिटि लायक न्ह्यःने दँमवंगु जूसा वा 
अन मग्यासें थःगु छातिइ गोलि मफःगु जूसा शायद ०४६ सालया 
जन-आन्दोलनपाखें उलि याकनं निर्दलयात अन्त्य याका: वहुदलीय 
ब्यवस्थाया पुनर्स्थापना मजुइगु जुइ । थुगु जन-आन्दोलनय्‌ नेवाःतय्‌ 
सहभागिता गथे दु धैगु खया यथार्थ ला थ्व भवलय्‌ शहादतजूपिं अथेहे 
न्ययेम्ह मनूत मध्ये बच्छि सिबें उप्वः नेवाःतय्‌ काय्‌ म्ह्यायपिनि नां 
धल: खनेवं स्पष्ट जुइ । 


गणेशमान सिंह थुज्चःम्ह नेवा:या कायूमचा सवोच्च कमाण्डर 
जया: न्ह्याक्‌गु थुगु जन-आन्दोलनया AT शक्ति संयुक्त बाममोर्चाया 
नकि जुयादीम्हनं आखिर नेवाःया म्ह्यायूमचा सहाना प्रधानहे खत । 
०९७ सालया राजनीतिक आन्दोलन जुइमा वा ०७ सालया जन-क्रान्ति 
अथेहे ०४६ सालया जन-आन्दोलनया इलय्‌ नं नेवाःतय्‌ सक्रिय व 
निर्णायक योगदान उतिक दुगु खत । 


अथेहे नेपाःमिया नागरिक अधिकार प्राप्तिया स: थ्वयेकेगु निंतिं 
नेपाल नागरिक अधिकार समिति स्वना: पला: न्ह्याकेगु ज्याया नेतृत्वनं 

शुक्रराज जोशी थज्वःपिं नेवाःतयूसं इतिहासय्‌ दक्कले न्हापां संगठित 
कुतः याःगु खॅनं लोमंके मफेगु पक्ष ख: । 


सामाजिक सेवा 

नेवाः समाजय्‌ छगू साँस्कृतिक परम्परा कथं गुथिया माध्यमं 
समाज सेवायायेगु प्रचलन अतिक पुलांगु खँ खंत । अले त्वा: त्वालय्‌ 
दयाच्वंगु सेवा खलः गृथियापाखें इलय्‌ ब्यलय्‌ तःल्वचं कइबले वा 
भ्वखाय ब्वयाः, मिं नयाः, चलःवनाः धनमाल नोक्सान जुइबले 
ग्वहालियायेगु चलनहे खत । तर, न्हू परम्परा कथं गैरसरकारी 
सामाजिक संस्था स्वना: संगठित रुपय्‌ सामाजिक सेवाया ज्या 
न्ह्याकेगुलि दक्कले न्हापां लँपु क्यनेगु ज्या तुलसिमेहर श्रेष्ठ थुज्वःपिं 
नेवाः कायूमस्तयसं यानाःक्यंगु खः । गान्धी चखा प्रचारक गुथि स्वनाः 
समाजय्‌ वायेत्यः फ्वायेत्यः जुयाच्वंपिं मिसापिन्त म्वायेगु बांलागु 
लिधँसा चुलाकाब्यूगु खः - वयकलं । अले We पलाखय्‌ परोपकार 
थुज्वःगु मानव कल्याणकारी संस्थायात न्ह्याकीगु समाज सेवाया ज्याय्‌ 
Are नेवा:या काय्‌ मचा दयाबीरसिंह कंसाकार न्ह्यचिला दीगु जुल । 


शैक्षिक सेवा 

सकसिनं स्यूगु खँ खः, शहीद चिनियालाल सिंहजुयात 
सर्वस्वहरण व आजन्म कारवाशया सजायँ जूगु कारण वयकःया शिक्षा 
प्रचारया कृत: खः । वयकलं थःगु छेँया छेरिइ नेपा:या इतिहासय्‌ दक्कले 
न्हापांगु -जनस्तरया स्कूल महावीर इन्स्टिच्यूट चायेका: मस्तयूत 
शिक्षाया जः बीगु कुतः यानादीगु खः । चिनियालाल सिंह छम्ह नेवाः- 
नेपा:या अग्रज शिक्षा प्रचारक ! 

थ्वहे भवलय्‌ शहीद शुक्रराजया FB चन्द्रकान्ता मल्ल 
गुम्हेसिनं नेपालय्‌ नारी शिक्षाया अभियानया नेतृत्व यानादिल । अले 
नेपा:या दक्कले न्हापांगु मयूजुपिनि स्कूल कन्या माध्यामिक विद्यालय 
चायेका दिल , वयकः नं आखिर छम्ह नेवाःया म्ह्यायमचा खत । 

शैक्षिक क्षेत्रया खंल्हायेबले देसय्‌ सार्वजनिक पुस्तकालय 
स्थापना याना: मनूतय्‌ चेतना थनेगु कुतलय्‌ दक्कले न्हापां प्रदीप्त 

पुस्तकालय चायेकेगु भूमिका म्हितादीम्ह प्रेम्हबहादुर कसाःयातनं थ्वहे 
भवलय्‌ भोस लुमंकेफु । 


साहित्यिक सेवा 


अथेला नेवाःतय्‌ थःगुहे पुलां साहित्यिक परम्परा दु । तिथि 
मिति दसि दु कथं जक धायेगु खःसां न्यासः दँसिवें न्ह्यव महेन्द्र मल्ल 
थुज्वःम्ह कविया अस्तित्व थ्व भासाय्‌ खनेदये धुंकल । अले थुकिया 
निरन्तरता कथं नेपालभाषाया माध्यमं साहित्य श्रुजनायानाः देया 
इज्जत थकायेगुलि आपालं नेवा: साहित्यकारपिन्सं, स्रष्टापिन्सं थःगु कथं 
योगदान बियाच्चंगु दु । तर, खय्‌ भायया साहित्य श्रृजनायायेगु व 
थुकियात छगू दिशावोध याकेगुलि नेवाःतयगु भूमिका व योगदान 
तच्वकं महत्वपूर्ण ज्‌ । aa भायया साहित्यिक आन्दोलनय्‌ नेवाः 
स्रष्टापिन्त छखेचीकल धाःसा सम्पूर्ण साहित्य विधाहे बांमलाक्क 
ह्याँकीवनाबी । 

आदि कविया थाय्‌ बियातःम्ह भानुभक्त आचारयसिवेंनं न्ह्यव 
सुन्दरानन्द बांडा थुज्वःपिं नेवाःतयूसं खँय्‌ भाषाय च्वसा न्ह्याकाः 
साहित्य सृजना याना: थःगु योगदान बी धुंकुग॒ खँ ऐतिहासिक दसिपाखें 
यच्चुक क्यनाच्चंगु दु । अले आधुनिक इया खंल्हायेगु खःसा काब्य 
विधाय्‌ रोमानीवादी शैलीया प्रस्तोता छम्ह नेवाः, कवि सिद्धिचरण 
श्रेष्ठयापाखें जूगु खत । प्रगतिवादी साहित्यया अग्रणी भूमिकाय्‌ 
हृदयचन्द्रसिंह थुज्वःम्ह नेवाःया नां खँय्‌ साहित्य फाँटय मवसे मगा: । 
अले साहित्यया महारथीपिनि नां कायेबले न्ह्यःने वइपिं सत्यमोहन 
जोशी गुम्हं ब्यक्ति आःतक मदन पुरस्कार थुज्वःगु सम्मान स्वक्वः 
त्याकेफत, वयक: नं नेवा:या कायमचा खत । अले ऋद्विबहादुर मल्ल, 
खडगमान मल्ल, विजय मल्ल, गोविन्द 'गोठाले', रत्नध्वज जोशी, 
केदारमान 'ब्यथित', माधवलाल कर्माचार्य, कृष्णचन्द्र सिंह प्रधान, धूस्वां 
सायमि, वासु शशि, कृष्णभक्त श्रेष्ठ, तुलसि दिवश, परशु प्रधान, 
द्वारिका श्रेष्ठ आदि, आदि नेवाः प्रभृतिपिनि साहित्यिक योगदानयापाखे | 
ga a साहित्यया विविध विधायात थौं थुथाय्‌ थ्यंकेगुलि तःधंगु 
भूमिका म्हितल । 

संगीत 

संगीतया खॅल्हायेबले नं नेवाःतय शास्त्रीय व परम्परागत 
वाद्यवादन व रागयापाखें नेपाल अधिराज्ययात विश्वया न्ह्यःने म्हसिके 
बीगु नितिं गुकथंया तिबः बियावयाच्चंगु दु धैगु थःगुहे थासय्‌ दु । 
नेपालय्‌ रेडियो प्रसार शुरु जुइ धुंकाः अझ वसिबें न्ह्यव राणा 
दरवारदुने ' आधुनिक शेलीया संगीतया परम्परा न्ह्याये धुंका: उकि 
तिब: बीगुलि नेवाः कलाकारपिनि भूमिका व योगदान च्वमछासें 
मगाः । सेतुराम, उस्ताद वद्री, उस्ताद गणेशलाल, रत्नदास प्रकाश, 
मेलुवादेवी थुज्वःपिं नेवाः प्रतिभापिनि प्रारम्भिक व विशिष्ट 
भूमिकायापाखें खय भायया म्येया रिकर्डिङ्जया पला: तायृतिति जुल । 
थ्वया लिपा सीदयेक नातीकाजी, शिवशंकर, पन्नाकाजी, हरिवहादुर 
रञ्जितकारपिनिपाखें जूगु सांगीतिक योगदानया लिधॅसाय्‌ नेपाःया 
आधुनिक संगीतं छगू गति कायेफत । सांगीतिक ख्यलय्‌ नेवाःतय्‌ 
योगदानया नां न्ह्यथनेबले देसं स्वर सम्राटया सम्मान बियातःम्ह 
नारायणगोपालनिसे प्रेमध्वज प्रधान, पुष्प नेपाली, पन्नाकाजी, फतेमान, 
दीप श्रेष्ठ, शरण प्रधान, किरण प्रधान, प्रकाश श्रेष्ठ, योगेश वैद्य, रुवी 
जोशी यक्व यक्व: प्रतिभा नेवा: समुदायपाखें ब्वलंपिं खत । 

थौं वयाः पप संगीतया परम्परा न्ह्याये धुंकाःला संगीतया 
ख्यलय्‌ थःगु कथं योगदान बियाच्वंपिं नेवाः कलाकार, संगीतकारपिनि 
नां भगेसँ अझ उप्वः ताहाकयेक न्ह्यथनेफु । 


चलचित्र 

चलचित्रया विधा mar आधुनिक प्रविधिपाखें लिपा तिनि 
नेपालय्‌ दुत वल । नेपालय चलचित्र क्यनेगु व स्वयेगुया प्रचलन 
राणा इलय्‌ विकास जुइ धुंकुसां नेपालीतयूसं थःगु कुतलं न्हापां दयेकूगु 
कथानक चलचित्र IT २०२२ सालया “आमा” खः । तर, संयोगया खं 
धाये थथे दक्कले न्हापां निर्माण जूगु नेपा:या फिल्मया नायक/नायीका 
सु धकाः धायेबले नेवाःया कायमचा शिवशंकर मानन्धर व म्ह्यायमचा 
चैत्यदेवी सिंह खः । 

थ्वया लिपा ब्यवसायीक कथं कथानक चलचित्र दयेकेगु पला: 

न्ह्यायेवं नेवाः कलाकारपिं शिव श्रेष्ठ, कृष्ण मल्ल, मदनकृष्ण, श्रीकृष्ण 
श्रेष्ठ, शान्ति मास्के, विमला श्रेष्ठ, नविना श्रेष्ठ, धिरेन शाक्य, सुधाशुं 
जोशी, पुरन जोशी, जया श्रेष्ठ , हिसिला महर्जन, मणि राजलवत, 
आदिया भूमिका कम मजु । 


चित्रकला 

प्राचीन परम्परा कथं नेवाःतय्‌ थःगुहे चित्रकला विधा विकास 
जुया:वयाच्वंग खँ सकसिनं स्यूगु जुल । पौभा: शैलीयात न्ह्यथनेबले 
सिद्धिमुनी शाक्यनिसें प्रेममान चित्रकार, उदयचरण श्रेष्ठपिं न्ह्यःने 
वइगुला दहे दु । तर, नेपालय चित्रकला लेखनय्‌ युरोपीय यथार्थवादी 
ge राणा इलय्‌ तिनि शुरु जुल । थौं थ्व शैलीया प्रभाव नेपाली 
चित्रकलाय्‌ क्वातुक्क लानाच्वंगु द॒ । थुगु यथार्थवादी चिकं शैलीइ 
चित्र च्वयेगुलि अग्रणी कथं लहा: न्स्याकाः तःजिगु योगदान बियादीम्ह 
कलाकार चन्द्रमान मास्के खः । थ्व भवलय्‌ मेम्ह न्स्यथनेबह:म्ह नेवाः 
ख:- अमर चित्रकार , मनोहरमान पुं । थथेहे आधुनिक शेलीया 
चित्रकला विधायात न्ह्याकेगुलि बिस्कंगु तिब: बिया: वयाच्वंपिनि 
धलखलय्‌ उत्तम नेपाली, किरण मानन्धर, उज्वल कुन्दन ज्यापु, 
वत्सगोपाल वैद्य, मिलन शाक्य, आदि आपालं नेवा: नां दुथ्या: । 

धाथें धायेमाल धाःसा नेवाःतयपाखें देयानिंतिं बियावयाच्चंगु 
योगदानयात छता छता यानाः दुवालेबले थुकथंया तहाकःगु धल: 
दयेकेफु । उकिसनं बनेज्या व आर्थिक ख्यलय्‌ ला नेवाःतयूगु भूमिका 
च्वन्ह्या: धकाः देसं स्वीकार यानावयाच्चंगु खँ खः । सिंहसार्थ बाह 
थुज्चःपिं नेवा: पूवजपिन्सं ल्हासा वनाः सयेकावयाच्वंगु बनेज्या नेवाः 
समुदायया विशेष दखल दुगु लागा खः । थ्वहे कारणं थःगु राज्य दुने 
बनेज्याया विकासयायेगु तातुना उब्ले गोरखाया जुजु रामशाहं यलया 
नेवा: साहतयूत थःथाय्‌ देसय्‌ सःताः पसः चायेकब्युगु खः । 

अले बनेज्या जक मखु थ्वया नापनापं॑ न्यंकभनं बजार 
विकास व नगरीकरणयायेगुलि नेवाःतयूगु कुतः च्वछाये बह: । पहाड़ी 
लागाया चैनपुर, भोजपुर, धरान, धनकुटा, पोखरा, पाल्पा,बागलुङ्ग, 
रिडि, बन्दीपुर, सिलगढी, आदि फुक्क धैथें थायया बजार विकास व 

नगरीकरणया ज्याय्‌ नेवाःतयगुहे योगदान खः । थौं वया; विकास जूगु 
नारायणगढ, हेटौंटा, गोरखा,पुतलीखेत, कुस्मा,खस्योली बजार विकास 
जूगु नं अन लागाय्‌ नेवाःतय्‌ उपस्थितिं खः धका: धायेफु । 

अथेहे देया थीथी औद्योगिक विकासया ज्याय्‌ राणा इलंनिसें थौं 
तकहे नं नेवाःतय्‌ भूमिका उतिक दनि । म्हिग: थीथी खानी दुगु लागाय्‌ 
वनाः अनया धातुत लिकयाः उकिया बसजाः दयेकेगु निसें 
टकमारीयायेगु उद्योगया भाला नेवाः उद्यमिपिन्सं कुविया वयाच्वंगु 
खत । लिपा आधुनिक उद्योगया विकास जुइ धुंकाः नं विराटनगर, 
वीरगञ्ज, वुटवल, नेपालगञ्ज वनाः औद्योगिक विकासयायेगुलि नेवाः 
उद्यमिपिन्सं माःगु भूमिका म्हिता: क्यन । यद्यपि थौं वयाः पिनेंवःपिं 
मारवाडीतयूसं नेवाःतयूत थ्व ख्यलं ग्यानापुक विस्थापित यायांयंका 
मच्वगु मखु । 


राष्ट्रिय म्हसीका व नेवाः सुजना 

तर, आधुनिक नेपा: निर्माणया क्रमयात दुवालेबले थौं नेपा:या 
म्हसिका धैगु निताजि झीसँ खनाच्वना व धैगु छता प्रकृति खःसा मेगु 
संस्कृति खः । संभवत्‌ थ्व निताजि नेपाःयाके मदुसा विश्वय्‌ नेपाःया 
बिस्कं म्हसिका दथेकाच्वने थाकुइ जुइ । प्रकृतिं ब्यूगु हिम श्रृंखला, 
सौन्दर्य व वनस्पति नेपाःया छता तःजिगु धुकू खःसा मेगु मनूया 
श्रुजनात्मक प्रतिभां धस्वाकातःगु पुरातात्विक सम्पदा व साँस्कृतिक 
धरोहर खः । नेपालय्‌ पिनेया मनूत वइगुहे थ्वहे निताजि स्वयेत अले 
उकिया अनुभवयायेत ख: । हिम श्रृखला, वनस्पति व प्राकृतिक सौन्दर्य 
ला भीत प्रकृतिंहे ब्यूगु वरदान जुल । थुकि गुगुं वर्गया छुं योगदान 
मदु । तर मनूया कुतलं धस्वानाच्वंगु कलात्मक स्मारक व साँस्कृतिक 
सम्पदात गुगु नेपालय्‌ ल्यनाच्वन, न्ह्यानाच्चन उकिया श्रजक धैपिं 
नेवाःत खः । नेवाःतयूगुहे श्रृजनात्मक कतलं नेपाःया न्हाय्‌ विश्वय्‌ 
धस्वाके फयाच्चन । नेपाः IT खुल्ला संग्राहलय खः धकाः गर्वयायेगु 
आधार नेवाःतय्‌सं चूलाका बिल । अभला थ्वहे लिधँसाय्‌ थौं नेपा:दुने 
विदेशी पर्यटकपिन्त सालाकया: पार्यवर्त्य मुद्रा कमेयायेगु देयानिंतिं छग्‌ 
बांलागु लॅपु जुयाबिल । नेपा:या पर्यटन उद्योगयात थातंतयेगु छता मू 

लिधँसा थ्व जुयाच्वन - थौं ! नेवाः कला, संस्कृति व स्मारकयापाखें 
देया अर्थतन्त्रय्‌ बियाच्वंगु थुकथंया योगदान अवश्य चाचु मखु । 

थःगु कृतल अन्तरराष्ट्रिय सम्मान व इज्जत प्राप्तियाना: 
देयात म्हसिकाबीगु व न्हाय्‌ म्वाकेवीगु नं राष्ट्रप्रति व्यक्तिया योगदान 
खः । संभवत्‌ थुकथं अन्तरराष्ट्रिय स्तरया पुरस्कार प्राप्तयाना: नेपाःया 
इज्जत थकयाबीगु ज्याःनं दक्कले न्हापां नेवा:या कायूमचापाखें जूगु खः 
धकाः न्ह्यथनेफ । समाजसेवी मदुम्ह तुल्सी मेहर श्रेष्ठजुं थ्व भवलय्‌ 
अन्तरराष्ट्रिय नेहरु पुरस्कार त्याका दिगु खँ लुमंके बह:जु । अथेहे जन- 
आन्दोलनया सर्वच्च कमाण्डर गणेशमान सिंहजं राष्ट्रसंघीय 
मानवअधिकार शान्ति पृरस्कार त्याकादिगु खः, वयकःपि निम्हं नेवाः 
समुदायया सन्ततीपिं खः । 

सन १९५० या दशकय्‌ तिनि विश्‍व दवुलि पिलुवंम्ह नेपाःयाके 
नेवा: पुर्खापिन्सं रचनायानातःगु रञ्जना लिपि अले नेपाल संवत्‌ मदुगु 
खःसा संयुक्त राष्ट्र संघयादुने स्वतन्त्र देकथं दुतिने मदइगु खः अले थौं 
तक नं भोगु दे अन्तरराष्ट्रिय जगतनापया स्वापुतिं तापनाः संभवत 
मध्य युगीन अवस्थाय्‌ लिकुना च्वनेत बाध्य जुइगु खइ । अले 
अन्तरराष्ट्रिय सहयोग व समर्थनया लँपु मचाला: नेपालय्‌ थौं गुलि 
विकास जुल उलि तक नं जुइ मफैगु अवस्थाय्‌ लिकुना च्वनिगु जुइ । 

यदि ऐतिहासिक दसि कथं नेपाल धैगु नां स्थानवाचक मखु 
जातिवाचक खः धकाः स्पष्ट यानाच्वंगु दुसा उकिया स्वापु 
मालायंकेबले नेवाःत तक याउँक थ्यंवइ । स्वंय इतिहास शिरोमणी 
वावुराम आचार्यजुया धापू कथंनं नेवार, नेवाल, नेपाल धेगु छताहे 
ख: , नेपाः धैगु व नेवाः धैगु वहे खः । तिस्तुङ्गय्‌ च्वंगु इस्वी ५१२ या 
वसन्तदेवया ल्वहँपतिया दक्कले न्ह्यःने लाक्क सम्वोधन यानात:गु 
“ स्वसितनेपालभ्य” धकाः नेपाल खंँग्वःयात जातिवाचक अर्थय्‌ 
वहुवचनकथं छयलातःगुलि नं नेपाल धैगु प्राचीनकालय्‌ भीगु देसय्‌ 
च्वनीपिं आदिवासी मनूतयूत सम्बोधनयाइगु de खः धकाः 
स्पष्टया: । थुकिया अर्थ खः, थौं भीगु देसयात विश्वया न्ह्यःने नेपाल 
अधिराज्यया नामं गुगु म्हसिका बियाच्चन उगु नांहे तक नेवाः 
जातियापाखें चूलाःगु खः धकाः क्यनाच्चंगु दु । नेवाः धैगु मदुगु जूसा 


(50) 


थौं देया नां नेपाल मजुसें मेता छु जुड खः, सुनां बिचा: यायेफ ? 
नेवाः समुदाययापाखें मुलुकयात बियाच्वंगु थुज्वःगु योगदानया भवलय्‌ 
न्स्यमथसें मगा:गु छगू पक्ष खः- थ्व ! 

अथेहे संसारय्‌ देयात छगू स्वतन्त्र व थःगु बिस्क अस्तित्वया 
म्हसिका ब्वयाबीगु लिधँसा उगु देया राष्ट्रिय ध्वॉय खः धैगु खँय विवाद 
मदु । उकि प्रत्येक स्वतन्त्र देसं थःथःगु बिस्कंगु राष्ट्रिय ध्वाँय्‌ ब्वयेकाः 
क्यनाच्वनि । अले उज्वःगु राष्ट्रिय ध्वॉय्‌ सदां धस्वाकातयेगुलि राष्ट्रिय 
प्रतिष्ठाया चिंतायेकाः मनूतयूसं थःगु ज्यानया वलिदान तकं 
यानाक्यनि । राष्ट्रियता , राष्ट्रिय भावनानाप क्वातुक स्वापु दयाच्चनिगु 
राष्ट्रिय ध्वाँय्‌ AMT देसय्‌ आपालं लिपा लिपा तिनि विकसित जुल । 
अले राजनीतिक उथलपुथलया भवलय्‌ आपालं देसय्‌ थुकथंया राष्ट्रिय 
ara हिलावंवन । तर, नेपालय्‌ प्राचीन इल॑निसें वहे चन्द्र सूर्यया 
स्वकुलाःगु ध्वाँय्‌ ब्वयाच्चन , थौंनं झीगु राष्ट्रिय ध्वाँय्‌ जुयाः 
धस्वानाच्चन । थुकिया इतिहासयात मालास्वयेबले भीसँ खने, थ्व वहे 
ध्वाँय्‌ खः गुगु ध्वाँय्‌ नेवाः पुर्खापिन्सं थःगु साँस्कृतिक चिंकथं देगः 
देगःया लुखा जःखः धस्वाकावन । अथे धैगु नेवाःतयूसं विकासयाःगु, 
नेवाःतय्‌सं छयलावयाच्वंगु ध्वाँय्‌ थौं नेपालया राष्ट्रिय ध्वाँयया थाय्‌ 
कयाच्चन । dar नेपाःया राष्ट्रिय ध्वाँय्‌ ब्वयेकेबीगुलिनं नेवाःतय्‌ 
पुर्खापिनि सृजनात्मक परिकल्पनाया योगदान खत । 

नेपाल देसयात छगू पूर्णता बीत, सम्पन्न दयेकेत व थःगुहे 
बिस्कं म्हसिका दुगु स्वतन्त्र दे खः धकाः स्थापित याकेगुलि 
नेवाःतयपाखें देया नां छुइगुलिनिसें राष्ट्रिय ध्वाँय्‌ ब्वयेकिगुलि तक 
फुकथं योगदान प्राप्त जुयाच्वन । थःगु तःजिगु साँस्कृतिक सम्पदाया 
लिधँसाय्‌ नेवाःतय॒सं देयाहे न्हायम्वाकेगु लिधँसा चुलाका बियाच्वन । 
राजनीतिक ख्यलय्‌ जीवन वलिदानयायेगुलि जुइमा वा आर्थिक क्षेत्र 
देयात तःमियायेगुलि जुइमा: थःगुपाखें योगदान बीगुलि नेवाःतय्‌पाखें 
गुब्सं नुगः कयेमकुंक्‌ । थःगु थासं थःगु दायीत्व पूवंकेगुलि नेवाः गुगुनं 
कथं ल्यूनेमलाः । नेपाःदुने नेवाःया कृतः सदां नेपा:या प्रतिबद्ध, 
इमान्दार नागरिकया ल्याखं जुयाच्चंगु दु । नेवाःयापाखें राष्ट्रया सुख 
दुःखय्‌ सदां थःगु सहभागीता सक्रिय कथं क्यनेगुलि गुब्लें लिमच्यु । 


(EZ) 


थुकथं थन थ्व सकतां खँया मूल्याइन जुइ धुंकाः स्वभाविक रुपय्‌ 
ब्वलनिगु न्ह्यसः खः, अथे खर्‍या थ्व नेपाल धैगृ देय्‌ नेवाः बैपि 
मनतयग नं खः वा मखु ?'निसः व चाच्‌ देँ न्ह्यवहे एकिकरण जुल 
धाःगु थ्व देसय्‌ नेवाः धैपिनिगु निंतिं आत्मसम्मानपूर्वक धस्वाना 
म्वायेगु थाय्‌ गन ? अले नेवाःतय्‌सं थ्व देसय्‌ थः नं प्रथम श्रेणीया 
नागरिक खः धकाः अनुभवयायेगु आधार ग्व ? 

भी थ्व देया नागरिक , अझ धाये थनयाहे धरतीया भूमिपुत्र , 
आदिवासी भी ! थ्व देयात स्वांथें स्वयेकेगु निंतिं थःगु श्रृजना, सकतां 
सकतां तच्वक श्रद्धापूर्वक ल:ल्हानावयाच्चना । माःबले थःगु चःति जक 
मखु हि बीत तक  गुब्सं लिमचिल, तर, कीत थोंतक थ्व देसं खिपिंनं 
थ्व देयया समान हकदार नागरिक खः: धका: ब्यवहारयाःगुया दसि ग्व ? 
भीसं अनुभव यानाच्वना, गुब्ले नेवाः जातिया भाषा, संस्कृतिया खं 
वइ, IA उन्ले राज्ययापाखें थुपिंनं थ्व देया नागरिक खः, थन थुमिगु 
नं उतिक अधिकार दु धका: लुमंकेगु मयाः । मथ्याम्ह मांया मस्तयूसंथें 
नेवाःतयूसं थःगुहे देया दुने आः तक राज्ययापाखें दोस्त्रो श्रेणीया 
नागरिकया ब्यवहार यानाच्चंगु अनुभवयायेत बाध्य । अथे मखुसा, 
नेवाःतय्‌गु मांभाययात अदालतं निषेधितयायेगु ज्या मयाइगु जुइ । अथे 
मखुसा, थौंया संविधानयापाखें खँय्‌ भाययात राष्ट्र भायया ara बिया: 
भीगु भाय्यात गनं छयलेमदैगु भाय्‌ कथं क्वयूया दर्जाय्‌ मतैगु जुइ । 
अथे मखुसा, भी मस्तयूत थःगु मांभासं ब्वनेसयेकेगु अवसरं 
बञ्चितयायेगु ज्या राज्यस्तरं यानामच्वनिगु जुइ । अथे मखुसा, 
प्रशासनिक क्षेत्रय्‌ ल्यतुल्ययाः नेवाः धाःपिन्त पितिनिगु ज्या मयाइगु 
जुइ । अथे मखुसा, नेवाःतय्‌ थःगुहे आदिभूमि स्वनिगलय्‌ नेवाःतय्‌त 
अल्पसंख्यक स्थितिइ थ्यंकेगु षडयन्त्र राज्यस्तरं मयाइग जुड । 

प्रजातान्त्रिक प्रणाली नागरिकया हैषियतं नेवाःतयूसं मदिक 
थःगु दायीत्व जक पूवंकेगु, तर मेखे राज्ययापाखें उमभिगुनिंतिं 
प्रत्याभूतयायेमाःगु न्यूनतम नागरिक अधिकार धाःसा प्राप्त जुइमफैगु 
जुल धा:सा थुकथंया राज्य ब्यवस्थायात गुगु अथय्‌ थुइकेगु ? अले 
थुज्वःगु शासन पद्धतियात स्विकार यायेमाःगु वाध्यता नेवाःतय्‌ निति 
गुब्ले तक ल्यनाच्चनिगु खः ? 


(४९) 


खः, “यः जितः निगु देय य, तर जि मख जिगृ देस ग्वः /” 
कवि दुर्गालालया थ्व न्ह्यसः प्रत्येक नेवाःतय्‌ मंकाः न्ह्यसः खः । 


(40) 


नेवा: संगठन व आन्दोलन 


नेवाःतय्‌ संगठनात्मक प्रवृति 

मनू स्वभावतः पुचः मुनाः अले थवं थवय जानाः पानाः 
जीवन हनीपिं प्राणी ख। उकि थुमित समाज मा: , समाज दयां मगा: 
समाजयात न्हयाकीगु छगू क्वात्तृगु संगठन प्रणाली नं उलि हे मदयेकं 
मगा: । छगू ल्याखं संगठित समाज मनूया सुरक्षा व संरक्षणया मू 
लिधॅसा जक मखसें उमित सुसंस्कृत व सभ्य लूपुइ न्ह्यज्यायेत 
ग्वाकिगु केन्द्रनं खः । उकि प्रत्येक मनूयात स्वयेवं उम्ह मनू ब्वलंगु 
समाज गथेच्वं धैगुया किचः लुयाच्वनिसा प्रत्येक समाजया लिच्च: उगु 
समाजदुनेया प्रत्येक व्यक्तिया विचार व व्यवहारय्‌ खनेदयाच्वनि । 
मनूत गुब्लेनिसें सामाजिक संगठनया दुने जीवन हनेसयेकल धैगु खं 
धाये AU मज । तर , गुब्लेनिसें मनूत सामाजिक रुपं संगठित जुया: 
न्ह्यज्यात उब्लेनिसें मनुखं सभ्यताया त्वाथः गयाः कयन । उकि 
समाजशास्त्रीतयूसं गुगु नं समाजया संस्कार व सभ्यताया आधार 
मालेमाल धायेवं उगु समाजया संगठनात्मक संरचनायात निं बांलाक 
थुइकेत व दुवालेत स्वइगु खः । 

नेपाःया परिप्रक्षय समाजशास्त्रया ल्याखं ब्याख्या याइबले थन 


(1) 


तःता जाति, भाषा व संस्कृति दुगुया नापनापं थनया सामाजिक 
संरचनाय्‌ नं उकथं हे विविधता दुगु खयात कूलेगु यानावयाच्वंगु 
दु । अले नेपा:दुनेया थीथी सामाजिक संरचनात मध्ये भी नेवाःतय्‌ गुगु 
सामाजिक संरचनाया स्वरुप दु उकियात कया: न्ह्याम्हेसिनं नं छप्वाः 
za धैथें थुकिदुने दुगु बिशिष्टतायात कया: च्वछायेगु यानाच्वंगु दु । 
छाय्‌ धाःसा नेपाःदुनेया थीथी जाति समुदाय मध्ये नेवाःहे उज्वःगु 
समुदाय खः गुग समाज दुनेया संगठन स्वरुप अतिक ara, तहाकःगु 
परम्परा क्वबिया: न्ह्यानावयाच्चंगु दु अले,संगठनया प्रभाव 
समाजय Tarp धिसिलाः । थुकिदुनेया संचालन प्रकृयाय्‌ उतिकं 
प्रजातान्त्रिक पद्धतियानं अभ्यास जू । नेवाः समाजयात थथे छगू 
बिशिष्ट अवस्थाय्‌ थ्यंकातःगु थुकथंया सामाजिक संगठन स्वरुप खः - 
गुथि ! 


नेवाःतय्‌ सगठनया प्राचीन स्वरुप 

नेपा:या सन्दर्भय्‌ छगू वा मेगु AT खःसा 
गन गन गुथि दु अन अन नेवाः दु धैगुया अर्थ खः अझ धाये गुथि व 
नेवाः छग्‌ पर्याय खः । नेवाः समाजय्‌ गुथिया परम्परा गुब्लेनिसें 
न्ह्यज्यात धैगु ला अक माले हे मानिगु बिषय जुइ । तर जुजु 
शिवदेवया शक सं ५२५ गोदावरी लेलेया शिलापत्रय्‌ ध्वजगोव्ठि , 
प्रवीपगोष्ठि ARTS सल्लयुध्दणोष्ठि प्रणालिकागौष्ठि आदि 
व्यवस्थायाबारे गुगु खँ न्स्यथनातःगु दु उकि छु खं स्पष्टयाः धाःसां 
गुथि संगठन स्वरुप थुब्लेहे गाक्क सुथांलाये धुंकल । उकि छु अनुमान 
यायेफु धाःसां थ्व ई सिबेंनं यक्व: यक्व: न्ह्यवहे गुथिया परम्परा भीगु 
समाजय्‌ न्ह्याये धुंकल जुइ । भगे नेवाः समाजया संगठन स्वरुपया 
थुगु प्राचीनतम संरचना गुथि खः, थ्व केवल सामाजिक, धार्मिक वा 
राजनेतिक आस्था वा विवशतावश न्ह्याकावयाच्चंगु छगू 
औपचारिकताया अस्तित्व जक मखु । नेवा: समाजयात दुग्यंक 
वालास्वबले स्पष्ट छु खने दु धाःसा गुथिहे नेवा: समाजया जीवन खः, 
अले गृथिहे शक्ति खः । गुथिया प्रभाव नेवाः समाजय्‌ थुभनं क्वातु कि 
गुथिनं छखेरिखे च्वनाः गुम्हंनं नेवाः नेवाः जुयाः म्वायेहे फैमखु । 


(X) 


बुसानिसें सी धुकाः तकया गुलिंनं सामाजिक विधि व्यवहारयात 
न्ह्याकेमा: उकिया नितिं छगू हे जक लँपु धैगु गुथिहे जक खः । थ्व 
ल्याखं धायेगु खःसा गुथि नेवाः समाजया परम्परा नं खः, अले म्वायेगु 
छगू प्रवृति नं । उकि नेवाःत थःगु कुल, थायबाय्‌ त्वःताः स्वनिगः 
पिने च्वंवनेगु याःसां थःगु लागाय्‌ गणेद्य: छम्ह जक थापना याना: 
जूसां , चीभा: छगः दनाः जूसां वा बाजं खलः दयेकाः गुथि स्वनेगु व 
उकिया दुने अनुशासित जुयाः च्वनेगु यानावयाच्वंगु दु । नेवाःतय्‌त 
देछिं ब्वना: भ्वय्‌ नकेमाःगु देगुथिनिसें कयाः घाँयपुइगु वा तुईगु ज्या 
न्स्याकेया नितिंनं गुथि थुज्वःगु संगठित शक्ति मा: । 

मेखे बौद्ध धर्मया त्रिरत्न ( बुद्ध, धर्म व संघ ) यात थःगु 
आस्था कथं जीवनय्‌ नालावयाच्वंपिं नेवाः समाजया बौद्ध कवः दुनेया 
सर्व्वसंघ, बहि वा बहाःया ब्यवस्थानं थुज्वःगुहे क्वाःतुगु संगठन 
संरचनाया स्वरुप खः । गुकि उगु समाजयादुने तःधंगु प्रभाव 
लाकावयाच्वंगु जक मखसें छगू निर्णायक भूमिका समेत म्हितावयाच्वंगु 
दु। 


प्राचीन सगठनयापाखें बियाच्वंगु तिव: 

व्यक्तिया जीवनय्‌ जक मखु समष्टिया ख्यलय्‌ नं उकथंया 
सकारात्मक तिब: बियावयाच्वंगु गुथिया. भूमिकायात दुवालेबले कीस 
छु खंकेफु धाःसा थुगु सामाजिक संगठनया निरन्तरतां यानाःहे झीगु 
नेपाल ea न्हाय्‌ कथं विश्वया न्ह्यःने ब्वयेगु गौरवया चिंथें 
जुयाच्चंगु सांस्कृतिक धरोहरत देगः, चीभाः, बहाः,बहि, सतः, फलेचा, 
मठ आदि गुलि दु थुकियात थौं तक धस्वाकातयेत सफल ऱुयाच्वंगु 
खः । संसारया नितिं अति आकषणया बिषय जुयाच्वंगु भीगु जात्रा, 
पर्व, मेला, प्याखं आदि साँस्कृतिक निधिया संचालन व संरक्षणया 
आधारनं गुथिया नामं न्ह्याकावयाच्चंगु संगठनात्मक कार्य शैली खः । 

भीगु समाजय्‌ थुकथं संगठित रुपय्‌ थःगु कथंया भूमिका 
म्हितावयाचंगु गुथिया लागायात अझ तब्या व चकका स्वयेबले 
ऐतिहासिक भोलय्‌ आपालं उज्वःगु दसित नं ध्वदु गुब्ले थ्वहे 
गुथियापाखें प्रशासनिक व न्यायिक इकाई कथं नं महत्वपूर्ण 

ज्यायानावःगु दु । लिच्छवी कालय्‌ अले मल्लतय्‌ शासनया इलय्‌ तक 
नं पाज्चाली ब्यवस्थाया अन्तर्गत त्वालं त्वाःया गुथियात राजस्व 
संकलनयायेगुनिसें स्थानीय स्तरया कचवंयात कया: सहलहयाना: 
ज्यंकेगु, न्याय बीगु भाला गुथियापाखें कुबिया वयाच्वंगु खः । थ्व सिबें 
नं महत्त्वपूर्ण खँ छु धाःसां राज्यया विरूद्ध शत्रुतयूपाखें हमला जुइबले, 
देया सुरक्षाय्‌ संकटया ई वइबले राजकीय सल्लाह बीगु थुज्वःगु अति 
संवेदनशिल व महत्त्वपूर्ण भूमिका गुथि संगठनपाखें म्हितावयाच्वंगुनं 
भीसँ इतिहासया दुने लुइकेफु । वास्तवय्‌ थ्व सकतां नेवाः समाजय्‌ 
गुथिया नामं न्ह्यानावं वयाच्वंगु सलंसः दँनिसेंया छगू सामाजिक, 
साँस्कृतिक विशिष्ट प्रवृति खः । 


7% ८८८ लिपा नेवा.तय विघटन 

नेपाल संवत्‌ ८८८ स नेपाःया सत्ताशक्तिइ गुगु दुर्घटना जुल 
उकि सम्पूर्ण नेपाःया राजनैतिक संरचनायहे बांला: बांमला: लिच्चः 
लाकां त्वःतल । सत्तासिन जुयाच्ब॑पिं नेवा:त छक्वलं हे जनताया स्तरय्‌ 
कुतुंवयाः लायकृपिने वायेत्य: फ्वायेत्यः जूवल । एकीकरणया नामं 
विजित जातिया मनूतयूसं नेवाःतय्‌ न्हाय, म्हुतुसि, सपः ध्येना: थःगु 
बहादुरी क्यंसानं स्वनिगःदुने गुथिया माध्यमं न्ह्यानावयाच्वंगु गुगु 
सामाजिक व साँस्कृतिक संगठन स्वरुप खन उब्ले अतिकं चंख व 
धूर्तम्ह पृथ्वीनारायण शाहं थःगु विजय राजनेतिक रुपं जूसां साँस्कृतिक 
रुपं नेवाःतय्‌ न्ह्थःने आत्मसमर्पणयायेत विवश जुल । सैनिक बलं व 
क्रुरताया ख्याच्व: IA स्वनिगः थःगु ल्हातय्‌ लाकेधुंकुसां उन्ले 
तक पृ्वीनारायणं थःत औपचारिक रुपय्‌ जुजु धकाः घोषणायायेगु 
आँटयायेमफुत गुब्ले तक नेवाःतय्‌ गृथियापाखें वयात 'जुजु' खः धका: 
अनुमोदन मयात । तर , विडम्वनाया खँ गुब्ले संगठन शक्तिया 
उच्चत्तम स्वरुप राज्यसत्तायातहे नेवाःतयूसं थःगु ल्हाःतं त्वःफिकल 
उब्ले छगू लिपा मेगु याना: नेवाःतय्‌ सामाजिक विघटनया क्रम शुरु 
जुल । खः, पृथ्वीनारायणया राज्यकालय्‌ तक नेवाःतय्‌ संस्कृति 
रितिथिति व परम्पराया विरुद्ध उकथं तप्यंक गुगुं आक्रमण मजूनि । 
छाय्‌ धाःसा स्वनिगलंपिनें वया: सैनिक बलया लिधँसाय्‌ जक सत्ता 

ल्हाःतय्‌ लाकेत सफलजूम्ह जुजुया नितिं थःगु सत्तायात स्थायीत्व बीगु 
खःसा स्वनिगःया मूलवासी नेवाःतय्‌ संवेदनशिल पक्षय्‌ गुगुं घाःमलाकेगु 
हे भिं धेगु चंखम्ह जुजु बांलाक थू । थ्व सिबेनं महत्वपूर्ण खं 
स्वनिगःयात देया केन्द्र दयेकाः प्रशासन न्ह्याकेया निंतिं जुजु 
पृथ्वीनारायणयात थनयाहे अनुभवी नेवाःतय्‌ न्ह्य:ने ग्वहालिया निंतिं 
ल्हा:फयेगु त्वःता मेगु विकल्प मदु । उकि छगू कथं नेवाःतय्‌ 
साँस्कृतिक परम्पराया निरन्तरताय्‌ उन्ले राज्यसत्तायापाखें उपायच्चं 
तच्वःगु पंग: मथंगु नेवाःत प्रति RT उदारता मखसें रणनीतिक 
वाध्यता जक खः । 

नत्रसा थ्वहे जुजुं नेवाःतनाप वैवाहिक स्वापूतयेगु नितिं मल्ल 
जुजुपिति भारदारतयूत बल प्रयोगयात अले उकियात 
स्वीकारयायेमफुपिं सकसितं ्यत्तुल्ययाः खलःका खलःहे न्हंकेगु 
अभियान मन्ह्याकीगु जुइ । गुकिं याना: स्वनिगःया नेवाःत दक्कले 
न्हापां थःगु भूमि त्यागयानाः जीवन रक्षाया नितिं बागलुङ्ग पोखरा, 
पाल्पा, धरान, धनकुटा, रिद्धि, डोटी,चैनपुर, भोजपुर आदि लागाय्‌ 
चिच्चादनेत वाध्य जुल । राजनेतिक रुपं विस्थापितयाये धुंकाः 
नेवाःतयूत सामाजिक रुपं नं विस्थापितयायेगु क्रमया थ्व शुरु खत । 
पृथ्वीनारायण नेपाःगाःयानं 'जुजु जूगु पायछि दच्छि लिपा ८८९ ने.सं. 
थिंलां यलया ६२ म्ह नेवाःतयूत इसाई धर्म नालाकाल धैगु आरोपय्‌ 
कैपुचियन पादरीतनापं देसं पितिनाः उमित भारतया वेतिया जिल्लाय्‌ 
प्रवास जीवन हनेत वाध्य याकल । नेवाःतयूत स्वनिगलं पितिनेगु नितिं 
शासन सत्तायापाखें न्ह्याकायंकुगु थुकथंया अभियान उब्ले तिब्र जुल 
गुब्ले रणबहादुर शाह जुजु जुया: सिंहासनय्‌ च्वन, केवल थः युवराज 
छम्हेसिया सुरक्षाया चाहनाय्‌ eg कचिमचाया नापनापं मा-अबुपिन्त 
नं महांतयसं ख्याका: तामाखुसि पारी पितिना व्छल । 

गुब्ले नेपा:या शासनाधिकार पूर्ण रुपं राणातय्‌ ल्हातय्‌ लात, 
उब्ले खनेदयेक हे नेवाःतय्‌ विरूद्ध निता खँ न्ह्याकल । वेलायत 
चाहुलाः पश्चिमी फसं कयेकावःम्ह जङ्गबहादुरं नेपा:यात संसारया 
न्ह्यःने म्हसिकेगु आधार जुयाच्चंगु नेवाःतय्‌ मौलिक वास्तुकला व 
स्थापत्यकलायात लाकमंच्चाना: आँयपापौ पियाः, कलात्मक त्वानासिं 

स्वहायेका: रोमन व यूनानी शैलीया दरवार धस्वाकाः साँस्कृतिक रूपं 
नेवाःतयूत विस्थापितयायेगु अभियान न्ह्याकल । नेवाःतय्‌ कलात्मक 
लायूक पिया: यया गही वैठक, ख्वपया लाल वैठक व यलया बहादुर 
शाह वैठकत थ्वहे भवलय्‌ दयेकाः शासकतयसं थःगु पुरुषार्थ क्यन । 
शाह जुजुपिन्सं छक्वलं आटयाये मछा:गु खँ राणातयपाखें जुल । खं 
केवल भयाः, खापा वा त्वानासिंया जक मखसें थ्व छगू प्रवृति कथं 
ब्वलन । छगू लिपा मेगु यानाः विघटन व विस्थापनया थ्व भोलय्‌ 
नेवाःतय्‌ शास्त्रिय व लोक प्याखँया थासय्‌ थियटरया परम्परा न्ह्यात । 
अले क्वँचाखिं, दाफा, धाः, धिमेया थासय्‌ बाछेबाजं थाकेगु यानाहल । 

पिनें वया: सत्ता ल्हातय्‌ लाकूपिन्सं न्ह्याथाय्‌ नं थःगु सत्ता 
क्वात्तुके चाहनाय्‌ उगु थाय्या मूलवासी वा आदिवासीपिन्त साँस्कृतिक 
व समाजिक रूपं विघटनयानाः सदांया नितिं क्वथलेत स्वइगु छगू 
कथं रणनीतिक. प्रकृया हे खत । अमेरिका, अष्ट्रेलिया, 
न्यूजिलेण्ड,अफ्रिका दक्कोभनंया ऐतिहासिक तथ्यं थ्वहे सत्यया धकिं 
उलाच्चंगु दु । वेलायतं भारतीय उप-महादट्वीपयात उपनिवेश दयेके 
धुंकाः अनया जनताया मनोवलयात क्वतुंका: बौद्धिक रुपं धस्वाके 
aa रणनीति कथं अनया मौलिक संस्कृतिया थासय्‌ वेलायती 
शैलीयात स्थापितयायेत स्वःगु खँ भीत लुमं । थुकिया नापनापं थथे 
पिनेंवःपिं प्रत्येक समुदाययाके न्ह्याथाय्‌ नं छता ज्वलिंज्वःगु मानसिक 
स्थिति नं छु खने दु धाःसां थुमिसं थःत न्ह्याब्लें उच्च व 
विशिष्टतायेकाः उगु लागाया आदिवासीपिन्त क्वथुनेगु व क्वतुनेगु 
कतःयाइगु | 

बस, राणात नं थ्वहे प्रवृतिया दास । अले थ्व मानसिक ल्वचं 
ग्रष्ट जुया: थुमिसं थःत रजपुत धकाः दावीयासें थःगु वंशगत स्वापू 
भारत चित्तौरया राणा पृथ्वीराज चौहान , राणा प्रताप सिहं आदि लिस्से 
स्वायेगु स्वल । थ्वहे कोलय्‌ थुमिसं नेपाःया राष्ट्रियता व इतिहासनाप 
स्वानाच्चंगु नेपाल संवत्यात नेवाःतय्‌ संवतथें तायेकाः राजकीय 
बहिष्कारयात बरु थ्वया पलेसा भारतया मालवीयतयूसं न्ह्थाकातःगु 
विक्रम संवत्यात नालाः: राष्ट्रिय रूप बीगु दुस्सहास याना: कयन । अथे 
धैगु ने.सं. १०२५ या खँख: , थुब्ले हे राणा शासक चन्द्र शम्सेरं 

नेपाल संवत्या बहिष्कार या:थें छगू समन जारीयाना : नेपालभाषां 
च्वयातःगु कालबिलया भाया कानूनी प्रमाण लगेमजू धकाः नेवा: 
भाययात नं कानूनी मान्यता मबीगु नीति नाल । थ्वया लिपा मनूतयूसं 
आकाशवाणी खेँल्हाबॅल्हायायेबले नेवा: भाय्‌ छयले मन्त । बहाःपूजा 
थुज्वःगु मुक्कं धार्मिक ज्या भवलय्‌ छपु बौद्ध तुतः नेवाः भासं च्वयाः 
द्याया नामय्‌ छाल धकाः तुतः छाःम्ह भवानीवीरसिह कसा: व च्वःम्ह 
योगवीरसिंह कसा: निम्ह डण्डित जुल । नेवा: जया: ब्रम्हुत नाप वेद व 
सनातन धर्मयात कया: जुजुया लायूकूलि शास्त्रासयायेगु शहासया:गुया 
डण्ड स्वरुप माधवराज जोशी देसं पितिंका च्चनेमाल । अथेहे नेवा: 
जुयाःहे म्हासुक बौद्ध चिवर पुनाजूगुया सजाँय कथं भिक्षुत समेत देसं 
पित्युंका म्वायेत वाध्यताया स्थिति वल । थःगु मांभासं कविता 
चिनाजूगु अपराध ठहरेयाना: चित्तधर ”हृदय“यात जेलय्‌ तःपिं 
शासकतयूसं “क्रान्ति विना थन स्वच्छ शान्ति वइमखु” धका: 
च्वयाजुम्ह कवि सिद्वधिचरणयात त्वःतिगुला Ge मखुत , सर्वस्वहरण व 
कारवासया सजायँ जुल । बुद्धया सन्देश व आदर्शयात संगीतबद्ध याना: 
म्ये हालाजूपिं ज्ञानमाला भजन खलःया मननूतयूसं नेवाःभाय्यात 
माध्यम कथं नालाबीवं उपिं नं राणातय्‌ मिखाय्‌ धूजुल । अले 
ज्ञानमाला भजनयात सफया रुप बिया: पिका:गु द्रपनय्‌ ने.सं. १०६३ या 
<a भक्तबहादुरं सास्नानयेमाल । 

नेवाःतयूत थुकथं सामाजिक, साँस्कृतिक ,भाषिक आदि ख्यलय्‌ 
विस्थापित यानावंयंकेगु क्रम राण कालय्‌ तच्वकं आक्रमक व तिब्रतम 
रुपय्‌ अनुभव जुल । १०७१ ने.सं. लिपा देसय्‌ राण शासन सत्ता 
क्वदला: न्हू राजनीतिक प्रणाल्या शुरुवात ला जुल, तर १०७९ 
ने.सं.या दॅयू जुजु महेन्द्रं “प्रजातान्त्रिक” धाःगु संविधान ब्यूबले 
नेपालय्‌ दक्कले न्हापां देया वहुभाषिक व वहुजातीय विषेशतयात 
लाकमंच्वाना: खँय्‌ भायूयात नेपाली नांछुसें राष्ट्रभाषाया दर्जा बीगु 
ज्यायात । अले ला देसय्‌ पंचायत नांया शासन ब्यवस्था ME. 
१०८१ लिपा न्ह्थायेवं नेवाःतय्‌ विरूद्ध विघटन व विस्थापनया ज्या 
छगू नियोजित षड़यन्त्रया रूप काल । अले, थुगु षड़यन्त्रयात मूर्त रूप 

बीगु कुतलय्‌ दक्कले न्हापाँ नेवाः सामाजिक संगठनया म्‌ लिधँसा 

जुयाच्चंगु गुथिया परम्परा व प्रचलनयात न्हंकाव्छयेगु नितिं गुथिया 
आर्थिक श्रोत गुथिबुँ दक्को कथित भूमिसुधारया नामय्‌ सरकारं 
दुकयाबिल | सरकारी स्तरय न्ह्याकुगु थुकथंया षडयन्त्रया लिच्व: कथं 
नेवाःतय्‌ आपालं गुथित न्ह्याकेमफैगु जुया: दिनावन, गुथि अन्तर्गतया 
जात्रा, पर्व, मेला, प्याखँ आदिनं दिनावं वनेगु क्रम शुरू जुल । थ्वया 
नापनापं गुथिया संरक्षणय्‌ धस्वानाच्वंग्‌ कलात्मक देग:, सतः, चीभाः, 
get, बहि जक दुनावंगु मखसें नेवाःतय्‌ सलंसः दँ न्ह्यवनिसें क्वातुक 
न्ह्यानाच्चंगु थःगु कथंया सामाजिक संगठनया स्वरुपय्‌ समेत भ्वखाय्‌ 
ब्वल । पंचायती कालय्‌ नेवाःतय्‌ विरुद्ध जुजु रणबहादुर शाह नं थें 
बलपूर्वक स्वनिगलं पितिनेगु ज्या ला मजू तर , षडयन्त्रया मेगु पला: 
कथं स्वनिगःदुने देया फुक्क धेथे जिल्लां जनसंख्याया अप्रवासनया 
चाप थुकथं उप्वयेकाः बिल कि नेवाःतय्‌ आदिस्थानय्‌ नेवाःतहे 
अल्पसंख्याय्‌ हीकेगु अभियान जुल, गुगु अभियान अझ न्ह्यानातुं च्वंगु 
दनि । सत्तारुढ वर्ग छु खँ बांलाक थू धाःसा नेपा:दुने नेवाःतहे जक 
उज्वःगु समुदाय खः गुगु समुदाय उपिंनाप प्रत्येक ख्यलय्‌ 
प्रतिस्पधायायेत सक्षम खः | उकिहे सत्तारूढ समुदायया मनूत 
नेवाःतय्‌ विकास, प्रगतिपाखें न्ह्याब्लें सशंकित । जीवित नेवाःत खना: 
जक मखु मदयेधुंकुम्ह नेवा: मास्टर जगतसुन्दर मल्लया शालीक 
खनाःतकनं पंचायती शासकत सशंकित । उकिला ख्वपया खौमा 
त्वालय्‌ तात्कालिन ख्वप नगर पंचायतयापाखें धस्वाकातये धुंकुगु 
वयकःया शालीकयातनं ने.सं ११०५ कौलागा: १३ कुन्हु चांचां प्रहरीत 
वयाः ध्यनायंकेगु घच्चायापूगु ज्या तक यात । मूलतः थुब्लेया 
शासकतय्‌ मनंतुना धेगु नेवाःतयूत स्थापित जुइके मबिगु, संगठित 
पला: न्ह्याके मबीगु अले गुकथं जिल उकथं नेवाःतयूत बिस्थापित व 
विघटनया लँपुइ घ्वानाव्छयेगु खः 

पंचायतया स्वंगू दशकयादुने सत्तायापाखें नेवाःतयूत विघटन 
व विखण्डनयायेगु तातुनाः न्ह्याकुगु /पलाःत प्रत्यक्ष कथं अनुभव जूगु 
छगू लागा शिक्षा खःसा मेगु लागा संचार खः | भायूया छयलाबुला व 
प्रचार प्रसारया दक्कले महत्त्वपूर्ण माध्यम थ्वहे निता खः । थ्व निगू 
माध्यमं नेवाःभायूयात तापाकेफत धाःसा सलंसः द॑ न्ह्यव निसें 

नेपा:या समाजय्‌ थःगु विशिष्ट थाय्‌ कयावयाच्वने धुंकगु थ्व भायया 
प्रभाव व प्रयोगयात लिकंका बीफे, पंचायती साम्प्रदायीक पुचलं थ्व खं 
बांलाक थ्‌ । अले उमिसं थ्व खॅनं थ कि भाषिक रुपं नेवाःतय्‌त 
विस्थापितयायेत सफल जुल धाःसा नेवाःतयत युगौंनिसें एकताया 
खिपतय्‌ चिनातःगु छगू क्वातुगु लिधँसा हे फ्यासुयां वनि । उकि थुमिग 
म्‌ प्रहार शिक्षाय्‌ जुइगु स्वभाविक खत । अले ने.सं. १०७९ या दॅय्‌ न्हू 
शिक्षा योजना लागू याना: प्राचिन इलंनिसें नेपालभाषा धका: 
धयावयाच्चंगु झीगु मांभाययात सत्ताया बलं क्वत्यला: सरकारी 
छयलाबुलाय्‌ नेवारी धायेगु यानाहल । प्राथमिक तहया शिक्षा बीगुलि 
समेत नेपाली भायहे माध्यमयायेमाःगु ब्यवस्थायात । थनंलि छग 
क्रमहे न्ह्यात माध्यमिक व कलेजया da छगू पूर्वीय भाषाया 
विषयकथं पाठयुक्रमय्‌ दुथ्याकावयाच्चंगु नेपालभाषायात ने.सं. १०९१ 
निसें राष्ट्रिय शिक्षा पद्धतिया नामय्‌ लागू जगु शैक्षिक ब्यवस्थाय्‌ 
तःता ब्यवसायीक बिषयनाप ल्वाकःबुक:याना: इच्छाधीनया पुचलय्‌ 
क्वकया बिल । ने.स. ११०५ थ्यंबले ला नेपालभाषा बिषय कया: 
एम.ए. व पीएच. डी. डिग्री कयात:पिन्त लोकसेवा आयोगया कर्मचारी 
नियुक्ति व वदुवाय्‌ बीगुलि ल्या: मबीगु कानून छयलाः नेपालभाषायात 
अतिकं पनपक्षयायेगु ज्या सरकारयापाखें जुल । 

अथेहे संचारया ख्यलय्‌ पंचायती शासनयापाखें जग 
नेपालभाषा विरुद्धया न्हापांगु संकीर्ण पला: धेगु देसय्‌ प्रजातान्त्रिक 
ह्यूपाः वसांनिसें अथे धैगु ने.सं. १०७१ निसें रेडियो नेपालयापाखें 
प्रसारण यानावयाच्वंगु नेवा:भायूया समाचार वुलेटिन प्रसारणयात छुं 
कारण मदयेक ने.सं. १०८५ बछला खाइसंल्हु लिपा दिकाबिल । अले 
aa लिपा ने.सं. १०८० MI रेडियो नेपालय बाःछिइ छक्व: 
न्ह्याकावयाच्वंगु जीवन दबू ने.सं. १०९१ निसें लिकाल । दक्कले 
अजूचायापूगु -सरकारी स्वामित्व दुगु संचार माध्यमय्‌ नेवा: भाय्‌ व 
नेवाःतय्‌ सम्वन्धी न्ह्थाक्व हे महत्त्वया गुगुं ज्याभवः जूसां छुं 
समाचार पिमकायेगु सरकारी नीति जुल । दां पुला: पिकायेगु 
विज्ञापान नेवा: भायया जुइवं हे उकियात अघोषित रुपय्‌ प्रतिबन्धतयेगु 
तकं यात । अले पंचायत कालय्‌ नेपालभाषा माध्यमया गुगुं 

पत्रिकायात दर्ता मबीगु व दयाच्वंग नेवा:भायूया पत्रिकायात सरकारी 
स्तरया विज्ञापन पना: आर्थिक रूपं नाकावन्दी याना बिल । 

सरकारी Te थुकथं मदिक ददं तक पक्षपात व अघोषित 
प्रतिबन्धया अभियान न्ह्थाकावं यंकगुलिं यानाः स्वभाविक रुपय्‌ नेवाः 
भायया प्रसार व विकासया प्रकूयायात तच्वक लिकंका बिल, गुकिया 
तप्यंक लिच्च: Sa da खंल्हाबँल्हायायेगुलिनिसें थःगु मांभाय मस्तयूत 
स्यनिगुलि तक लात । देया जनसंख्याय्‌ नेवा:भाय्‌ ल्हाइपिं नेवाःत 
छक्‍्वलं ३७ प्रतिशतया ल्याखं म्हो जूवन । भीगु जातिया छगू म्‌ 
म्हसीका व लिघँसा जुयाच्वंगु नेवा:भाय्‌ नेवाःतय्‌पाखें थुकथं विचलित 
यानाबियागुलि उब्लेया सत्तासिनतसें सखे थः सफल जूगु तायेकल 
जुइमा । 

अथेला ने.सं. ११०९ या जन-आन्दोलन लिपाया राजनीतिक 
ह्यूपालं सरकारी संचार माध्यमय्‌ ने.सं. १०८५ स Ren 
नेपालभाषाया समाचार वुलेटिन व ने.सं. १०९१ स लिकागु जीवन 
दबूयात हानं थाय्‌ बीगु ज्या जुइ धुंकल । उलि जक मखु खुल्ला संचार 
नीतिकथं चालाच्वंगु नीजि स्तरया एफ.एम. रेडियो प्रसारणयापाखें 
न्स्याकावयाच्चंगु नेपालभाषाया थीथी ज्याभवलं आ: वयाः विशेष यानाः 
स्वनिग: लागादुने कीगु भाषाया प्रचार प्रसारय छगू बांलागु लिच्व: 
लाकाहयाच्चंगु अनुभव यानाच्वना । थ्व सन्तोषया खँ खत । तर, शिक्षा 
क्षेत्रया धाःसा जन-आन्दोलन लिपाया प्रजातान्त्रिक धाःगु सरकार स्वने 
धुंका: मांभायया माध्यम आखः ब्वने मदैगु व विद्यालयया पाठयक्रमय्‌ 
संस्कत शिक्षा अनिवार्य याना: नेवाःयाः नापनापं जनजाति मस्तयूत 
शैक्षिक ख्यलय्‌ लिकुकेगु ज्या धाःसा जुयांतुं च्वंगु दनि । 


आन्दोलन व सगाठनया विकास 

सत्ताया स्तरं थथे योजनावद्ध ढंग न्ह्याकावयाच्वंगु षडयन्त्रया 
थुज्चःगु पलाःयात कया: गुलिखे सर्वसाधरण नेवाःतयसं वाःचायेके मफ | 
उलि जक मखु सत्ताया षडयन्त्रया वातावरणनाप भ्यलेपुनेगु व 
धस्वायेगु नामय्‌ उप्वःसिनं स्थितिनाप आत्मसमर्पण यानावन । अले, 
थःत विघटनपाखे घ्वाध्वां यंकाः आः केवल थःगु नांया ल्यूने 

च्वयावयाच्वंगु थर वा जात छगूलि जक नेवाःया चिं ल्यंकाच्वंगु दनि । 
थःगु मांभाय्‌ व नेवाः संस्कृतियात त्वतावं वनाच्वंगु दु । तर, मेखे 
नेवाःतय्‌ पुचलय्‌ थुज्वःगु स्थितिया गम्भिरतायात थूपिंन्सं धाःसा जुजु 
रणबहादुर शाह थुज्वःम्ह अतिक निरंकुश मनूया शासन कालयूनं 
स्वनिगःया नेवाःतय्‌त बिस्थापितयायेगु.कृतलय कचिमचाया त्वहचिना: 
तामाकोशी पारी वायेयंकिगु ज्या जूबले नेवाःतयसं “स्वहुन प्रजाया 
गथे न॑ हवाल” धका: म्ये हाला: थःगु अभ्यन्तरया विद्रोहयात पिब्वःयेगु 
मत्वःतू । 

शासकतय्‌ थुकथंया हाकुनुग:या खँथूम्ह महाकवि सिद्धिदास 
महाजुं उकि IA हे भी सम्पूर्ण नेवाःतय्‌ नुगलय्‌ चेतनाय जः ह्वलेगु 
मनंतुनाः “भाषा म्वाःसा जाति म्वाइ” धैगु नेवा: जातिया नितिं 
मूलमन्त्र हे कना: सामाजिक व भाषिक जागरणया कुत: याना दिल । 
राणा शासनया a जगतय्‌ “फलया आशा त्वः'ता नेपालभाषाया 
समुन्द्रय्‌ म्वन्वाये त्यना ” धकाः न्ह्यज्यानादीम्ह शुक्रराज जोशीजुं 
पायछि we इलय्‌ “है जक मस्त दं दे भिखा निगल क॑ क॑, तुति 
निपा 7 चु ” धकाः याःगु इनापनं AI मखु । नेवाः समाजय्‌ उगु 
इलय्‌ भाषिक, साहित्यिक अले सामाजिक व धार्मिक ल्याखं चेतना 
थनेगु कुतलय्‌ कवि योगवीर सिंहया समाज सुधारया कुत: अले “जिर्ण 
जूगु नेपालभाषा अल्सि मचासे भिकेनु , भारतीय शास्त्रभवत मान थ्वैत 
AT” धकाः गुगु चाहना यानादिल उकि तात्कालिन सचेत समाजया 
न्ह्यलंचायेकेगु ज्यायात । गुरु निष्ठानन्द वजारचार्यजुं ललितविस्तर 
थुज्चःगु अतिक महत्त्वपूर्ण धार्मिक सफ भीगु मांभासं हीका: थःपिन्संहे 
छापेयानाः सफूया कथं पितबिया बीवं उकियापाखे aa 
नेवाःभायूया गद्य लेखनय्‌ न्ह आयाम तनाब्यूगु जक मखसें 
नेवा:भायूयात धर्मया लँपुं प्रसारयायेगुलिनं तिबः बिया दिल । सत्ताया 
निरंकृशता अले न्हिथं थुमिगुपाखें जुयावयाच्वंगु अत्याचारयात स्वया 
भौन च्वनेग धैर्ययाये मफयेवं ल्यायूम्ह फत्तेबहादर सिंहज थःग 
सम्पादनय्‌ पिदंगु नेपाली विहार सफुती गुगु भूमिका च्वयाः छगू 
क्रान्तिकारी भाव ब्वयादिल उकियापाखें आम नेवाःतय्‌ नुगलय्‌ 
सुपिलाच्चंगु मंकाः विद्रोहया सः पितब्युगु गथे मखु धकाः धाये ? थथे 

सत्य व निर्भिक धारणा न्ह्यब्वया मनूतयूत थनेत्यंगु अपराधय्‌ 
फत्तेबहादुरजुं सर्वस्वहरण व जेलदुने कारावासया सजायँ फयेमाःगु 
दुःखद्‌ पक्ष ला मेखे दहे दु । राणा इलय्‌ नेवाःतय्‌ पुचलय्‌ थःगु कथंया 
मौलिक अभियान न्ह्याका: चेतनाया लहर थनेगु कृतलय्‌ मास्टर 
जगतसुन्दर मल्लयापाखें छिना दीगु पला: उज्वःगु पला: खः गुगु पला: 
धाधें धायेमाल धाःसा प्रत्येक समाजया बिकास व प्रगतिया मू आधार 
खः । “ थः मस्तयृत माथ आखः स्यनेग खया मां भास स्यना दिस” 
धका: उगु इलय्‌ वयकलं गुगु सन्देश ज्वनाः थःगु अभियान न्स्याकादिल 
मानवीय चेतना थकायेगु नितिं मदयेक मगा:गु शिक्षाया शाश्वत लपु 
थ्व खः । यद्यपि मास्टर जगतसुन्दर मल्लजुं उलिमछि न्ह्यव भीत 
न्वानावंगु मांभाय्या माध्यमं शिक्षा बीगु ब्यवस्था थौ तक नं ब्यवहारय्‌ 
छयलेत सरकारं पला: मल्ह्वनि । तर, थुकथं गुलिं नं जुल, वयकःपिनि 
दुनुगलय्‌ दुगु थः जाति, भाषा प्रतिया अनुराग अले चिन्ताया अभिव्यक्ति 
कथं ब्यैयक्तिक हैसियतं न्ह्याकूगु आन्दोलनया स्वरूपत खः धका: 
भोसे नालेमा: । 

यद्यपि, थवं थवय्‌ जानाः पानाः अले छथासं मुना: ज्यायायेगु 
नेवाःतय्‌ जातिय्‌ स्वभाव व प्रवृति हे खः, अथे खःसा नं तात्कालीन 
राजनैतिक लःफय्‌ अले मनूतय्‌ चेतनाया म्हतिया कारणं याना: 
नेवाःतय्‌ समाजय्‌ सत्ताया दमनया लिच्वलं छखे विघटनया किच: जक 
खने दयाच्वनसा मेखे संगठनया तुयूज: उजुं सुजु त्वया मव: । खः, 
नेवाःतहे न्स्यलुवाः जुयाः थ्व इलयूनं राजनेतिक आजु पूवंकेगु 
मनंतुना नेपाली नागरिक अधिकार समिति ( संस्थापक-शुक्रराज 
जोशी ,ने.सं. १०५० ), महावीर इन्स्टिच्यूट (संस्थापक - चिनियालाल 
सिंह, ने.सं. १०५०), प्रजातन्त्र संघ (संस्थापक- प्रेमबहादुर कसाः, 
ने.सं. १०६७ ), नेपाल कम्यूनिष्ट पार्टी (संस्थापक -पुष्पलाल श्रेष्ठ , ( 
ने.सं १०६९) आदि नांया संगठनत न्ह्य:ने HET धाःसा मखु । 

तर, मुक्क भाषिक अले जातिया समस्यायात कया: पला:छीगु 
कथंया संस्थाया अस्तित्व धाःसा उगु इलय्‌ काचाक्क खने मदु । यल 
महाबौद्वया खरिदार जगतमान वैद्य गुम्हेसित लिपा सकसिनं 
धम्मादित्य धर्माचार्य कथं म्हसिकल, थ्वयकःया कुतलं भारतया 

कलकत्ता ने.सं. १०४५ निसें १०५० तक नेपालभाषाया न्हापांगु 
पत्रिका बुद्ध धर्म व नेपालभाषा जक पिदंगु मखसें ने.सं. १०४६ या 
श्रीपंचमि कुन्हु नेपालभाषा साहित्य मण्डल नामं छगू संस्थाया 
नीस्वनेगु ज्या नं यानादिल । यद्यपि, थ्व संस्था थथे नीस्वंगु जक खने 
दुसा अनं लिपा छु जुल वा थुकि थःगु ज्या गुकथं न्ह्याकेत सफल जुल 
धैगु छुँ न्यनेकने मदु । तर, गुब्ले राणा प्रधानमन्त्री जुद्धशम्सेरं धार्मिक 
व जातीय संकीर्ण नीति नाला: ने.सं. १०६४स बौद्ध भिक्षपिन्त देसं 
पितिन, अले पित्युंपिं भिक्षुगण भारतया सारनाथय्‌ छथासं मुन, उब्ले 
अथे धैगु ने.सं. १०६५ स कछलां धर्मोदय सभा नांया संस्था 
नीस्वनेगु ज्या जुल । खतुं महास्थविर चन्द्रमणि थुज्वःम्ह गैरनेवाःया 
अध्यक्षताय्‌ स्वंगु थुगु संस्थाया मूआजु धैगु बुद्ध धर्म सम्वन्धी नेपाःदुने 
प्रचार प्रसार व प्रकाशन खः, तर पायछि Me लिपा ने.सं. १०६७ 
कौलांनिसें थ्व संस्थां नेवाःभायया माध्यमं धर्मोदय थुज्वःगु 
पत्रिका पिकायेवं थुकियापाखें नेपालभाषाया साहित्य छगू न्हू ईया 
शुरुवात नापनापं थुकिया लॅपु आपालं च्वमिपिं नं स्थापित जुल । अले 
ला धर्मोदय सभा ब्यवहारिक रुपय्‌ नेवा: समुदायया प्रतिनिधि संस्था 
कथं मनूतयूसं नालायन । नेपाःदुने थुकिया आपालं कचा स्वनाः 
नेवाःतयूसं थः संगठित जुइगु चाहनायात ब्वयाहल । नेवाःतय्‌ दथ्वी 
संगठन प्रकृया थुकथं प्रारम्भ जुड धुंका: भारतीय भूमि कलकत्ताय्‌ 
राजनेतिक कारणं निर्वासित जुयाच्व॑पिं प्रेमबहादुर कंसाकार व 
मदनलोचन सिहंपिं जानाः मुक्क नेवाःतय्‌ भाषा, साहित्य,लिपि व 
संस्कृतियात थःगु लागा दयेकाः ने.सं. १०७० स्वांयापुन्हि कुन्हु 
च्वसापासा स्वन । गुगु संस्था थःगु गौरवमय्‌ इतिहासयात ल्यंका: थौं 
नेवाःतय्‌ दथु अभ न्ह्यानावं च्वन । थ्वया लिपा देसय्‌ राजनैतिक 
ह्यूपाः वयेधुनेवं नेपाःदुनेहे कविकेशरी चित्तधर “हृदय”जु, मास्टर 
लोकमान सिंह, प्रिन्सिपल भैरवबहादुर प्रधान आदिपिनि कुतलं 
नेपालभाषा परिषद थुज्वःगु महत्वपूर्ण संस्थाया जन्म जुल । थ्व संस्थानं 
थौं तक उलि हे सृजनात्मक पला: न्सका: भी न्ह्य:ने धस्वानावं च्वंगु 
दु । gar लिपा नेवाःतयूसं थः दुनेया भाषा व जातीय अनुरागयात 
ब्वयाः छगू लिपा तःगु संस्थात चायेकाः संगठित पला: न्ह्याकायंकल । 

भाषिक व साहित्यिक संस्था जक मखु ने.सं १०७५ पाखे वयाः 
नासःखलः थज्व:गु मुक्क साँस्कृतिक संस्था नं नेवाःतयूसं जन्म बिल । 
थौं भी दथुइ नेवा: साहित्य, संस्कृति अले भाषा जातिया सम्वन्धय्‌ 
प्राज्ञिक स्तरया ज्या न्ह्याकीगु नेपालभाषा एकेदमि (ने.सं. १११३ ) 
Ma कया: नकतिनिया मस्तयूत भाषिक शिक्षा बीगु जगतसुन्दर ब्वने 
कथि (ने.सं. ११११) तकया संगठित. स्वरुप धस्वानाच्वंगु दु । अले नेवा: 
समुदाय दुने नं थःगु कवःया भिंयायेगु तातुनाः स्वनातःगु नेपालभाषा 
मिसा खलः , केन्द्रीय मानन्धर संघ, पुं समाज, नकःमि समाज, 
तण्डुकार समाज, बज्राचार्य गुथि, उदाय समाज, खडगी समाज, ज्यापु 
महागुथि व थुज्वःग॒ जातिय गुथिया मंकाः दबू नेवाः महागुथि निसें 
मुक्कं भीगु मौलिक लिपिया संरक्षणया नापनापं प्रचार प्रसारयायेगु 
भाला क्वबियावयाच्वंगु नेपाल लिपि गुथि (ने.सं. ११००) नं दु । रेडियो 
प्रसारणयात संस्थागत रुपय विकासयायेगु तातुना: नेवा:तयूसं 
ज्वज्वलपा प्रा. ली. स्वनात:गु दु । अले भीगु पुलांगु अले मौलिक लोक 
साहित्यया अध्ययन व अनुसन्धानया नापनापं संरक्षणया नितिं नेपाल 
लोक साहित्य परिषद्‌ ( ने.सं. ११०५ ) न्ट्यानाच्चंगु दु । अले, नेवाःत 
स्थानीय कथं जक मखु राष्ट्रिय स्तरय्‌ संगठित जुइमाः IT वा:चायेकाः 
ने.सं १११६ स नेवाः दे दबूया नामं छगू साकार रुप बीगु ज्या जुल । 
थ्व सकतां भी नेवाःतय्‌ संगठित जुया: न्ह्यायेगु चाहनाया ब्यवहारिक 
अभिव्यक्ति खः । 

लुमंकेमाःगु खँ छु TU नेवाःत थथे थीथी संस्थायादुने 
संगठित जुया: छम्ह साहित्यिक स्रष्टा वा छम्ह भाषासेवीया नामय्‌ 
क्वथा प्वालयदुने लिकना: केवल थःकथं च्वसा न्ह्याके धुनेवंहे दायीत्व 
फुत धका: जक च्वनामच्चं, बरु सत्तायापाखें थःगु जाति, भाषाया विरुद्ध 
जुयावयाच्वंगु - अत्याः,अन्याः व दमनया विरोधय्‌ निरन्तर रुपय पलाःत 
च्वयेकावं वयाच्चन । बरु, खःका थुज्वःगु गुगुं पलाखं छगू आन्दोलनया 
रुप काल सा गुलिं केवल इतिहासया धलकय्‌ दुथ्याकेथें जक जुया: 
क्वचाल । च्वसापासापाखें ने.सं. १०७३ सिल्लाथ्व ८, ९ व १० स्वन्हु 
यंक यें, हनुमानध्वाखा लायकूया नासःचुकय्‌ गुगु ऐतिहासिक साहित्य 
सम्मेलन जुल नेवाःभाय्या ख्यलय्‌ जक मखु नेपाः अधिराज्यदुने हे 

साहित्यिक गतिविधियात थथे लाछि वा चुकया चक थासय्‌ न्ह्याकेगु 
न्हू परम्परायात स्वना बिल । च्वसापासाया थ्वहे ज्याभवलं प्रभावित व 
प्रेरित जुयाः साहित्य सम्मेलनया क्रम छगू आन्दोलनया रुपय्‌ न्ह्यात । 
पायछि निर्देलिपा नेपालभाषा विकास मण्डलया ग्वसालय नेपाःया 
इतिहासया मेगु न्ह्‌ पला: कथं दक्कले न्हापंग नेपालभाषा महिला 
साहित्य सम्मेलन जुल । अले, ने.सं. १०७६ थ्यंबले पद्योदय 
हाईस्कूलया विद्यार्थीतयूसं न्हापागु अन्तर हाइस्कुल नेपालभाषा 
साहित्य सम्मेलनया ग्वसा: गवया: थ्वया लिपा दँय्‌ दसं स्कूल स्कूल 
पतिक थुज्वःगु सम्मेलनया भवः न्ह्याकल । अले ने.सं. १०८० निसें ला 
थुकथं za दसंया सम्मेलनया ज्याभवः कलेज स्तरय्‌ नं न्ह्याकेगु 
अभियान त्रि-चन्द्र कलेजया नेपालभाषा साहित्य पालापाखें जुल । 
स्कूल व कलेज'(क्याम्पस) स्तरया थुकथं साहित्य सम्मेलनया अभियान 
थौं तक मदिक न्ह्यानावं च्वंगु दु । नेपालभाषाय्‌ जनसाहित्य ब्वलंकेगु 
ताःतुनाः ने.सं १०८२ MI ख्वपया प्रगतिवादी पुचलं न्ह्याकुगु किराट 
नेपालभाषा साहित” सम्मेलन व ख्वपयाहे AT पुचलं ने.सं. ११०२ 
निसें स्वंगु नेपालभ/षा साहित्य तःमज्या गुकिया क्रम थौं तक नं उगु 
हे गतिं न्ह्थानाच्वंगु झीसँ खनाच्चवना । थ्व सकतां वास्तवय्‌ 
नेवाःतयसं भाषिक अधिकार व मान्यताया निति थःगु कथं 
न्ह्याकावयाच्वंगु आन्दोलनया थीथी स्वरुपत खः धकाः मधासें मगा: । 
संभवत उकिहे जुड नयगालभाषाया माध्यमं साहित्यिक ज्याभव: 
न्स्याकावयाच्चंपिं विराटय। उनूत सरकारया मिखाय्‌ सदां सत्ताया शत्रु 
वा प्रतिपक्षथें जक च्वन , अह॑ ने.सं. ११०९ कछलागा: ११ कुन्हु छक्‌ 
बहाःदुने शान्तिपूंक व रूयमित कथं साहित्यिक रचनाया 
पाठयानाच्वंपिनि छ्यनय्‌ प्रहरीया कथि अकारण मूवल । विराटया 
तात्कालिन नायः भाजु रत्नगोपाल सैंजुया नापनापं आपालं प्रहरी 
हिरासतय्‌ लात । Ra दसं मोहनि भा: जुयावयाच्वंगु विराट व 
तःमुँ ज्याया साहित्य सम्मेलन यायेगुलि तकं निषेधित जुल । 
विराटयापाखे साँस्कृतिक ज्याभव:या दबुली “सन २०००” ख्याल: क्यंपिं 
सकल ख्यालःम्वःपिं व च्वमियात समेत ज्वनाः: प्रहरी कुनेगु ज्याजुल । 
शायद ने.सं. १०८० लिपा देसय्‌ संसदीय ब्यवस्था 

विघटनयाना: जुजु महेन्द्र न्ह्याकावयाच्वंगु निरंकुश शासन विरूद्ध उगु 
इलय्‌ जनताया थःगु नुग:दुनेया असन्तोष व विरोधयात प्वंकेगु मेगु वैध 
गुगुं नं लँपु मदुगुलि यानाःनं थथे अनेक नांया साहित्य सम्मेलनया 
दबू ग्वया: दँवयेगु प्रचलन उप्वयावं वंगु खइ । मखुसा, पंचायती 
सरकारं ने.सं. १०८५ बछला खाइसँल्हुनिसेँ रेडियो नेपालया समाचार 
प्रसारणया नेवाः भायया वुलेटिनयात दिका ब्यूबलेनं उकिया विरोधय्‌ 
नेवाःतय्‌सं मंका: कथं ग्वःगु दबू नं साहित्य सम्मेलनया दबू जुया 
मबीगु जुइ । अथे खःसा नं शनिवाः पतिकं स्वनिगःया त्वाःत्वालय्‌ दच्छि 
यंक न्ह्यानावंगु साहित्य सम्मेलनया थुगु आन्दोलनं छु खँ स्पष्ट 
यानाब्यूगु दु धाःसां नेवाःतयूदुने तज्यायेत स्वयाच्चंगु मिजला दु । 
थुज्वःगु मिजला:या जः थःथःपिनि कविताया माध्यमं ग्वाकेगु स्वःबले 
यलया भाजु मंगलमान शाक्य सुरक्षा कानून अन्तर्गत गुला तक जेल 
दुने कवचिने माल । येया श्रीकृष्ण “अणु “ या फलेचिया वादशाह व 
बुँख्याःचा कविता व येया ओमबहा:या मेम्ह मंगलमान शाक्यया मन्ता 
थें पालूगु न्वचूया कारणं वयकःपिं लां लां तक भूमिगत जीवन हनेत 
वाध्य जुल । नेवाःतयूत सत्तायापाखें जुयावयाच्चंगु पक्षपात व अन्या:या 
कारणं थःगु नुगलय्‌ बुयावयाच्वंगु विद्रोहया सः थ्वयेकाः थ्व इलय्‌ 
जेलय्‌ वनेमाःपिं गुलिनं दु उपिं सकलें नं थथे हे साहित्य सम्मेलनया 
दबुली दंवःगुया सजायँ फयेमाःपिं जक खत । ने.सं. १०८२ स सुरक्षा 
कानून अन्तर्गत ज्वना: न्यव: न्ह्याका: EN सूर्यबहादुर पिवाःजु व 
लक्ष्मण राजवंशीजु छम्ह पद्मकन्या माध्यमिक विद्यालयया ग्वसालय्‌ 
जूगु साहित्य सम्मेलनय्‌ दनादीम्ह खःसा मेम्ह वटु ,येया त्वालय्‌ जूगू 
साहित्यिक व संगीत सम्मेलनया दबुली पिलूम्ह खः । ने.सं. १०८८स 
पंचायती शासनयापाखें सुरक्षा कानून अन्तर्गत कुंकेमा:म्ह भिक्षु सुदर्शन 
त्रिचन्द्र कलेजया वाणिज्य विभागया विद्युर्थीतयपाखें जूगु साहित्य 
सम्मेलनया दबुलीं दना: नेपाली भाम्‌ व नेपालभाषाया दथुइ सरकार 
यानावयाच्वंगु पनपक्षयात कयाः पतिं धस्वाकादीम्ह खत । अथेहे 
प्रहरीया हिरासतय्‌ शारिरिक व मानसिक यातना तक फयेमा:म्ह 
हितकरवीर सिंह कसा:जुनं ने.सं. १०९३ स ख्वपय्‌ जूगु विराट 
नेपालभाषा साहित्य सम्मेलनया दबुली दनादीम्ह खः । 

आन्दोलनया रुपय्‌ नेवाःतय्‌त छथासं मुंकाः साहित्यिक कथं 
जुइमा वा मेकथं सम्मेलन यायेगुलि नेपालभाषा परिषदया ग्वसालय्‌ 
११११ सिल्लागाः ११ व १२ निन्हुयंक राष्ट्रिय सभागृहस जगु “नेवाः 
जाति व भाषा विषयक तःमुज्या” छगू विस्कंगु कृतः खत । संभवत्‌ 
स्वनिगःपिनेया थीथी जिल्लाया सकल नेवाःतयूत छथासं मुंका: नेवा: 
जाति व भाषाया सम्वन्धय्‌ सहलह ब्याकाः छगू रणनीति दयेकेगु ज्या 
नेवाःतय्‌ इतिहासय्‌ दक्कले न्हापां जूगु ग्वसाः खः थ्व । थ्वहे 
सम्मेलनया कुतलं दे न्यंकया नेवाःतयूके “भी नेवाः” धैगु भावना 
थनाब्यूगुलि सन १९९१ या जनगणनाय्‌ सीदयेक नेवाः जनसंख्याया 
ल्याखय्‌ सुधार जूवल । 

थथेहे नेपाल संवत्‌ १११५ कउलागाः ७ व ८ निन्हु यंक दे 
न्यंकया नेवाःतयूत छथासं मुंका: याःगु राष्ट्रिय सम्मेलनयापाखें थौंया 
भीगु नेवा: दे दबू थुज्वःगु नेवाःतय्‌ राष्ट्रिय स्तरया संगठनयात जन्म 
बीगु ज्या याःगु खँ लुमंके बह:जू । 

थ्व सकतां नेवाःतयूसं थःगु जातिय व भाषीक अस्मिता 
ल्यंकातयेगु नितिं थःगुहे कथं न्ह्थाकावःगु आन्दोलनया थीथी रुप 
खत । थुकथंया संगठित आन्दोलन गुलित ब्यापक व गुलित सफल खः 
IT पक्षयात कया: आपालं खंल्हाये थाय्‌ मदगु मखु , तर थुपिं भीगु 
कुत:या निरन्तरताया चिं मखु धका: धाये थाय्‌ मदु । 


मकाः खलः व नेपाल सवत्‌या आन्दोलन 

हिलावंगु राजनैतिक व सामाजिक अवस्थाया लःफय्‌ कथं 
नेवाःतयूसं गुब्लें नेपाल राष्ट्रिय विद्यापीठ, गुब्लें श्री ५ या सरकार, 
शिक्षा मन्त्रालय व त्रिभुवन विश्वविद्यालय लुखाय्‌ ब्वांजया: 
नेपालभाषायात शिक्षाया ख्यलय्‌ क्वंनिसें च्वय्‌ थ्यंक दुथ्याकिगु पला: नं 
न्ह्याकुगु दु । अले थुकिया लिच्च: कथं स्कूल , क्याम्पसय्‌ जक मखु 
एम.ए.निसें पीएच.डी.या स्तरय्‌ तक नेपालभाषा कया: ब्वनेगु ब्यवस्था 
जुड फत । थथे थःगु समाजय्‌ चेतना थनेगु चाहनाय्‌ नेपालभाषा 
पत्रिका, राजमति, इनाप, विश्वभूमि, न्हू विश्वभूमि, सन्ध्या टाइम्स, 
नसना, देसयूमदु भयाः व स्वनिगः थुज्वःगु समाचार पत्र-पत्रिका 

पिकायेगु कृत: नेवा: सचेत पुचलं यानावं क्यन । यद्यपि थुकि मध्ये 
गुलिखे पत्र-पत्रिकात आ: पिदनाच्वंगु अवस्थाय्‌ मदु । अथेहे संचारया 
थीथी माध्यमं मनूतय्‌त नुगलय्‌ भाषिक अनुराग, जातीय गौरवया 
भावना थनेगु कथं थःगुहे साधन व श्रोतया लिधँसाय्‌ सिल, 
राजमति, पःखाः थुज्वःगु फिचर फिल्म व चिपनिप, सर्वाथसिद्ध, चरित्र, 
न्हिलान्हिला हूं निपा: ख्वाःपाः आदि भिडिओ फिल्म निर्माणया ज्या 
नं न्ह्याकुगु a अले इल ब्यलय्‌ ख्याल: कासा, छधाः प्याखॅकासा, 
न्ह्यसः लिसः कासा, संगीत सम्मेलनया ग्वसा: ग्वयाः , थीथी कथंया 
म्ये क्यासेट सीडीचा: पितबिया: नेवाःतयसं थःगु कला संस्कृतियात 
ब्वयेगुया नापनापं विषम युगया फसं थःगु जातिया साँस्कृतिक सम्पदा 
न्हना मवनेमा धका: फुफु कथंया पला: च्वयेकावयाच्वंगु दु । थुपिं 
सकतांयात नं छगू अर्थय्‌ आन्दोलन कथं नाले मज्यूगु मखु । 

खः, नेवाःतय्‌ थुकथंया कुतः वा आन्दोलनया क्रम गुब्लें 
प्यान्हुल जुइ, अले गुब्लें उलि व्यापक व प्रभाकारी नं मजुल जुइ । 
अथेखःसां त्यान्हुचायाः दिपा: काःगु धाःसा मदु । यदि दुवालाःस्वल 
धाःसा नेवाःतय्‌ थुकथंया पला: थथे थथ्याःक्वथ्याः जुयाः, म्वयेम्वयेद्याक 
न्ट्यायेमाःगु छता प्रत्यक्ष कारण देया राजनेतिक वातावरण व सत्तां 
नालाच्वंगु नीति नं खः धकाः मधासें मगाः । कीस खनाच्वना गुब्ले 
देया सत्ता कयेकुन, उब्ले भीग जाति दुनेया थीथी पलाःत नं उकथं हे 
लिकूंगु दु, गुब्ले देसय्‌ राजनेतिक वातवरण चकन उब्ले सीदयेक 
भाषिक, साहित्यिक, साँस्कृतिक व जातिगत ज्या बांलाक च्वःगु जक 
मखसें तब्या जुयाः न्ह्यज्याःगु दु । संभवत्‌ थ्व छता आम मनोवैज्ञानिक 
कारणहे खः । उकिहे जुइ, देसय्‌ ने.सं. १०९९ स विद्यार्थीतयूसं 
न्स्थाकूगु आन्दोलनया लिच्च: कथं जुजुयापाखें निर्दल वा वहुदल 
शासन प्रणाली मध्ये छता ल्ययेगु नितिं जनमत संग्रहया घोषणा जुयाः 
छगू राजनेतिक वातावरणय्‌ चक पहःवयेवंहे ताईनिसें चकने मखंपिं 
नेवाःत नं चकनेत स्वल । अले थथे चकनेगु कुतलय्‌ थुब्ले नेवाःतयूसं 
ल्ह्वंगु सकारात्मक पला: धैगु नेपालभाषा मंकाः खलः स्वनेगु कुतः 
खः । ने.सं. १०९९ दिल्लापाखे ये, क्षेत्रपाटीया चाकला दबूया कुतलय्‌ 
स्वनिगःया तःधं, चीधं नेपालभाषा सम्वन्धित खलः पुचः आदियात 

छथासं मुका: सकलें नेवाःतय्‌ छगू मंका:गु संस्था मंका: खलः स्वनेगु 
ज्या जुल । यद्यपि मंकाः खलक न्हापांगु तःमुँज्या यानाः थःत 
वैधानिकताया रुप बीगु ज्या ने.सं.११०९स तिनि जुल । नेपालभाषा व 
जातिया मान्यता व अधिकार अले देया फुक्क भाषाया समानताया मू 
नारा बिया: न्ह्यने वःगु थ्व मंकाः खलक थःगु जन्मया पायछि 
लच्छि लिपाहे देसय्‌ दक्कले न्हापां विविध भाषाभाषीतय्‌ आमसभा येया 
जनबहाःदुने ग्वसाःग्वयाः थःगु अस्तित्व पितब्वल । मंकाःखलकं 
यायेमाःगु वा यायेफुगु आपालं ज्याखँ दु, अथे हे थुकिं आः तक 
न्स्याकावयाच्चंगु थीथी पलाखय्‌ मनूतय्‌ थःथः कथं लिच्वःक्यनेगु थाय्‌ 
नं मदुगु मखु, तर, भाषिक समानता अले नेवा: जाति, भाषा, 
संस्कृतिया अधिकार व सम्मानया नितिं व -राज्यया साम्प्रदायीक 
संकीर्ण नीतिया विरुद्ध थीथी पला: ल्ह्वनेगु भवलय्‌ सत्तायापाखें 
जुयावयाच्चंगु दमन व ख्याच्वःया छुं च्यूता: मकासें थों तक थ्व 
खलः न्ह्याना वयाच्वनेफुगु हे थ्वया छता बिस्क स्वरुप ख: । 

भीसं लुमं मंकाः खलःया ज्याखँ क्वथले कथं वा पने कथं 
११०० ने.सं.बछ्लाथ्वः १२ कुन्ह्या सरकार विरोधी जुलूस पिथन धका: 
उब्लेया मंका: खलः दांभरिं मदुम्ह भाजु काजिलाल श्रेष्ठयात विना पूर्जी 
कुने यंकल । थ्वया दच्छि लिपा अथे धैगु ने.सं ११०२ a 
आमसभाय्‌ नेपाल सवत्‌ राष्ट्रिय सवत्‌ धकाः नारा ब्यूगु साम्प्रदायीक 
जुल धकाः खलःया नायः भाजु पद्मरत्न तुलाधरयात कुना बिल । उलि 
जक मखु खलः:या ग्वसालय्‌ ने.सं. ११०७ व ११०९ या न्हूदंया लसताय्‌ 
ST पुचः ब्वाज्या ( Mass Running ) या दथुइ निर्ममपूर्वक 
लाठीचार्जयाना:ः आपालं सहभागीतयत ज्वन । अले, पंचायतया 
निरंकुश कालय्‌ सत्तायापाखें भी महाकवि सिद्धिदास महाजुया बुन्हिया 
लसताय्‌ ga दसं यंलागाः व्दितीया कुन्ह सुथय्‌ जुयाव॑याच्वंगु मंकाः 
TA नसंचा उलेगु ज्याभव:यात प्रहरीयापाखें पना: मकाः खलःया 
उब्लेया न्वक्‌ कवि दुर्गालाल श्रेष्ठ , छयाँज्ये मल्ल के. सुन्दर नापनापं 
मस्तमिस्त व बुरापिं नापं सच्छिसिबें उप्वःसित ज्वन । मंकाः खलःया 
संघ्षशिलता हे थ्वया छता विषेशता खः थ्व । 

नेपाल संवत्‌ ११०० न्हूदे RT लसताय्‌ म्हपूजा कुन्ह थ्व 

खलक ग्वसा: ग्वःगु तःजिगु साँस्कृतिक जुलुस, सकल नेवाःतय्‌ निति 
तसक तःधंगु सार्वजनिक प्रदर्शनया न्हापांगु अनुभव जक जुयामबिसें 
आम नेवाःत सतकय्‌ कुहाँवया: थःगु नुगःदुने दुपिनाच्वंगु जातिय 
अनुराग ब्वयेगु थुकि छगू अवसर चूलाकल । थुकि खने दयेक हे 
नेवाःतय्‌ चेतनायात कुलेगु व चिच्चा:दनाच्वंपिं नेवाःतयूत फुफु थें 
संगठित जुइगु ज्याय्‌ ग्वाकेगु ज्यायात । छखे थःगु जातिय अभिमान 
व परिचय ब्वयेगु छगू Ha लंपु चूमलानाच्वंपिं सकल नेवाःतय्‌ नितिं 
नेपाल संवत्‌ न्हूद॑या भिंतुना ज्याभवः हनेगु उकथंया वांलाःगु अवसर 
जुयाबिलसा MI थ्व नेपाल सवत्‌ की नेवाःतय मौलिकताया परिचय 
ख, थ्वेत भी सक्न थः नाला: ERAT धैगु नेवाःतयत वाःचायेके 
बिया: छथासं मुंकेगु व संगठित जुइगु लॅपु चूलाका बिल । अले 
सीदयेक ने.सं. ११०० लिपा स्वनिगः पिनेया नेवाःत नं थथे संगठित 
जुइगु क्रम वीरगंज नेपालभाषा खलःयापाखें शुरु जुल । थ्वया लिपा 
हेटौंडा, नारायणगढ़ , विराटनगर, धरान, जुज़ुं पोखरा , वागलुङ्ग, 
नेपालगंज, धनगढी आदि नेपा:दुने जक मखु नेपालंपिने भारतया 
दार्जलिङ्ग सिक्किम, कालिम्पोङ्ग, अले संयुक्त राज्य अमेरिकाय्‌ थ्यंक 
नेवा: खलः पुचः स्वनेगु ज्या जुल । थुज्वःगु ज्या गनं मंकाः खलःया 
प्रत्यक्ष ग्वहालि व सल्लाहया लिधॅसाय्‌ सा गनं केवल थ्वया हःपा: कयाः 
स्थानीय मनूतय्‌ सक्रियताय्‌ नेवाःतय्‌ संगठन स्वनेगु जुयावं वन । 
थुकिया लिच्च: खः, थौं कीस खनाच्वनागु स्वनिगःपिनेया जक न्यागू 
दर्जन सिवें ga: नेवाः संगठनया अस्तित्व ! 


नेवाः आन्दोलनया न्ह AT 

खतं भीगु भाषा व जातिया थौं थन थ्यनाच्वंग आन्दोलन छगू 
लिपा मेगुया निरन्तरता व विकसित स्वरुप खत । समग्र भीगु 
आन्दोलनपाखें बिस्कं मखु । 

भीगु भाषिक आन्दोलनया दबुली खास यानाः १०८५ या 
शनिवाः पतिकया साहित्य सम्मेलनया. भवलय्‌ दबुली दनीपिन्सं इलय्‌ 
ब्यलय्‌ नागरिकतय्‌ हक, अधिकारया खं ल्हानाः राजनीतिक रङ्ग बीग 
कृतः मयाःगु मखु। अले खास यानाः ख्वपया विराट गुथि व 

त:मँज्याया साहित्य सम्मेलनया दथंनं जनताया अधिकारया सः थ्वयेका 
राजनीतिक उद्देश्य पूवंकेगु कुतःत मयागु मखु । अथे जूसां नेवाःतयगु 
जातिय व भाषिक समस्यायात मुक्क नागरिक अधिकारनाप स्वाना: थुगु 
आन्दोलनया मात्र साहित्यकार वा च्वमि वर्गपिनिगु भालाया विषय खः 
IT मान्यताया पःखालं पितहया: सर्वसाधरण नेवाःतय दथइ तक्क 
थ्यंकाः चककेग कतः नेपालभाषा मंकाः खलः ने.सं. १०९९ स स्वनेवं 
उब्लेया नेतृत्व वर्ग “देया यकल जाति भषायात समान अधिकार 
दयेमाः ” धैगु समतावादी सः थ्वयेका: शुरुयाःगु खः । थ्वहे न्हूगु कुतः 
कथं नेवाःतय्‌पाखें दक्कले न्हापां ११०० बछलाथ्वः १२ कुन्ह॒ मंकाः 
खलःया ग्वसालय्‌ “भाषिक समान अध्षिकार'था मागयासें तात्कालिन 
साम्प्रदायीक सत्ताया विरोधय जुलुसय्‌ कहाँ वयेसयेकल । नेवाःतय्‌सं 
न्स्याकावयाच्चंगु आन्दोलनय्‌ थ्व छगू न्हूगु पला: व न्हृगु लॅपु खत । 
यद्यपि थ्व कुतलय्‌ उघ्रिमय्‌ गुगुं विशेष लिच्वः खनेमन्त थ्व मेताहे खं 
जुल । तर, उब्ले मंकाः खलक  थ्वयेकूग “देया सकल जाति भषायात 
समान अधिकार FIAT: ” धैगु समतावादी सलं देया मेमेगु भाषाभाषी 
व जातियापिं मनूतयत भाषिक आन्दोलनय्‌ सकलें मंका: कथं छगृहे 
संगठनय्‌ संगठित जुइगु वातावरण ब्वलंका बिल । अले नेवाःतय्गुहे 
विशेष कुतलय्‌ देया थीथी जाति भाषाभाषीपिन्त छथासं मुंकेगु न्हापां 
न्हापांगु कुतः कथं नेपाल मातृभाषा परिषद व सर्वजातीय अधिकार 
मञ्च स्वनेगु जुल । नेपाल जनजाति महासंघ थोंया साकार रुप 
कायेत थ्व सकतां कुत: सीदयेक छग्‌ पूर्वतयारी वा पूर्वाधार जूवन । 
नेवाःतयूसं न्ह्याकावयाच्चंगु भाषिक आन्दोलनया ह:पालं देया मेमेगु 
जाति व भाषाभाषीपिन्त नं थःथःगु समुदायया विकास, संरक्षण, 
सम्वद्धन व अधिकार प्राप्ति तातुना न्ह्यज्यायेगुलि चायेक वा मचायेकं 
सकारात्मक लँपु चायेकाबिल । तःदँ न्ह्यव नेवाःत अले छगू निग मेमेगु 
भायया मनूत जक थःगु कथं भाषा आन्दोलनया ख्यलय्‌ पला: न्ह्याका 
वयाच्चंगु भवलय्‌ आः वयाः सकलें ऐक्यबद्ध कथं सः थ्वयेकेगु 
वातावरण तयार जुल । नेपा:याहे मुक्कं भाषा जाति आन्दोलनया थ्व 
छगू सकारात्मक न्हू पला: खत । 
ने.सं. ११११ पाखे देसय्‌ पुनर्स्थापित संसदीय ब्यवस्थाय्‌ न्हूगु 

सरकारला स्वनेगु ज्या जुल, तर थुज्वःगु प्रजातान्त्रिक धाःगु सरकारं नं 
शैक्षिक ख्यलय्‌ “अनिवार्य सस्कृत” पाठ्यक्रम क्वचिनेगु ज्यायायेवं 
उकिया विरूद्ध विशेषतः नेवा:तयूगु सक्रियताय्‌ न्ह्याकूगु॒ सतक 
आन्दोलनपाखें छक्व: हानं देया मेमेगु जनजाति व भाषाभाषीपिं नापं 
HET: कथं पलाः न्ह्याकेगु अवसर नेवाःतयूत चूलात । खास यानाः 
नेपाल जनजाति महासंघनाप जाना: भाषिक अधिकार प्राप्तिया 
आन्दोलनयात संगठित रुप बिया: न्ह्याकेगुलि नेवाःतय्‌ नितिं थ्व छगू 
बांलागु अनुभव जूवन । ने.सं. १११६ स श्री ५ या सरकारं रेडियो 
नेपालं संस्कृत भायूया समाचार वुलेटिन प्रसारणयाःगुया विरोधय जूगु 
सतक आन्दोलनयूनं नेवाःत AM जनजातिलिस्से जानाः मंकाः 
उद्देश्यया निंतिं ज्यायायेगु लॅपु चाल । वास्तवय्‌ नेपा:दुनेया भीषक व 
जातिय समस्या गुगुं छगू जाति विशेषया जक समस्या मखसें देया 
सकल उपेक्षित भाषाभाषीपिनि मंकाः च्यूता:या विषय जुगुलिं थुगु 
आन्दोलनया उकथं मंकाः आन्दोलनया रुप बिया न्ह्याकेगु 
आवश्यकता खः । छगू लिपा मेगु संघष व आन्दोलनया भवलय्‌ 
नेवाःतय्‌ मेमेगु भाषाभाषी व जनजातितनाप दयावंगु बांलागु स्वापुया 
कारणं नेवाः आन्दोलनय्‌ HAT जाति भाषाया मनूतयूगु दुग्यंगु 
सहयोग व समर्थन प्राप्त जुजुं वनाच्वंगु जक मखसें भी नेवाः 
आन्दोलन धैगुनं समग्र नेपाः राष्ट्रया भाषिक व जातिय मुक्ति 
आन्दोलनया छगू अभिन्न अङ्ग कथं विकसित जुइत स्वयाच्वगु खत । 
सकसिनं स्यूगुहे खँ खः , भाषा सम्वन्धी सर्वोच्च अदालतय्‌ 
जूगु मुद्दाय्‌ गुब्ले न्यायाद्ीश हरिश्चन्द्र प्रसाद उपाध्यायया याकःचिया 
इजलासं अन्तरिम आदेश जारीयाना: स्थानीय निकायदुने नेपालभाषा 
छयलेमदु धकाः पनेगु अतिकं साम्प्रदायीक ज्या यात उब्लेनिसें 
नेवाःतय्‌ दुने छगू आक्रोशया स्थिति जक ब्वलंगु मखसें उकिया 
विरोधय्‌ न्हू कथंया आन्दोलनया वातावरणनं तयार जूवन । उकसिनं 
१११९ तछलाथ्व २ ( १९९९ जुन १) कुन्हु सर्वोच्च अदालतया डिभिजन 
वेञ्चया न्यायाद्यीशपिं टोपबहादुर सिंह व कृष्णजङ्ग रायमाकीपिन्सं 
भाषा सम्वन्धी उगु मुद्दाय्‌ नेपालभाषायात स्थानीय निकायस 
छयलाबुलायाये मदइ कथंया अन्तिम निर्णय बी धुंका: नेवाःतयूसं 

आ:तकया आन्दोलनयात संवैधानिक अधिकार प्राप्तिया आन्दोलनया 
रुपय्‌ विकसितयायेगु आवश्यक तायेकल । सम्पूर्ण अधिकारया श्रोत 
जुयाच्वंगु देया कानून अर्थात थौंया संविधानहे त्रुटीपूर्ण व थुकिदुनेया 
थीथी प्रावधानयापाखें भीगु भाषिक व जातिय अधिकार पूर्णरुपं 
प्रत्याभूत जुड मफयाच्वंगु वाःचायेकाः थुज्वःगु विभेदपूर्ण वर्तमान 
संविधान व दुगु सकतां कानून संशोधनया सःतसें नेवाः आन्दोलनया 
पला: न्ह्याकेगु वाध्य खत । अले, नेपालभाषा संघर्ष समिति थुज्वःगु 
छगू मंकाः मोर्चा नीस्वनाः ने.सं. १११८ चउलाथ्व: ४ कुन्हुनिसें 
नेवाःतय्‌ न्हू कथंया सतक आन्दोलन न्ह्यज्यात । संवैधानिक 
अधिकारया सःथ्वयेकाः न्ह्यज्यागु थ्व आन्दोलनया भवलय्‌ स्वनिगःदुने 
विरोध जुलुसु,पाली, धर्ना, आमसभा तःगु जुल । अले, थुगु 
आन्दोलनया विशिष्ट स्वरुप कथं १११९ यंलाथ्व: ५ ( १९९९ सेप्टेम्वर 
१५ ) FE नेवाःतयसं न्ह्याकावयाच्वंगु आन्दोलनया इतिहासय्‌ दक्कलें 
न्हापां स्वनिग: बन्द थुज्वःगु विरोध ज्याभवः तःजिक व ब्यापक 
जनसहभागिताय्‌ वचाल । भाषिक अधिकार संयुक्त अधिकार समितिया 
मंकाः इनापय्‌ जग थुग्‌ बन्द ज्याभवलय नेवाःतय्‌ नापनापं मैथिली, 
तामाङ्ग, राई, लिम्वु जातिया मनूतय्‌ तःजिगु ग्वहालि व सहभागि दत 
धाःसा नेपाल जनजाति महासंघदुनेया थीथी जनजाति संघ 
संस्थातयपाखेंनं ब्यापक समर्थन मुंकेफत । प्रहरी व प्रशासनया ख्याच्व: 
व दमनया दथुइ नं तःजिक क्वचाःगु “स्वनिगः वन्द” या भवलय्‌ तःम्ह 
मनू ज्वन, कून, IT जुल । अले यॅँय्‌ संघर्ष समितिया दुजः नविन 
चित्रकारनापं केशवमान चित्रकार, ज्ञानु श्रेष्ठ व थक्वाःयापिं श्याम 
श्रेष्ठ, पशुपति गोपाली, विकास श्रेष्ठ, सुरेश गौतम, काँइला गोपाली व 
अशोक गुरुङ्ग अथेहे यलया आकाश महर्जन, आनन्द माली, ईश्वर 
माली, हरि प्रसाद चौधरी, गंगाराज स्याङ्गताङ्ग राज कुमार कार्की, दिल 
वहादुर परियार, कृष्ण महर्जन, अलेन महर्जन व उज्वल जोशीयात 
सार्वजनिक अपराध ऐन अन्तर्गतया मखुगु मुद्दाया तारीखय्‌ तक्यंका: 
दुःखबीगु ब्यवहार प्रजातान्त्रिक धाःगु सरकारं नं यात । वयकःपिं 
बाहेक बन्दया भवलय्‌ ज्वंपि मध्ये मंकाःखलःया नायः पद्मरत्न तुलाधर, 
Ad लामा, रामबहादुर खड्का, मुक्तिनाथ फुयाल, कविन्द्र गिरि, 


(03) 


अमरनाथ गुप्ता, श्यामबहादुर मगर, मदनगोपाल रञ्जित, विश्वकिरण 
शाक्य, इशवरलाल श्रेष्ठ, श्यामकाजी श्रेष्ठ, हरि श्रेष्ठ, सुमन साही, 
सानुभाइ डगोल व गणेशप्रसाद श्रेष्ठयात धाःसा छन्हु निन्हु जक कना: 
अथें त्वतल ।  नेवाःतयसं दँदँ न्ह्यवनिसें न्ह्याकावयाच्वंगु भाषिक 
व जातिय अधिकारया आन्दोलन थौं वया: मूलतः नेपा: अधिराज्यया 
नेवा: नागरिकतय्‌ समानताया अधिकारया न्ह्यसः जुया: दंवयाच्वंगु दु । 
नेवा: नागरिकतय्‌ मौलिक अधिकार प्राप्तिया आन्दोलन कथं तब्या 
जुयाब्यूगु दु । उकि थ्व आन्दोलन आः वयाः बुलुहुँ सकल नेवाःया 
च्यूता:या बिषय जुजुंवःगु दु । दलीय कचवं व राजनीतिक विचाःया 
पःखा: हाजांगायाः सकल नेवाःतय्‌ छगू मंकाः विषय कथं तव्या जुइगु 
कूतलय्‌ नेवाःतय्‌ आन्देलन ब्वलनिगु वातावरण तयार जुजुं वंगु दु । 
त:गु त्वा:थः गये धुंकाः, अले आपालं दुवाःत पुलेधुंकाः नेवाःतय्‌ 
आन्दोलन थौं वयाः छग निश्चित स्वरुप कायेत स्वःगु दु । खतुं 
नेवाःतयूसं इतिहासय्‌ दक्कले न्हापां थःगु भाषिक आन्दोलनया माग छु 
खः धकाः देया शासकतय्‌ न्त्यःने न्ह्यःब्वयेगु कुतः १०८२ थिंलापाखे 
अन्तर कलेज नेपालभाषा साहित्य पालाया कुतलय्‌ जूगु खः, शिक्षा 
मन्धालयपाखें झीगु नेपालभाषायात “नेकारी” धका: धायेगु नीति नालेवं 
उकिया विरोधय्‌ जुजु महेन्द्रयात नेपालभाषा भाषीपिनिपाखें न्यागू 
बुंदाया विन्तीपत्रतयेगु क्वःछयूगु खः । गुकिया नितिं पालाया नायः 
हितकर वीरया नेतृत्वय्‌ छगू प्रतिनिधि मण्डल जुजुयाथाय्‌ वनेगु ग्वसाः 
खः । तर लिपा TI जुया खः केदारमान “व्यथित”, प्रेमबहादुर कसा: व 
सत्यमोहन जोशी स्वम्हं जक जुजुनापलायेगु ज्या जुल । जुजुयात 
नापलापिंन्स भीगु मांभायूयात “नेवारी” मधासें नेपालभाषायहे 
धायेमाःगु, माभासं शिक्षा बीकेमागु व नेपालभाषाया विकासया नितिं 
सरकारी स्तरं आर्थिक ग्वहालि दयेमागु माग न्ह्यब्वःगु खःसां जुजुया 
पाखें लिसलय्‌ गुंगुं सकरात्मक खँ मवल । थ्वया लिपानं मदिक्क झीगु 
आन्दोलनया आजु छु धकाः त्याजिके कुत: जुयाच्वंगु दु । नेपालभाषा 
FF: खलः स्वनेधुनेवं पितब्यूगु झिछगू बुंदाया मागया लिपा ने.सं 
१११५ सिल्लाथ्वः १४ स नेवाः दे दब्‌ (राष्ट्रिय सममेलन ग्वसाः खलः), 
नेपालभाषा मंका: खलः, च्वसापासा, नेपालभाषा परिषद, नेपालभाषा 


(9%) 


एकेदमि, मंकाः खलः, यल, विराट गुथि, नेपालभाषा मिसा खलः, अन्तर 
क्याम्पस नेपालभाषा पालायापाखें मंकाःकथं मुक्क भिनिगू बुंदाया दुगु 
उब्लेया प्रधानमन्त्री मनमोहन अधिकारीयात न्ह्यब्वःगु भिनिगू 
बुंदायामाग व ने.सं. १११९ कछलागा १० कुन्हु नेवा: देय्‌ दबू, 
नेपालभाषा मंका: खलः, च्वसापासा, नेपालभाषा परिषद्‌, नेवाः गुथि, 
नेपालभाषा सर्घष समिति व ने.सं. ११९९ न्हूद हना ग्वसाः खल जनाः 
उब्लेया संचारमन्त्री राधाकृष्ण मैनालीयात लःल्हाःगु न्हयगू बुंदाया 
मागपाखेनं भी नेवाःतयूसं न्ह्याकाच्वंगु आन्दोलनपाखें प्राप्तिया नितिं 
तातुनाच्चंगु खँ छु धकाः यच्चुक क्यनाच्वंगु दु । थुकिया तंसा कथं वा 
न्हू रुप कथं नेपालभाषा संघष समितिपाखें ने.सं. १११९ तछलाथ्व १० 
कुन्हु येया लुँमदिइ धर्ना च्वना: सार्वजनिक याःगु संविधान संशोधनया 
न्यागू वुंदाया माग न्ह्यब्वयाः नेवाः आन्दोलनया तातुनायात अझ 
प्रष्ट यानाबिल । अले थ्वहे आन्दोलनया भवलय्‌ थःगु न्यागू मागत 
पूवंकेया निति प्रधानमन्त्री कृष्णप्रसाद भट्टराइया ११२० कललागा: ८ 
कुन्हु ज्ञापनपत्र लःल्हानाः ध्यानकर्षण याःगु खः 


नेवाःतय्‌ आन्दोलन न्हिथं न्हू अवस्थाय्‌ न्ह्यानाच्चंगु दु, अथेहे 
नेवाःत थःथःगु लागाय थःथःकथं संगठित जुयाः माःगु भूमिका 
म्हितावयाच्चंगु दु । यद्यपि झीसँ संगठित रुपय्‌ न्ह्याकावयाच्वनागु 
समग्र आन्दोलनया लिच्च: कथंहे श्री ५ या सरकारं ने.सं. ११२० 
न्हूद॑या लसताय्‌ नेपाल संवत्‌ स्वंम्ह शंखधर साख्वालयात राष्ट्रिय 
विभूतिया ara बिया: सत्तापाखें छुं भचा सकारात्मक लिच्च: मक्यंगु 
मखु । अथे खःसां भसँ थ्वयेकाच्चनागु मूमू मागत गुगुनं कथं पूवंगु 
मदुनि , अले पूवंकेपाखे सम्वन्धित थासं कत: जुयाच्वंगु नं भीसंँ 
अनुभवयाये मखं । अथे धेगु नेवाःतय्‌ भाषिक व जातिगत अधिकारया 
समस्या अकं मज्यंनि । थुकिया अर्थ खः - भीगु भाषा, जाति व 
संस्कृतिया अस्तित्व संरक्षणया सम्वन्धय्‌ थौंनं ग्यानापूगु ख्याच्चः 
ल्यनाच्वंगु दनि । थौंनं नेवाःत संगठित जुयाः सचेत जुयाः आन्दोलित 
जुइमाःगु आवश्यकता दु, नेवाःतय्‌ संगठित आन्दोलनया निरन्तरता 
इलं फ्वनाच्चंगु माग खत । 


(0X) 


लिखें 

नेवाःत न्ह्यागु अवस्थाय्‌ ,न्ह्याथाय्‌ च्वनाच्वंगु जूसां नेवाःत 
नेवा: हे खः। तर, सत्ताया संकीर्ण नीति, थीथी सामाजिक सम्पर्कया 
अभाव अले, थःथःगु ज्ञानया म्हतिंयानाः नेवाःत ब्यापक रुपय्‌ भाषिक 
विघटनया ग्यानापूगु गालय्‌ कुतूँबनाच्वंगु दु । अथेहे, गैरनेवाःतय्‌ प्रभाव 
व आधुनिकीकरणया भ्रमय्‌ लाना: नेवाःतय्‌ दथुइ साँस्कृतिक 
विचलनया समस्या नं उलिहे ग्यानापुस्सेच्वं । मेखे खुल्ला सीमा क्षेत्र 
व खुल्ला अर्थतन्त्रया ल्वचंकःगु वर्तमान ब्यवस्थाया अभिषाप कथं 
नेवाःतय्‌त थीथी लजगाःया ख्यलं पितिनाः आर्थिक विस्थापन समेत 
यानायंकाच्वंगु दु । थ्व भवलय्‌ सत्तायापाखें प्रशासन सेवा, प्रहरी 
सेवा व सैनिक सेवाय्‌ नेवाःतय्‌ विरुद्ध यानाच्वंगु षडयन्त्रया कारणं 
यानाः शासन सत्ताया ख्यलं ला नेवाःत कनहे वांमलाक पितिनेगु ज्या 
जुइ धुंकल । थुज्वःगु अवस्थाय्‌ न्ह्याथाय्‌ च्वंम्ह नेवाः जूसां उमिगु 
समस्या वा चिन्ता धेगु छता हे , व खः नेवाःया अस्तित्वया रक्षा । थ्व 
अवस्थाय्‌ आ: थथें हे झीसँ संगठित पलाःत मच्चयेक॒सें मगा:,बरु 
उकथं च्वयेकिगु पलाः छखें झीगु अधिकार प्राप्तिया निति यायेगु 
आन्दोलनकारी रुपय्‌ जुइमा:सा मेखें झीगु जाति, भाषा, संस्कृतिया 
संरक्षण , सम्वद्धन व विकासया निंतिं भीसँहे यायेफुगु अन्तरमुखि ज्या 
कथं जुइमा: । केवल सत्तायापाखें थथे मयात अथे मयात धकाः 
असन्तोष प्वंकाः थःपिन्सं यानाः ज्यूगु ज्या तक मयासें च्वनाः भिं 
जुइमखु । भीगु अधिकार प्राप्तिया संगठित आन्दोलनया नितिं थःगु 
थासं न्ह्यानाच्वनिगु गुलि आवश्यक खः , उलिहे भीगु दथ्वीइ भसँ 
यायेमाःगु अन्तरमुखि ज्याखँ थुकथं न्ह्याकेगु आवश्यक खना । 


अ) भाषिक - नेवाःत उज्वःगु समुदाय गन विविधता दु । 
विविधता धार्मिक आस्था व आचरणया ,अले विविधता संस्कार व 
परम्पराया । नापनापं शारिरिक वनौटय्‌ तक नं समानता मदु भी 
नेवाःतय्‌ दथुइ । थथे थीथी नश्ल , वंश, संस्कृति व धर्मया मन्‌तय्‌त 
नेवाया समाजय्‌ छधियानाः चिनातःगु खिपः खः भीगु 
नेपालभाषा, नेव्राःभाय्‌ । सत्ताया दमन व पक्षपातया कारणं याना: 


(08) 


नेवाः*भाय्‌ सरकारी ज्याय्‌ छ्यले मदुगु ला दहे दु , नापनापं थःगु 
मांभासं आखः ब्वनेगु थुज्वःगु नैसर्गिक अधिकार तक प्राप्त मजुल भी 
नेवाःतयूत । अले झण्डै छग दर्जन घेथें थःगु मौलिक लिपि दुपिं 
नेवाःतयसं सरकारी अंकुशं यानाः न्हियाहिथंया छलाबुलाय्‌ हयेमखनं । 
गुकि यानाः नेवाःतय्‌ दथुइ नेवाः लिपिया ज्ञान तकं मदया वन । 
अथेहे व्यवहारया भवलय्‌ सामाजिक, भौगोलिक अले राजनैतिक 
कारणं यानाः आपालं नेवाःतयूसं थःगु मां भाय्‌ अले भी नेवाःतय्‌ 
परिचयया मू आधार नेवा: भायूल्हायेगु, ब्वनेगु अले च्वयेगु त्वःतावं 
हयाच्चगु दु । 

राणा कालय दरवारया प्रभावय्‌ व चाकरी प्रथाया संस्कार 
कथं मुन्सि खलः नेवाःतयूसं शुरुयाःगु थ्व TA आः समग्र नेवाःतय्‌त 
पुंनावं वनाच्वंगु दु । नेवाःतय्‌ दथुइया थ्व भाषिक विचलन धैगु 
नेवाः समुदाय विघटनया दक्कले त:धंगु दुरावस्था खः । गुब्ले तक 
थ्वैत पनेफैमखु उब्ले तक नेवा: समुदाययादुने जुइगु गुगं नं 
अभियान वा क॒तलं नेवाःया मौलिक परिचययात रक्षायायेग॒ ज्यायाये 
फेमखु । थ्व अतिक ग्यानापुगु ल्वयूयावारे नेवाःतय्‌ नुगलय्‌ हिइस्सेच्वंगु 
घाःथें चायेकेबीगु बिस्कं आन्दोलनहे जुईमाः । थ्वया नापनापं थः 
मस्तयूत संसारया न्त्यागुहे भाय व आखः स्यनेगु याःसां थःगु मांभाय्‌ 
नेवा: भासं खँल्हाकेगु व नेवा: लिपि सयेके बीगुयात गुगु नं अवस्थाय्‌ 
त्वफिके मबीगु जुइमाः। नेवा: भायल्हायेगु व नेवाः लिपि च्वये-ब्वने 
त्वःफी धुंकृपिं अले मसःपिं नेवाःतयूत हानं ल्हाकेबीगु व भाय्‌ स्यनेगु 
अभियानयात संगठनात्मक रुपय्‌ न्यंकभनं न्ह्याकेमाः । नेपाल लिपि 
ara, लिपि थपु गुथि थें नेपालभाषा शिक्षण केन्द्र वा संस्था स्वनेगु व 
थुकिया नितिं मां कथंया पाठय सफ्‌ विकासयायेगु व प्रशिक्षकत 
समेत ब्यवस्थायायेगु कुतः जुइमा: । अले, जिल्ला जिल्लाय्‌ प्रशिक्षकपिं 
इलय्‌ ब्यलय्‌ ar: भाषा व लिपि प्रशिक्षणया ज्याभवः न्ह्यकावं 
यंकेमाः । नापं विद्यालय व क्याम्पसया स्तरय्‌ विद्यार्थीतयूत नेपालभाषा 
विषय कयाः ब्वनेगुलि हःपाः बीगु व नेपालभाषा बिषय कयाः 
ब्वनातःपिं मनूतयूत नेवाःतयूसं न्ह्थकावयाच्चंगु ज्याकुथिइ लजगाः 
चूलाकाबीगुलि प्राथमिकता बीकेगु अभियान जुइमा: । 


(9) 


आ) साँस्कृतिक- नेवाःत साँस्कृतिक रुपं तःमि अले भीगु 
कला, संस्कृति अतिक तःजि, तर थ्व आ: अबु - बाज्यां घ्या व जा 
नयावन जिमिगू ल्हाः नतुतास्व धया थें जक जुड धुंकल । सत्तायपाखें 
माःगु संरक्षण मदुगु खँला दहे दु ,थ्व सिबें नं ग्यानापुगु खँला छु धाःसां 
ST सुनियोजित षडयन्त्रहे न्ह्याक्‌ गुलिं याना: नेवाःतय्‌ थ्व तःजिगु व 
तहा: परम्परादुगु कला, संस्कृतिया ख्यलय्‌ बांमलाःगु संकट वयाच्वंगु 
दु । उकिसनं पिनेया संस्कृति व संस्कारं दुस्प्रभाव लाका: कीगु कला 
संस्कृतियात मेकथं स्यंकायंकाच्वंगु. दु, न्हंकावयाच्वंगु दु । अले 
वर्तमान आर्थिक विपन्नताया कारणं समेत भीगु साँस्कृतिक सम्पदा व 
परम्परायात न्ह्याकेगुलि पंग: थनाच्वंगु दु । 

खतुं नेवाः समाजय्‌ दुगु तःता जात भी दुनेया व्यवसायीक 
विविधताया छगू अतिकं गौरवमय्‌ सामाजिक संगठन स्वरुपया चिं खः । 
तर, समाज दुनेया संकीर्णता व थीत्य: व मत्यः अले थँजात व 
क्वजातया विभेदया कारणंयानाः गुलिखे जातियात थःगु लजगा: 
ज्वनाच्वनेगुलि लघुताभास जुइगुलिं यानाः उज्वःगु लजगाः त्वःतावं 
वनेमाःगु जुल । भीगु समाजया साँस्कृतिक संकटया थ्व छता मेगु 
गम्भिर पक्ष खः । इलय्‌ वाःचायेकाः भीगु साँस्कृतिक ख्यलय्‌ थथे 
प्यखें वयाच्चंगु समस्या व संकटयात थुइकेमा:गु न्हापांगु दायीत्व 
खःसा मेगु कर्तव्य धैगु थ्व. समस्या चीका: नेवाःतय्‌ 
साँस्कृतिक धरोहरयात म्वाकांतुं तयेगु व न्ह्याकांतुं तयेगु व्यवहारिक 
लँपु मालेमा: । दुगु अन्ध संस्कृति व थौंया ईयात मल्वये धुंकूगु , आः 
नालेहे थाकुगू , आर्थिक रुपं क्वबीहे मफेगु आदि संस्कार व परम्पराय्‌ 
न्हूधाः यायेगु वा सरलिकृत यायेगु कुतः जुइमाः । तर, थुज्वःगु पलाखं 
समग्र नेवाः समुदाययातहे लिच्च: लाकीगु जुइगुलिं थ्व कुतः सकल 
नेवाःतयूत स्विकार्य व नालाकाये फैकथंया जुइमाल । अथे धैगु थुज्वःगु 
कुतः फुक्क नेवाःतयूत प्रतिनिधित्व यायेफैगु मंका: संगठनयापाखें जक 
यायेफैगु खँ जुल । 

नेवाःतय्‌ दथुइ धार्मिक रुपं विविधता दुथें उमिसं हनाव्रयाच्चंगु 
विधि ब्यवहार व कमं,काण्डय्‌ नं उकथं छगू पहः मदु । थुकिंयानाः नेवाः 
नेवाःया दुने मचायेक: संस्कारगत, साँस्कृतिक अन्तरविभेद ल्यनाच्वंगु 

यथार्थयात भीसँ लोमंके मज्यू । SET अन्तरविभेद नेवाः नेवाःया 
दथुइ एकता ब्वलंकीगुलि पंग: कथं ल्यनामच्चनेमा धैगु वा:चायेकाः 
बुलुहुँ झीसँ सकल नेवा:या मंकाः संस्कृति ब्वलंकेगु अभियानयात 
न्ह्याकेगु आवश्यकता दु । थौं नेपाल संवत्या न्हूदँ हनेगु व 
म्हपूजायायेगु गुकथं सकल नेवाःया छगू मंकाः संस्कृति कथं थाय्‌ 
कयाव:ःगु दु उकथंहे मेमेगुलि नं थुज्वःगु एकरुपता बीगु अभियानयात 
नेवाःतय्‌ केन्द्रीय नेतृत्वं क्वातुगु भूमिका म्हितेमाः । 

स्वनिगल॑पिने च्वनाच्वंपिं नेवाःतय्‌ पुचलय्‌ लोमनावने धुंक्‌गु 
व तनावने धुंकूगु नेवा: संस्कार व संस्कृतियात हानं छयलाबुलाय्‌ 
हयेकेबीगु नितिं सम्वन्धित विषयया थीथी सफ, Tu पिकयाः उखेपाखे 
थ्यंकाबीगु जक मखसें फुसा थुज्वःगु विधि ब्यवहार व संस्कृति 
संस्कारया भिडियो सिरियलत दयेका: प्रचारयायेगु दक्कले प्रभावकारी 
जुइ । नापनापं थुकिया निंतिं नेवाः संस्कार व संस्कृति हनेत सम्वन्धित 
थासय्‌ गुरुजु-बाज्यापिं थ्यंकाबीगु ब्यवस्था जुइफत धाःसा थ्व छगू 
भीगु साँस्कृतिक पुनर्जागरणया क्वातुगु पला: जुइफई । 


इ) आर्थिक - थ्व खँ धयाच्वनेमाःगु मदु , सलंसः दं 
न्स्यवःनिसेया इतिहासं नेवाःत धेपिं छगू उद्यमि वर्ग खः धकाः दसि 
ब्बयावयाच्चंगु दु । सुक्‌ थायेगुनिसें कयाः विश्वयाहे वास्तुकलाया 
अनुपम ब्वसा जुयाच्वंगु कलात्मक देगः, गुम्वा, लायक समेत 
धस्वाकेगु ज्यायानावयाच्वंपिं खः नेवाःत । थीथी कटिर उद्योग व 
बनेज्या यानाः थःगु आर्थिक स्थितियात क्वातुकेगुलि सिद्धपिं समुदाय 
खः ,भी । तर, सीदयेक देसय्‌ निर्दलीय शासन ब्यवस्था शुरु 
जुसांनिसें नेवाःतय्‌ लजगाःया परम्परागत ख्यलय्‌ पिनेंवःपिं मनूतयूसं 
विस्थापितयायेगु जुयावल । अंगः दनीम्ह छम्ह साधरण दॅकःमिनिसें 
कयाः देया आन्तरिक व वैदेशिक व्यापारया ख्यलय्‌ तकहे नेवाःतय्‌ थाय्‌ 
मेपिन्सं कयावं यंकल । नेवाःतयूसं प्रतिस्पर्धा यायेमफयाः मखसें 
सत्तायापाखे MT संरक्षण मदयाः थथे जूग॒ धकाः सकसिनं 
अनुभवयानाच्चनागु खँ खः । स्पष्टतः थथे जीवनया धस्सायेगु मू 
लिधँसा आर्थिक ख्यःहे बमलायेवं थुकिं समाजया समग्र ख्यलय्‌ 

बामलाःगु लिच्व: लाका: नेवा:तय्‌त धेधेचुकाबीगु स्वभाविक 
खत । थ्व अवस्थाय्‌ नेवाः नेवाः Bar धैगु नारा कःधानाः थवं थवय्‌ 
जायेगु पायेगु नितिं संगठित कुतः यायेगु हथाय्‌ जुइ 'धुंकल । जुइफ, 
थुकिया नितिं नेवाः कल्याकारी (कोष) धुक्‌ थुज्वःगु वित्तिय संस्थाहे 
स्वने मालेफु । थकाली समुदायपिन्सं सलंस: दँ न्ह्थवनिसें 
न््याकवयाच्चंगु ढिकुरी परम्परापाखें कीस हःपाः कायेफु । अथे 
मारवाडीतय्‌ दुनेया थवंथव आर्थिक तिबःया भावनायात नेवाःतयूसं 
नालेफु । नेवाःतयूत लजगाःया ख्यलय्‌ मा:गु सल्लाह व सुरक्षाया 
व्यवस्थायायेया नितिं च्यूताःकाइगु ब्यवसायीक पुचःया आवश्यक 
जुइफ्‌ । 

थ्वहे खँ mare विराटनगरया भी पुचलं थुकथंया 
सहकारी कोष स्वना: थःगु आर्थिक कारोवार छुं दँ न्ह्यव न्ह्याका: थ्व 
ख्यलय्‌ अनुभव मुंकाच्चंगु दुसा हेटौंडा नेपालभाषा खलक नं याकनं 
थुकथंया पला: न्ह्याकीगु जुयाच्चंगु दु । नेपाल नेवार समाजयापाखें 
थृज्वःगुहे कतः कथं डवली सहकारी संस्था प्रा. लि. चायेके धुंकुगु दु 

ई) राजनेतिक - ने. सं. ८८८ या लिपा सत्ताया दबुलीं 
कुहाँवयेत वाध्य जूसांनिसें नेवाःतय्‌ राजनेतिक विघटन शुरु जूगु खत । 
अथेला ने.सं ८९० लिपा थः अवु जुजु रणजीत मल्ल काशीवास वंबले 
नापं निर्वाशित जुइमा:म्ह राजकुमार अवधूत सिंहया नेतृत्वय्‌ भारतया 
भूमिं नेवाःतय्‌सं राजनेतिक सत्ता प्राप्तिया नितिं कुतः याःगु ला खः , 
तर, उकि मूर्तरुप धाःसा मकाल । थ्वया लिपा नेवा:त न्ह्यलुवा: जुयाः 
थीथी राजनैतिक संगठन स्वनेगु व नेतृत्वयायेगु ज्या नं जुल । १०५० 
या राजनेतिक काण्डय्‌ शहादत प्राप्त याःपिं प्यम्ह मध्ये स्वम्ह ला 
नेवाःहे खत । अथेहे ने.सं. ११०९ या जन-आन्दोलनया भवलय्‌ 
aaa: जुयाः ज्यानपाःपिं मध्ये बच्छिसिबें उप्वः ला नेवाःत दु । 
अथे खःसां राज्य संचालनया निर्णायक ' थासय्‌ नेवाःतय्‌ स्थान व 
भूमिका गुलि दु,अले थुकिया प्रभावकारीता छु धकाः: दुवालेबले TAT 
उकियापाखें नेवाः समुदायया Mar नितिं , नेवाः भाय्‌ ,संस्कृतिया 
संरक्षण व बिकासया नितिं गुगुं सकारात्मक लिच्च: वःगु धाःसा खने 

मदु । मखुसा पंचायतया अन्तिम शासनकालय्‌ सत्ता प्रमुख पदय्‌ छम्ह 
नेवा:हे थ्यंगु खः । थथे सुं छम्ह मनू जातिया रुपय्‌ जक नेवाः जुइवं 
प्रयाप्त मखसें उम्ह मनूया नुग:दुनेया भावना व प्रतिबद्धताय्‌ नेवाःया 
अन्तरभाव मन्त धाःसा महत्त्वपूर्ण थासय्‌ थ्यंसां नं यायेमाःगु वा 
जुइमाःग॒ छुँ जुझइमफैगु जुयाच्चन । आखिर थ्व दक्वं नेवाःतय्‌ दुने छगू 
बिस्कं राजनेतिक पहिचानया अभावया लिच्च: खः वा नेवाःतय्‌ दथुइ 
राजर्नतिक सहभागिताया अनिच्छा वा जि नेवाः खः धेगु राजनैतिक 
चेतनाया अभाव जक ? तर, थ्व खं स्पष्ट ख: कि गुब्ले तक राजनेतिक 
संरचनाय्‌ नेवाःतयगु प्रतिनिधित्व सही रुपय्‌ जुइमखु उब्ले तक गुब्सं 
नं सत्ताया स्वविवेक नेवाःतयूत MT सकतां पूवंकाबी धका: बिचाः 
यायेगु कीगु राजनेतिक अज्ञानताया प्रदर्शन जकहे जु । उकिं, नेवाःतय्‌ 
थःगु समस्या ज्यंकेग्‌ व हक अधिकार संरक्षणया नितिं थःगुहे वर्गया 
प्रतिनिधिपिं नीति निर्धारण तहतक थ्यंकेगु राजनैतिक अभियान जुइमाः, 
नेवा: आन्दोलनया छगू अङ्ग जुइमाः । संभवत थ्वहे खँ वा:चायेका: 
स्वनिगःया छपुचः नेवाः न्ह्यलुवाःतयूसं “नेवाः राष्ट्रिय आन्दोलन” या 
नामं छगू अवधारण्"-पत्रया घोषणायासें नेवाःतय्‌ नितिं जातिय 
स्वशासन व स्वायत्तताया पक्षय्‌ सःथ्वयेकेगु ज्या याःगु खः । 
“संगठनहे शक्ति खः ” धैगु शाश्वस्त सूत्रयात सुनां सुनां 
गुब्ले लोमंकी उब्ले उज्वःपिन्स इतिहासय्‌ तःधंगु दुर्घटना 
न्स्यचिलेमालि । स्वनिगःय नेवाः जुजुपिन्स थःगु सत्ता त्वःफिकेमाःगु 
खायूगु यथार्थनं थथेहे खः। अले, नेवाःतय्‌ आदिभूमिइ मेथायपिं वयाः 
नेवाःतयूतहे मथ्याःपिं मांया भस्तयूतथें ब्यवहार यानाच्वंगुया रहस्यनं 
थ्वहे खः । तःता कथं विस्थापित यायां यंकेधुंकृपिं भी नेवाःत, AT 
निंतिं थःगु जातिय अस्मिता ल्यंकातयेगुया छताहे जक लॅप खः - भी 
सकले संगठित जुइगु, छप्पं जुइगु, छधी जुइगु । संगठित नेवा: शक्ति 


>} 


थौंया चाहना खः। 


(८१/ 





तंसा-पौ १ 


नेवा:तयूसं इतिहासय्‌ दक्कले न्हापा १०८२ थिंला ..... कन्ह भाषा 
समस्यायात कया: शासकतय्‌ न्ह्यःने न्ह्यब्वयेगु नितिं तयारयाःगु माग 
पौ । अन्तर कलेज नेपालभाषा साहित्य पालाया सक्रियताय्‌ थुकिया 
निति छगू प्रतिनिधि मण्डल नीस्वंगु खः । 


श्री « महाराजाधिराजया हजुरयू 
नारायणहिति लाय्कू, 
ये नेपाः । 


देनायः छलपोल 

भाषा शिक्षाया बिषय शिक्षा मन्वालयपाखें छपिनिगु पवित्र 
इच्छाया विरुद्ध अशान्त वातावरण ब्वलनि कथ पला. ल्हवनेत 
स्वयाच्वंगलिं. जिमिग साया A: मतसें उकियात क्वत्यलेगू कतः 
कथ a7 बियाणु निषयस्‌ aa नियाकथया उज जुगुलि जग 
मन्त्रालयय्‌ HSIT व MET खयात कयाः Aa खतयेत स्वयाबले 
त्यहे मन्यसे थगु न्हापायाहे उजयात नालाव'गुलि सरकारयाके 
विन्तियासें FAT न्ह्यथनागृ निषयस्‌ FAT बियाकर्थ मत्रालयया नामय्‌ 
उज जृयाबिज्यायेत फ्वनाच्वना | 

भायूया हक्य्‌ Aa नियागु दतिकथं नेपालभाषा 
धयावयाच्वंग खनेद्‌ HAIE MAT सरकारहे नेपालभाषा धका: मान्यता 
बी धुकूगूलि आ. वयाः शिक्षा सन्त्रालयपाखें त्रिभुवत विश्वविद्यालययात 
२०१८ बैशाख २९ स नियाहःगु सुचनय्‌ ” नेपालभाषा धकाः धायेबले 
नेपाली राष्ट्र भाषानाप भ्रम जुइगुलि आः तकया प्रचलित ना “नेवारी” 
धकाहे पाठयक्रमय्‌ ढुथ्याका' AET ब्यवस्थायायेग्‌” धकाः धयाहःगुलि 
त्रिविविया नेपालभाषा पाठयक्रम उप-यमितिया कणि कविकेशरी 
चित्तधर “हृदय”जु विरोधयासें दसिवापतर्ये नेपालभाषा हे धायेमाः धकाः 
ब्यूगु सुझाव न्यनेगू सजू / धृकि यानाः म्बय्‌ बिया कथया पगः ब्वलगृ 
वाचायेकागू जुल । 


(८९) 


श्रम ब्वलनी ET यस्वन्धय्‌ - नेपाली व 
नेपालभाषाय्‌ णुकर्थ व गथे भ्रम ब्वलति , थौतक गत 
छु खंय्‌ भ्रम ब्वलन धका: क्यनेफुगु मदु । भारतय्‌ 
हिन्दुस्तानी व हिन्दीया दथुइ युग भ्रम ब्वलन धकाः 
गगु विरोधया सः मवयेक त्ह्यानाच्वग दृ । 


नेपालभाषायात आवलि नेवारी धकाः ध्याबीबले 
अन्तरराष्ट्रिय ख्यलयू तक भ्रम ब्वलंकि I पृला पुलांगृ 
फुम्क यफुतिइ अभिलेखय तक थ्व ना हीकेमालिगू 
णुइ । 


क्षी « यात जुजु कथ व नेताया कर्थ जक मखु TAT 
कथं HAT पूजाआजा बौद्धतय्‌ निचापूजा सम्यक 
भ्वय्‌ , इत्यादिया ब्वनापतिइ दानपत्रय्‌ “ अथः 
नेपालभाषा अथः देशभाषा ” धकाः सस्कृत श्लोकया 
क्वर्य थ्वहे नेपालभाषा च्वयाः बछायेगु 
यानावयाच्वगूलि उगु ब्वनापौ व दानपत्र मदयेक 
उज्व'गु पूजाआजा तक दिकेमालाः धर्मय्‌ तक हन्ता 
जुइगु सथावना दृ । 


छयलाबृलायू नेपालभाषाहे धयावयाच्वगू दु धेगुया 
दितः 

क) अभिलेख 

ख) ल्हातच्वयातःगु यफूत 

ग) पुला भ्वत/दानपत आदि 

घ) ध्वानासफूत 

ड) थीथी भावया हनेब'पिनि धापूत 


(53) 


4. मान्यता: 
क) संस्था 
ख) पत्रपत्रिका 
ग) पाठयक्रमत 
घ) दविपोत 
ड) नगरपालिका 
च) नेपाली भाषा प्रकाशन यमिति 
छ) गोरखापत्र 


आज्ञाकारी 


श्री X महाराजधिराजया हजूरयू 
नारायणहिटि लायकू 
T नेपाः / 


देनायः सरकार, 

शिक्षाया विषयस शिक्षा मन््रालययापाखें छपितिगु पवित्रगू 
इच्छाया TE: अशान्त वातावरण ब्वलनी कथ थणु ज्या खें 
व्ह्याक्गुलि जिमिग TAT च्यूताः FAT क्‍्वत्यलेगु खंथात कयाः छःपिनि 
न्ह्यःने निन्तीयायेया निति कन्या मन्दिर हाई स्कूलस्‌ जूगु मुज्याय्‌ मुपि 
नेपालभाषा भावीपिन्स भाला न्यूपि म्वय्‌ न्ह्यथनापिति छगू प्रतिनिधि 
मण्डलयात छः'पिनि दर्शन भेटया ई फवनाच्चना । 

सरकारया आजाकारी 


हितकर वीर सिंह 
प्रतिनिधि मण्डल 
हितकर वीर सिह 9 चित्तक्षर “हृदय” १ 
केदारमान “ब्यथित” १ प्रेमबहादुर कसाकार १ 
सत्यमोहन जोशी १ सूर्यबहादुर “पिकाः” १ 
दुर्गालाल श्रेष्ठ १ श्यामसुन्दर संयजु १ 
सुदर्शन श्रामणेर १ पूर्णनारायण प्रधान १ 


इति सवत २०१५ मार्ग गते रोज शुभम्‌ 
(८ ४) 


तंसा-पौ २ 


नेपालभाषा मंका: खल:या १०९९ दिल्लागा: १४ ( २०३६ असार ९ ) 
शनिवाःया मुँज्यां न्ह्यब्वःगु झिछगू बुंदाया माग: 


क 


ग्‌. 


नेपालभाषा लिस्ये तेपाया मेमेग भाषाया पत्रिकान 
रजिष्टर्ड जुइमा । 


नेपालभाषा व तेपाया मेमेगू भाषायातर्व रेडियो 
नेपालया दैनिक कार्यक्रमय्‌ थाय्‌ दयेमा / विज्ञापन 
येवायन समान ब्यबहार TEA: । 
प्राथमिक शिक्षा मातृभाषा बीमा: । 


माध्यमिक स्तरय्‌ , अनिवार्य भाषास्‌ नेपाया प्रमुख 
भाषा मध्यय्‌ छता IT: AT दयेमाः । 


प्रज्ञा प्रतिष्ठान अन्तर्गत जुइगु ज्याखंय्‌ नेणार्‍या 
व्याक्क भाव यमानताया उपभोग याये FIAT: / 


gar विभागपाखें जुइगु ज्याखे नेपालभाषा व 
नेपाया मेमेगु भासत TERM: I 


विश्वभाषा क्यास्पसय्‌ नेपालभाषकान दृथ्यायेसाः । 
नेपाःया गृगुन भायया अनुसन्धान व शोधया निति 
इच्छुकापिन्त त्रिभुवन विश्वविद्यालय अन्तर्गत 
एसियाली अध्ययन सस्थान मान्यता बीमा: / 


नेपाया विभिन्‍न भाषाया प्रतिभा सम्पन्न 
ब्यक्तिपिनिगु किपा तयाः हुलाक टिकट पिथनेमाः । 


(८4) 


अदालतय्‌ FT भास न्ववायेगु वकालत यायेगु व 
सरकारी कार्यालयस थगु भास निवेदन तयेगू 
अधिकार दयेमाः । 


नेपाल यकत्यात नेणार्‍या राष्ट्रिय सवत्‌ कथ सरकार 
नालाकायेमाः । 


(८६) 


तंसा-पौ ३ 


प्रधानमन्त्री मनमोहन अधिकारीयात नेवाःतय्‌ थीथी गुंग संस्थातयपाखें 
मंका: कथं १११५ सिल्लाथ्वः १४ (२०५१ फागुण २) कुन्हु लःल्हागु 
भझिनिगू बुंदाया मागपत्र: 


हनेबःम्ह प्रधानमन्त्रीजु नेस १११५ सिलाथ्वः १४ 
प्रधानमन्त्रीया सचिवालय फाल्गुण २ गते 
यिहदवरबार ये । 


मूख नेपालभाषा भाषीपिति माग 
हनेब'म्ह प्रधानमन्त्रीजु 


ff नेपालभाषा भाषीतय्‌ प्रतिनिधित्व 
यानावयाच्वनगाग थीथी लागा व थायूया खलः पृच.यापित्यं नेवा जाति 
व भाषा अले उमिय संस्कृतियात कयाः मकाः कथ वाःचायेकाय 
सागत छता छतायाना: छि थाय्‌ न्ह्यब्वयाग्‌ जुल । 

गुलिफत उलि याकन पूवकेगू निति न्ह्यब्वयाच्चनागू 
सकता मागयात कयाः हनेब'म्ह प्रधानमन्त्रीजु मागु उज बीए ज्या 
जुल शया नेणार्‍या संविक्षान - २०४७ IE प्रत्याभूत बहुभाषिक वह 
धार्मिक व बहुजातिय नेपाः देया जिपि नेवाः समुदायन राष्ट्रिय मूल 
प्रवाहयादुते दुथ्यांगू कथं वाचायेकेगू अकसर चूलाइगू धकाः भलया 
कयाच्चना / 


सुभाय्‌ / 


(549) 


प्रतिनिधि मण्डल 
नायः नेपालभाषा सकाः खल; येँ 


0) नेवाः राष्ट्रिय सम्मेलन TAT: खलः 
हि च्वयापाया 
हि नेपालभाषा परिषद 


ह नेपालभाषा मकाः खल, यल 


पद्मरत्न तुलाधर 
भक्तिदात श्रेष्ठ 

डा कमलप्रकाश मल्ल 
सत्यमोहन जोशी 
भुवनेश्वर जोशी 


, विराट नेपालभाषा साहित्य गुथि त्रिरत्न शाक्य 


अन्तर क्याम्पस नेपालभाषा 
साहित्य पाला 

सदस्य सचिव नेपालभाषा एकेदमि 

सचिव नेपालभाषा मकाः खलः 

नकि नेपालभाषा मिया खलः 

महासचिव ,, 

सायद येंक्षेत्र न ७ 


रत्न वीर शाक्य 


मल्ल के सुन्दर 

नरेश वीर शाक्य 

डा. ज्योति तुलाधर 
डा. चुन्दा बज्राचार्य 
मा. कृष्ण गोपाल श्रेष्ठ 


१. नेपाया थःगु राष्ट्रिय महत्व MT नेपाल सकत्यात 
सरकारी मान्यता निसं FETT छयलाबुलाय्‌ हयेमाः । 


२ सरकारी संचार माध्यम नेवारी भाषा धकाः 
ध्रयावयाच्वगयात नेपालभाषा ध्षायेमाः | 


३ नेपाल लिपिय।नापनाप राष्ट्रिय महत्व दुगु लिपितयूगृ 
सरक्षण सम्बद्ध राष्ट्रिय स्तर यायेगु विशेष ब्यवस्था 


जुइमाः | 


v विद्यालय ma कक्षा 


प्यगुनिसे दुथ्याकातःगृ 


अनिवार्य सस्कृतयात उक्षिमयू रट्ट यानाः अनिवार्य 


यायेगु दिकेमाः / 


(८८) 


नेपालभाषा एकेदमियात मान्यता बीगु भवलय्‌ थ्व 
सस्वन्धर॒ छग Fre विधयेक सयदयापार्बें 
क्वखिवाब्यू । 


नेवाः यमुदायया थःगु सास्कृतिक ज्याभवः व्ह्याकेत 
तःदँ न्ह्यव तिथें व्ह्याकावयाच्कगु दब्‌छेँ धस्वाकेग 
सवयालय्‌ तिबः बीकथ राज्ययापायें गाण थायू व 
वजेटया ब्यवस्था जुड़माः । 


नेपाल राजकीय प्रज्ञा प्रतिष्ठा नेपालभाषाया 
मौलिक कृति व अनुवाद प्रकाशन यायेगु प्रज्ञासभाय्‌ 
नेपालभाषा विज्ञ व युगु भाषाया साहित्य व 
कलाकारपषिन दृथ्याकेगू वैधानिक ब्यवस्था व 
प्रतिष्ठानयापाखें लःल्हाइगू थीथी चिरपाः थ्व ब्यया 
मनतयतन बीगृ जुड़माः । 


थौया संविक्षातय्‌ नेपाः दृते ल्हाइग थीथी माभायूयात 
राष्ट्रिय भाषा कर्थ मान्यता कियातःकथ उगु राष्ट्रिय 
भाषात छुछु ख व उकिया स्तर व ख्यः छुख धेगु 
ख सांविधानया दुने विस्क अनुसुची तयाः दृथ्याकेमाः | 


थुगु थीथी माग व सुविधा राज्यस्तर ब्यवस्था यायेग 
भवलय नेपालभाषायात थें देया ART भाषायात न 
माःकथ थाय्‌ बिया समानताया नीतियात ब्यवहारिक 
कथ नालाकायेमाः । 


कः प्राथमिक शिक्षा अनिवार्य यासे नेणार्‍या 
थीथी भास शिक्षा बीगु ब्यवस्था राज्यस्तर 
जुइमा; नापं फुक्क शैक्षिक तहलय्‌ LET 
माभाय्‌ भनाकृलर भाषाया कर्थ ब्वके 
दयेमाः | 


(८९) 


१८. 


11. 


1९ 


ख लोकसेवा आयोग व थीथी सरकारी सघ, 
सस्थानय्‌ पदपूर्तीया निति काइगृ आन्तरिक 
व वाह्य परीक्षाय्‌ भाय्‌ व प्राविधिक विषय 
Far AT विषय अःथःगु माभास बीदइगु 
ब्यवस्था जुझमाः | 


7. सामान्य प्रशासन मन्तालय न्हापा्ें 
लोकसेवा आयोग दुनेया थीथी पदया 
बढकायाइबले ल्याखाइगु ल्याखय्‌ 
नेपालभाषा साहित्य विषयस्‌ एमए व 
पी एचडीपिन्त न्हापा थें मात्यता बीमा । 


घ स्थानीय तिकायय वडा गाविस, 
नगरपालिका) माभाय्या माध्यम ज्या 
न्ह्याकेगु ब्यवस्था व राज्यस्तर प्रसारण 
याइगु सार्वजनिक महत्वया फुक्क समाचार 
नेपालभाषान प्रसारण यायेमाः | 


एनःटीभीया प्रसारणय्‌ नेपालभाषा समाचार व 
मनोरञ्जनात्म व शिक्षामुलक ज्याभवः दृथ्याकेमाः | 


रेडियो नेपाल ea थे नेपालभाषाया 
मनोरञ्जनात्मक व शिक्षामुलक ज्याभवः' प्रसारण 
जुइमाः। 


रेडियो नेपाल नेपालभाषा प्रसारण जुइगु समाचारया 


ई १० मिनेट यासं थुकिया निति मापि रेडियो 
पत्रकारपि चूलाकान्यू । 


(९0) 


तंसा-पौ ४ 


स्वनिगः बन्द सम्वन्धी ज्याझ्व:याबारे भाषिक अधिकार संयुक्तसंघर्ष 
समिति व नेपालभाषा संघर्ष समितिया मंका: प्रेस विज्ञप्ति: 


भाषिक अधिकार सथृक्त संघर्ष समिति व नेपालभाषा सघर्ष 
यमितियापायें देयय्‌ थृथाय्‌ ब्वलगू भाषा समस्या व उकियात 
ज्यंकेगु यम्वन्धय्‌ गुए सूत्रीय मागत न्ह्यब्वसे थ्वहे २०५६ भदौ 30 
गते “स्वनिगः बन्द” या ज्याभवः मकाः कर्थ आह्वान यागु खे 
TUT IT ख खः । “स्वातिगः बन्द” यात तयारी कथ थ्वया न्ह्यव 
जुइगू ज्याभवः क्वय्‌ बियार्थे जुइगू खॉ थ्व बिज्ञप्तियात पितबियागु दृ । 
सकता ज्याभवः अतिक ययमित व शान्तिपूर्ण न्ह्याकेगू जिमिग 
प्रतिवद्धता जुगुलि थ्व ज्याभव'या समर्थक व ऐक्यवद्ध FAT ख्यःयापिन्य 
7 जिमिणु थुगु भावतायात नालाः थःथःग थास व्वतिकाइ धैगृलि भनसा 
कया च्वना । 


जिमिगु मागतः 

१. सर्वोच्च अदालतया २०५६ जेठ १८ गतेया 
निर्णययापाखें यंविक्षानया राष्ट्रिय भाषाया ल्याख 
मान्यता बियातःगु माभायया यरक्षण सम्वरद्धत व 
छचलाबुलायू स्थानीय स्वायत्त शासन ऐनयापाखेंन 
बियातःग अधिकार लिकुकेगु ज्या जूगृलि सविधानय्‌ 
दुगु भाषा सम्बन्धी विभेदपूर्ण फुम्क प्रावधानत 
हीकाः मातृभावायात समान रुपय्‌ छयले ढैगु 
अधिकार प्रत्याभूत जुड्या 


?. वर्तमान यविधावय्‌ दयाच्वगु भाषिक अधिकार 
सम्बन्धी प्रावधानत भिकेबले विश्वब्यापी 
मानअधिकार सम्बन्धी घोषणायापाखें वालात'गु मूल्य 
व मान्यतायात पूवक MAR: । 


($1) 


स्थानीय निकायतय्‌त कातूनतः स्वायत्त शायनया 
अधिकार प्रत्याभूत यानात'गू भवलय उज्वगृ 
इकाईया दुने अनया सामाजिक बनौट व 
आवश्यकताकर्ष उज्वःग लागाय्‌ वाहृल्यदृपि 
वागरिकपिति साभाय्यातन ज्याखय्‌ छयलेग ८ 
छययेकेगु अधिकार कानूनतः क्वछीमाः । 


माभायूया माध्यम आखः SATT अधिकार राज्ययापाखें 
ब्यवस्था FEAT: । 


आःया शिक्षा प्रणालीदुने पठनपाठनयू अनिवार्य 
यानातःगृ सस्कृत भाषाया पाठयक्रम IT चीकाव्छ | 


लोक येवा आयोगयापाखें मूल्याइनयाइबले 
सविध्षानयापाखें राष्ट्रिय भाषाकथ मान्यता नियात'गू 
भाषायू BAT डिग्रीयातनं नेपाली भाषायात 
बियातःगु कथया मान्यता बीमा / 


लोक सेवा आयोगयापाखें न्ह्याकीगू परीक्षाय्‌ 
सविध्ानयापाखें राष्ट्रिय भाषाक्थ मान्यता बियातःगु 
फुक्क भाषायातन ऐच्छिक बिषयक दृथ्याकेमाः | 


युव नेपाली नागरिक अदालतय्‌ बयानया निति 
दवनेबले वयात अः'पूइक व याजक खतयेफइकथ 
थःगु माभाय्‌ माध्ययया कथ छचलेगु अधिकारया 
ग्यारेण्टि दयेमाः । 


सरकारी संचार माध्यमयू TT पनपक्ष मयासें 
नेपाःया फुक्क राष्ट्रिय भाषाय्‌ प्रसारणया अकसर 
बीमा । 


($1) 


ज्याभव. 


भदो २४ शुक्रवा- जुलुस - टेक - विनय २२० ताः 

भदौ २६ शविवाः-जुलुस- वसन्तपृर- विनय ३३० ताः 

भदौ २७ आइतवा:-मशाल जुलुस-भिन्दोत्वा-यनिलय्‌ ६ ताः 

भदौ २८ सोसवा-प्रचायत्मक जुलुस-थायूमदु-सुथय्‌ ७ ताः 

भदौ २८ योसवा-ब्वाज्या जुलुस-चृच्चेपाटी-सनिलय्‌ ६ A: 

भदौ २९ मंगलवाः-मशालजुलुस-ओमव्हाल-सानिलय्‌ ६ ताः 

भदो ३० बुक्षवा- जुलुस - अस - ua ६ताः 
थ्वया नापनाप स्वनिगःया यल, ख्वप किपू व थिमिया सघर्ष 
समितितय्‌ ग्वसालय्‌ आमसभा, दौड़ जुलुक मशाल जुलुयत जुइगु खं 
न कनाच्वना । नाप स्वतिगाविनेत थ्व आन्दोलनय्‌ छप्पं जुयाः थीथी 
ज्याभवः जुयाच्वगृ दृ । 

नेपाल अधिराज्यया आपाल नागरिकतयू भाषिक अधिकार 

कायेगु निति न्ह्यानाच्वगृ थुगु आन्दोलन खतु न्हापागू त्वाथलय्‌ TAT: 
तयाच्वगू दुसा थ्व HE नेणार्‍या प्रजातात्विक आन्दोलनया छगू ब्व 
खः ı नागरिकतयू सांस्कृतिक भाषिक वा जातिय अधिकार न्यायोचित 
कर्थ मदृतले गुगुन देया राजनीतिक ब्यवस्था प्रजातात्विक अर्थयू TAT 
जुइमखु । भाषा व जातिय अधिकार थृज्व'गु अतिक संवेदनशिल 
समस्या ज्यकेगू खंथ्‌ राज्ययापाखें चक दुगर्ल कृतः मयायेग खत 
धाःसा थुकि राष्ट्रिय एकता व सामाणिक सदभावनाया वातावरणयात 
तर्क बामलागु लिच्वः लाकीगूलि सकले सचेत जुइत इनापयासें 
“स्वनियः बन्द” या भवलय्‌ जिमिस न्ह्यन्वयाग फुक्क ज्याभवलयू्‌ 
ब्वाति कयानियादीत सकल जनयामुदाययात हान छक्का इनाप 
यानाच्वना । सुभाय्‌ ! 


ENN ०८ २०७ :९) 98 


अमरेश नारायण भरा मल्ल के सुन्दर 
काणि काजि 
भाषिक अधिकार सयुक्त सघर्ष समिति नेपालभाषा सघर्ष समिति 
२०५६ भदौ २५ 


(९२) 


तंसा-पौ ६ 


श्री ५ या सरकारयापाखें नियन्त्रित थीथी संचार माध्यमय्‌ नेपाल संवत्‌ 
व नेपालभाषायात थाय्‌ बीकेगु सम्वन्धय्‌ १११९ कछलागा: १० 
( २०५५ कात्तिक २७ ) कन्ह नेवाःतय्‌ न्ह्यगु थीथी खल: पचःया 
जिम्मेवार मनूतय्‌सं संचार मन्त्री राधाकृष्ण मैनाली नापलाना: लःल्हाःगु 
मागत । गुगु सकतां माग पूवंकेगु नितिं मन्त्री थःम्हेस्यां उघ्रिमय्‌ तोक 
आदेश च्वयाबीगु तक ज्या जूगु खःसां मन्त्रालयया सचिवपिन्सं 
षड़यन्त्रपूवंक पनेगु ज्या जूगु खः । 


हनेब'म्ह सन्त्रीजु 
श्री X या RER, 
संचार मन्त्रालय 
चिहदरवार Fı 
मुखे - नेपाल संवत्‌ व नेपालभाषायात थायः बीगुवारे 


हनेवःम्ह मन्त्रीजु 


जिपिं नेपालभाषाया थीथी खलः पुचया प्रतिनिधिपिं श्िनाप 
क्वय्‌ FIAT सागत उघ्रिमयू पूवकाबीगु निति इनाप याःवयाच्वनागु 
जल । 


मागतः 
कः नेपाल सवत्‌या ऐतिहासिक मूयात नालाकायें 
फुक्क सरकारी संचार माध्यसया प्रसारण व प्रकाशनय्‌ 
नेपाल सरकत्या माःकथ छचयेकेगू जुड़माः / 


ख ar. TAT माभायू कथ न्ववानावयाच्वग भाव 
नेपालभाषा खः । थ्व भायूयात नेपालभाषा कथ 


(४) 


गा. 


गम्हसीकावयाच्वंग खः आपाल ऐतिहासिक ज्वलन क्य । 
STE थ्व भायूयात नेपालभाषाया पलेसा AT गग 
नाम सरकारी संचार माध्यमयू यानावयाच्वगू 
छयलाबृलायात दिका. थ्वया थ'गृहे ना नेपालभाषा हे 
धायेकेगु FEAT: । लुमकेबहःगृ खः ख; २०५२ भदौबले 
उब्लेया प्रधानमन्त्री मनमोहन अधिकारीजुया 
अध्यक्षतायू AT सन्त्रीपरिषदया मुज्या न थ्व 
सम्वन्धय्‌ मागृ AH धुकूग्‌ I 


रेडियो नेपालया सुथसिया प्रसारणय व्हिथं 
नेपालभाषाया समाचार वुलेटिन प्रसारणयात आः तक 
त्यागू भिनेटया जक ई फ्यावातःगुलि उकियात BET 
सिनेटयानाः उकियात MT जनशक्ति नं 

चुलाकाबीमाः । 


नेपाल टेलिभिजनया प्रसारणयू नेपालभावाया साध्यम 
सूचना मूलक मनोरञ्जनात्मक सांस्कृतिक वा. 
साहित्यिक ज्याभवःया निति छगू ई म्वछीसा! । थ्वलिसें 
नियमित कथ नेपालभाषाया समाचार बुलेटिन 
प्रयारणया न ब्यवस्था याकन जुड़मा: / 


रेडियो नेपालपाखें प्रसारण जुइगु साहित्य ससार व 
टेलिभिजन प्रसारण जुइगु अभिव्यक्ति ज्याभवलय्‌ 

नेपालभावाया साहित्यिक यतिविधयात न मागु थाय्‌ 

बीमा: । 


सरकारी स्वामित्वय्‌ ET फुम्क संचार माध्यमयू 


नेकाःतय्‌ नखः चखःया ई ब्य'कथया AT-ATT ज्वल 
प्रसार प्रसारणया यायेगु ज्या जुड़माः । 


(९) 


छ सरकारी स्वामित्वय्‌ दग संचार माध्यमं अतक 


९ SS 


नेपालभाषाया ज्याभव'या समाचार सङकलन व प्रचार 
प्रसारय नालावयाच्वग्‌ उदासिन स्थितियात 


नरेश वीर शाम्य 


२०५ कात्तिक २७ 
१११९ कछलागा १० 


मदयेके माः | 
प्रतिनिधि मण्डल 
सत्यमोहन जोशी नायः 
डा कमलप्रकाश मल्ल नायः 
पद्मरत्न तुलाधर नायः 
ढुर्गालाल श्रेष्ठ नायः 
उत्तम नारायण श्रेक्ष्ठ नायः 
मल्ल के सुन्दर 


नेपालभाषा परिषद्‌ 
च्चसापाया 

नेपालभाषा HET: खलः 

नेवाः गृथि 

नेस ११9९ दुद खतला! खल 


कजि नेपालभाषा सघर्ष समिति 
छर्थोज्ये नेवाः देय दन्‌ 


(९६) 


तसापौ-७ 


स्वनिगः बन्दया ज्याभवः धुंकाः नेपालभाषा संघर्ष समितियापाखें 
प्रधानमन्त्री कृष्णप्रसाद भट्टराईयात ११२० कछलागा: ८ (२०५६ मंसिर 
१४ ) न्ह्यब्वःगु खुगू बुंदाया मागपत्र : 


१. 


राष्ट्रयात परिभाषित यायेबले अन्तरराष्ट्रिय मान्यता 
व परिभाषापार्खे निर्देशित FEAT: । 


सविधानय्‌ धम वर्ण लिङ्क जात जाति वा विचारया 
लिधँयाय्‌ भेदभाव मयाइगु धकाः धयातःगृ दु । थथेहे 
भायूया लिर्धेसायून नागारिकपिन्त गुरू कथ भेदभाव 
मयाइगू खे समानताया हकयू त्याजिक न्ह्यथनेमाः | 


मुलुकदुतेया फुक्क माभाय्‌ व उकिया लिपिया 
विकास राज्ययापाखें समान अकसर बीगू खें 
यंविधानयापायें घोषणा जुइमा / 


यविधावया धाराई/२)पाखें तेपाया थीथी लागाय्‌ 
न्ववाइगु माभाययात राष्ट्रिय भाषाया कथ बियातः-गु 
मान्यताया भावना कर्थ TAT भायया अधिकारया 
लागाया यम्वन्धय्‌ संविधानयापाखें राष्ट्र संघीय HT 
मान्यता कर्थ त्याजिक न्ह्यथनेगु FEAT: । 


सर्वोच्च अदालतया २०५६ जेठ १८ गतेया डिभिजन 
बेञ्चयापाखें भाषा सम्बन्धी मुद्टाय्‌ ब्यग 
आदेशयापाखे राष्ट्रिय भाषाया छयलाबृलायायेगुलि 
पनेगु ज्या जूवगलि लिपान थूकथया गुरु काननी पढ 
मवयेमा धकाः राष्ट्रिय भाषातयू निर्वाध कथ 
स्थानीय तिकायस छबले“छबयेकेग अधिकार 
सविधानयापाखे प्रत्याभूत TEA: । 


(९७) 


भाषिक आन्दोलवया भवलय्‌ २०५६ भदौ ३० गते 
जूगु स्वतियः बन्दया शान्तिपूर्ण प्रदर्शया भवलयू 
प्रहरी सार्वजनिक अपराध ऐन अन्तर्गत मखुगृ सहाय 
तक्यकातःपि Ta यलया सकल भाषिक 
कार्यकर्तापिनि DET उप्रिमय लित कायेमाः । 


(९८) 


छम्ह मनुखं न्ह्यागुहे कारणं थःगु मांभाययात त्वफिका च्वनेमा:गु 

विवशताया स्थिति दसां नं उम्ह मन वा वया ya अले व मनया समाजया 

साँस्कृतिक पूर्वाधार छु खः? उकिया लिधेसाय्‌ व मन्‌या म्हसीका क्वःछीग मेग लँप 

। छाय्‌ धाःसा छम्ह मनूदुनेया जातियत्व ( Ethnicity) या अभिब्यक्ति वया 

ख्वाःया उन वा बान्कि वा भासं जक मखसें व मनूया नसा, त्वंसा, पंसा, तिसा अले 
जीवन व जगत सम्वन्धी दृष्टिकोणयापाखें बियाच्चंग दइ । - नेवाः म्हसीका 


वास्तवय्‌ छम्ह गैरनेवाः व नेवाःयात मौलिक कथं भिन्न खः धका 
ब्वयेगु गुगु सांस्कृतिक लिधँसा खः वहे सकल नेवा:या मंका: संस्कृति खः, नेवाःया 
` साँस्कतिक म्हसीका Cultural Identity खः। अले, थंकथं नेवाःतय॒ग बरिस्कंग 
_ Cultural Identity याहे लिधँसाय्‌ नेवाःया Cultural Nationalism 
ब्वलनाच्वंग खः , न्ह्यानाच्वंग खः । - नेवाः म्हसीका 


- तर, नेवाःतय्‌ गम्हेसिया जीवन दर्शनय सं Are अराध्यदेव प्रतिसिवें मनप्रति अगाध 
श्रद्धा व आस्था दु, अले उमिसं थ्वयात संस्कृतिया रुपय नालच्चंगु दु थ्व भवलय 


उमिसं पूजनीय शक्ति वा ब्यक्ति कथं स्वंय मनयात थनेग यानावल । 
- नेवा: जीवन दर्शन 


लोक कल्याण वा सामाजिक सेवाया नितिं पाश्चात्य ख्यलं संगठित 
ज्याः ज्यायाये सयेकग अथेहे Mage मदनि Ag, नेवा: समाजय 
जीवन्त कथं न्ह्यानावयाच्वंग॒ गथिया परम्परा व थकि कयच्यानावयाच्वंग सामदायीकता 
व समाज सेवाया भावना 3 संस्कारया ल्याखं द्रछिद सिबें पलां धैग खँ ऐतिहासिक 


दसिपाखें क्यनाच्वंगु दु । - aa लोक कल्याणया भावना 

- नेवाःतयसं नेपाल राष्ट निर्माणया ति  ह5 3 कालनिसें मदिक्क 
बरियावयाच्वंग थकथंया योगदानय्‌ राज्ययापाखें अनुभव यानाच्वंग द 
वा मद ? नेवाःतयग थकथंया भमिकाय सत्तायानिंतिं आत्मसन्तष्टिया विषय जयाच्वंग 
दु वा मदु नेपाल एकीकरण जुल धाःग निस: व चाचदँ लिपा थौं वया: हान थ्व खें 
सार्वजनिक च्युताःया विषय जुयाब्यूगु दु । - राष्ट्र निर्माणय्‌ नेवाःया भूमिका 


- छग्‌ लिपा मेग संघर्ष व आन्दोलनया भवलय्‌ नेवाःतय मेमेग भाषाभाषी 
व जनजातिननाप दयावंगु बांलागु स्वापुया कारणं नेवा: आन्दोलनय्‌ मेमेगु जाति 
भाषाया मनूतय्‌गु दुग्यंग सहयोग व समर्थन प्राप्त जुजुं वनाच्वंगु जक मखसें नेवा 
आन्दोलन धैगुनं समग्र नेपाः राष्ट्रया भाषिक व जातिय मुक्ति आन्दोलनया छगू 
अभिन्न अङ्ग कथं विकसित जुइत स्वयाच्वंगु खत । - नेवाः संगठन व आन्दोलन 





